"ފަންނު އެކްސްޕޯ 2019" ހުޅުވުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n21 ނޮވެންބަރު 2019، ރިފަރެންސް: SA/RIMS/2019/85\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، މިނިސްޓަރ އޮފް އިކޮނޮމިކް ޑިވެލޮޕްމަންޓް އަލްއުސްތާޛު ފައްޔާޟް އިސްމާޢީލް، ދައުލަތުގެ ވަޒީރުން، ހާޒިރުވެވަޑައިގެން ތިއްބެވި އެންމެހައި ބޭފުޅުން، ރާއްޖޭގެ ލޮބުވެތި ރައްޔިތުން؛\nމިރޭ ހުޅުވިގެންމިދާ "ފަންނު އެކްސްޕޯ"އަކީ، ދިވެހީންގެ ފަންނީ ހުނަރުވެރިކަމާއި ކުޅަދާނަ މަސައްކަތްތެރިކަން، ޒަމާނާއެކު ތަރައްޤީވެ ކުރިއަރަމުން އަންނަކަން ސާބިތުކޮށްދޭ މައުރަޒެއް. މި މުހިންމު މައުރަޒުން ރަން ވަނަތައް ހާސިލުކުރާ ހުރިހާ ބޭފުޅުންނަށް، އަޅުގަނޑުގެ ހިތުގެ އިޚްލާޞްތެރިކަމާއެކު ތަހުނިޔާއާއި މުބާރަކުބާދީ ދަންނަވަން.\nމީގެ ކުރިން ރާއްޖޭގައި ބޭއްވި މައުރަޒުތައްވެސް ފެނުމުގެ ނަސީބު ލިބިފައިހުރި މީހަކަށްވާތީ، މި މައުރަޒުންވެސް، ދިވެހި ޤައުމިއްޔަތާއި ޘަޤާފަތް، އަދި ދިވެހިވަންތަކަން ރަމްޒުކޮށްދޭ ދިވެހި އަމިއްލަ އުފެއްދުންތައް ފެނިގެންދާނެކަމަށް އަޅުގަނޑު އުންމީދު ކުރަން. އެހެންކަމުން، މި މައުރަޒުގައި އުފެއްދުންތައް ބައިވެރިކުރެއްވި، ރާއްޖޭގެ ހީވާގި ހުނަރުވެރިންނަށާއި، ފަންނުވެރި މަސައްކަތްތެރީންނަށް ވަރަށް ޚާއްޞަ ޝުކުރެއް ދަންނަވަން.\nދިވެހި އަދަބިއްޔާތާއި ދިވެހިބަހާ އެކުގައި، ކާބަފައިން އަޅުގަނޑުމެންނަށް ދޫކުރި އެންމެ އަގުބޮޑު ތަރިކައަކީ، އަތު މަސައްކަތާއި އަތްތެރި މަސައްކަތުގެ ދާއިރާއިން، އަޅުގަނޑުމެންނާ ހަމައަށް އައިސްފައިވާ ހުނަރުވެރިކަން. އެތައް ޖީލެއް ކަޑައްތުކޮށް އަޅުގަނޑުމެންނާ ހަމައަށް އައިސްފައިވާ، އެވޭލާ ދިވެހި ކޮންމެ އުފެއްދުމަކީ، އޭގައި ޚާއްޞަ ދިވެހިވަންތަ ސިފަތަކެއް އެކުލެވިފައިވާ އުފެއްދުމެއް.\nމި މައުރަޒަކީވެސް މި ދެންނެވި އަގުބޮޑު ތަރިކައިގެ މުއްސަނދިކަން، އަޅުގަނޑުމެންނަށް ފެނިގެންދާނެ މައުރަޒެއްކަން ޔަޤީން. މި މައުރަޒުގައިވެސް 78 ގިންތިއަކުން، އުފެއްދުންތައް މިންކޮށް ވަޒަންކުރެވިގެން ވަނަތައް ހޮވުމަކީ، މި ދެންނެވި ތަރިކައިގެ މުއްސަނދިކަން ދޭހަވާ ކަމެއް. ދިވެހީންގެ ހުނަރުވެރި ފަންނުވެރި ތަރިކަތައް ދިރުވައި އާލާކުރުމަށް، ދިވެހި މަސައްކަތްތެރީން މިހާރުވެސް އަންނަނީ، މިންނެތް މަސައްކަތްތަކެއް ކުރަމުން.\nމިފަދަ މައުރަޒުތައް ބޭއްވުމުގެ އެންމެ ބޮޑު ބޭނުމަކީވެސް، އެފަދަ މަސައްކަތްތެރީންނަށް ހިތްވަރުދީ، ދިވެހިންގެ ހުނަރުތައް ދިރުވައި އާލާކުރުމަށް، ވާދަވެރި މާޙައުލެއްގެ ތެރެއިން ފުރުޞަތު ފަހިކޮށްދިނުން. ވަކިން ޚާއްޞަ ގޮތެއްގައި، ކުދި އަދި މެދުފަންތީގެ ވިޔަފާރިކުރާ މީހުންނަށް، ވިޔަފާރީގެ ފުރުޞަތުތައް ފަހިކޮށްދިނުމާއި، މުދާ ގަންނަ ފަރާތްތަކާ ގުޅުވައިދިނުމަކީ، ފަންނު އެކްސްޕޯގެ ވަރަށް މުހިންމު މަޤްޞަދެއް.\nރާއްޖޭގައި ހިންގާ ވިޔަފާރިތަކުގެ ގާތްގަނޑަކަށް 93 އިންސައްތައަކީ ކުދި އަދި މެދުފަންތީގެ ވިޔަފާރިތައް. ނަމަވެސް، އެ ބާވަތުގެ ވިޔަފާރިތައް، ރާއްޖޭގެ އިޤްތިޞާދުގައި އެކަށީގެންވާ ގޮތެއްގައި، އަދިވެސް ޝާމިލުނުކުރެވޭކަން އަޅުގަނޑުމެންނަށް ފާހަގަކުރެވޭ. ރަސްމީކޮށް ރަޖިސްޓްރީކޮށްގެން ހިންގާ ކުދި އަދި މެދުފަންތީގެ ވިޔަފާރިތަކަށްވުރެ، ރަޖިސްޓްރީ ނުކޮށް ހިންގާ އެ ބާވަތުގެ ވިޔަފާރިތައް އަދި މާގިނަ.\nމިދެންނެވި ބާވަތުގެ ވިޔަފާރިތައް، ރާއްޖޭގެ ހުރިހާ އަތޮޅެއްގެ ހުރިހާ ރަށެއްގައި އެބަ ހިނގާ. އަދި ފަރުދުންގެ ޖީބަށް ސީދާގޮތެއްގައި ފައިސާ ވަންނަ، އެންމެ ފުޅާ ދޮރާށްޓަކީވެސް، މި ދެންނެވި ކުދި އަދި މެދުފަންތީގެ ވިޔަފާރިތައް. އެ ބާވަތުގެ ވިޔަފާރިތައް ކިތަންމެ ގިނަޔަސް، އެފަދަ ވިޔަފާރިތައް ކުރިއަރުވައި ތަރައްޤީ ކުރުމުގައި ވަރަށް ގިނަ ހުރަސްތަކެއް އެބަ ކުރިމަތިވޭ.\nއެފަދަ ވިޔަފާރިތަކުގެ ނާޒުކުކަމުންނާއި، ހަރުދަނާ އެކައުންޓިންގ ނިޒާމުތަކެއް ނެތުމުން، ބޭންކުތަކުން ލޯނުދޭން ފަސްޖެހުމަކީ، އެންމެ ބޮޑު ގޮންޖެހުން. އަމިއްލަ އުފެއްދުންތައް، ރާއްޖެއާއި ރާއްޖެއިން ބޭރުގެ ބާޒާރުތަކުގައި، ރަނގަޅަށް މާކެޓްކުރާނެ ފުރުޞަތު ނެތުމަކީވެސް ޙައްލުކުރަން ޖެހިފައިވާ ބޮޑު މައްސަލައެއް.\nމިފަދަ ކިތަންމެ ހުރަސްތަކެއް ހުރުމުންނާއި، ކުދި އަދި މެދުފަންތީގެ ވިޔަފާރިތަކާއި، އަމިއްލަ އުފެއްދުންތެރިކަން ކުރިއެރުވޭނެ ރަނގަޅު އޮނިގަނޑެއް ނެތުމުގެ ސަބަބުން، އިޤްތިޞާދަށް ވަރަށް ބޮޑެތި ގެއްލުންތައް ކުރިމަތިވޭ. އަދި ރަނގަޅު ނަފާ ލިބޭނެ ގޮތަކަށް ދެމެހެއްޓެނިވި ގޮތެއްގައި، އެފަދަ ވިޔަފާރިތައް ނުހިންގެނީ މިފަދަ އެތައް ސަބަބުތަކެއް ހުރީމަ.\nސަރުކާރުގެ ފުރަތަމަ 100 ދުވަހުގެ ވަޢުދުތަކުގެ ތެރެއިން، އެސް.އެމް.އީ ބޭންކެއް ޤާއިމުކޮށް، ކުދި އަދި މެދުފަންތީގެ ވިޔަފާރިތަކަށް މާލީ އެހީތެރިކަން ފޯރުކޮށްދޭން ފެށީވެސް، އެފަދަ ވިޔަފާރިތަކަށް ފަހި މާޙައުލެއް ޤާއިމުކޮށްދިނުމުގެ ބޭނުމުގައި. އެސް.އެމް.އީ ބޭންކުން ޚިދުމަތް ދޭން ފެށީ، މިދިޔަ މާރިޗު މަހުގެ 18 ވަނަ ދުވަހު.\nއަޅުގަނޑަށް އެނގިފައި އޮތްގޮތުން، އެ ދުވަހުން ފެށިގެން މިހާތަނަށް، 1.3 ބިލިއަން ރުފިޔާ ހޯދުމަށް، އެކި ފަރާތްތަކުން އެ ބޭންކަށް ހުށަހަޅާފައި އެބައޮތް. އޭގެތެރެއިން މިހާތަނަށް އެކި ފަރާތްތަކަށް 233 މިލިއަން ރުފިޔާ ދިނުމަށް، އެ ބޭންކުން ނިންމައި، ބައެއް ފަރާތްތަކަށް މިހާރު ވަނީ އެ ފައިސާ ދޫކުރެވިފައި.\nމިއިން އެނގެނީ، ކުދި އަދި މެދުފަންތީގެ ވިޔަފާރިތަކަށް، ޙަޤީޤަތުގައިވެސް ވަރަށް ބޮޑު އެހީތެރިކަމެއް ބޭނުންވެފައިވާކަން. އެފަދަ ވިޔަފާރިތައް ހިންދެމިލުމަށް އިޤްތިޞާދީ ދާއިރާގެ ތަރައްޤީގެ ތެރެއިން ޖާގަ ހޯދައިދޭން އެބަޖެހޭ. އެކަމަށްޓަކައި ސަރުކާރުންވެސް މި އަންނަނީ ވަރަށް ގިނަ މަސައްކަތްތަކެއް ކުރަމުން. ކުދި އަދި މެދުފަންތީގެ ވިޔަފާރިތަކުގެ އޮނިގަނޑު ހަރުދަނާކޮށް، އެފަދަ ވިޔަފާރިތަކުގެ ޤާބިލުކަން އިތުރުކުރުމުގެ މަސައްކަތް، ސަރުކާރު ކަމާގުޅޭ އިދާރާތަކުން ވަރަށް ބާރަށް ކުރަމުން އެބަގެންދޭ.\nމި ދެންނެވި މަސައްކަތުގެ ތެރެއިން، މި ފެށޭ 2020 ވަނަ އަހަރުގެ ތެރޭގައި އެސް.އެމް.އީ ބޭންކް މެދުވެރިކޮށް 450 މިލިއަން ރުފިޔާގެ ލޯނު ދޫކުރުމަށް، ކުރިއަށް އޮތް އަހަރުގެ ބަޖެޓުގައި ވަނީ ހިމަނާފައި. އަޅުގަނޑު ގަބޫލުކުރާގޮތުގައި، ކުދި އަދި މެދުފަންތީގެ ވިޔަފާރިތަކަށް މިދޭ އެހީތެރިކަމުގެ ފައިދާ އަޅުގަނޑުމެންނަށް އިޤްތިޞާދުން ވަރަށް އަވަހަށް ފެނިގެންދާނެ. އަދި މިފަދަ މައުރަޒުތައް ބާއްވައިގެން، އެފަދަ ވިޔަފާރިތަކަށް ރަނގަޅު މާކެޓެއް ހޯދައިދެވިއްޖިއްޔާ، ރާއްޖޭގެ އިޤްތިޞާދަށް ވަރަށް ބޮޑަށް ފައިދާކުރާނެކަން ޔަޤީން. މިފަދަ މައުރަޒުތަކުން، ރާއްޖޭގައި ތިބި ހުނަރުވެރި މަސައްކަތްތެރީންގެ މަސައްކަތްތައް، އާންމުކޮށް އެއް ތަނަކުން ފެނި، އެފަދަ އުފެއްދުންތަކަށް ހަމަ އަގު ލިބުމުގެ ފުރުޞަތުވެސް ފަހިވެގެންދާނެ.\nވަކިން ޚާއްޞަ ގޮތެއްގައި، ހުނަރުވެރި ދިވެހި ޒުވާނުންގެ އުފެއްދުންތަކަށް ރަނގަޅު އަގު ހޯދައިދިނުމަކީ، މި މައުރަޒުގެ ވަރަށް މުހިންމު މަޤްޞަދެއް. ހަމައެފަދައިން، ގޭގައި ތިބެގެން މަސައްކަތްކުރާ ވަރަށް ގިނަ، ވަރަށް ހުނަރުވެރި ދިވެހި އަންހެނުންތަކެއްވެސް، އިޤްތިޞާދީ ނަފާވެރިކަމުން ހަވާސާވެފައި އެބަތިބި. އެމީހުންގެ އުފެއްދުންތައް ވިއްކޭނެ މަގު ފަހިކޮށްދިނުމަކީވެސް މި މައުރަޒުގެ ވަރަށް ބޮޑު ބޭނުމެއް.\nމަސައްކަތްތެރި އަންހެނުންގެ އުފެއްދުންތަކަށް، ހަމަ އަގު ލިބޭނެ އިންތިޒާމުތަކެއް ހަމަޖެއްސިއްޖިއްޔާ، އުފެއްދުންތެރިކަން އިތުރުވެ، އެކަމުގެ ހެޔޮ އަސަރު އިޤްތިޞާދަށް ކުރަން ފަށާނެ. ވަކިން ޚާއްޞަ ގޮތެއްގައި، ފަރުދީ ފުދުންތެރިކަން އިތުރުވެ، ޢާއިލާގެ އުފާވެރިކަންވެސް އިތުރުވެގެންދާނެ.\nކޮންމެ މައުރަޒެއްގައިވެސް މުހިންމު ދެ ބައެއް އެބަ ހިމެނޭ. ފުރަތަމަ ބަޔަކީ، އުފެއްދުންތައް ދައްކާލުމުގެ ބައި. އުފެއްދުންތައް އެއް ތަނަކުން ގިނަ ބަޔަކަށް ފެންނާނެ ގޮތް ހެދުން. ދެވަނަ ބަޔަކީ، ވާދަކުރުމުގެ ބައި. މައުރަޒަކަށް މިވަނީ މި ދެބައި އެކުވީމަ.\nއެހެންވީމާ، ގިނަ ބަޔަކަށް އުފެއްދުންތައް ދެއްކުމަށްޓަކައި މައުރަޒުގައި އުފެއްދުންތައް ބައިވެރިކުރާއިރު، ބައިވެރިކުރާ ތަކެތީގެ ފެންވަރު ރަނގަޅުކުރުމަކީވެސް ވަރަށް މުހިންމު ކަމެއް. ކޮންމެ އުފެއްދުމެއްގެވެސް އަގު އުފުލިގެން މިދަނީ، އެ އުފެއްދުމެއްގެ ފޭރާން ހެޔޮވެ، މަސައްކަތްތައް ފަށުވިވާ މިންވަރަކުން. އެހެންވީމާ، މައުރަޒެއްގައި ބައިވެރިވުމުގައި އޮންނަ ދެ މަޤްޞަދަކީ، ރަނގަޅު އަގުގައި އުފެއްދުމެއް ވިއްކައިލުމާއި، ރަން ވަނައެއް ހާސިލުކުރުން.\nއަޅުގަނޑުމެން ދިވެހީންނަކީ، ޒަމާނުއްސުރެ ތަފާތު ފަންނުތަކުގައި އާދަޔާ ޚިލާފު ހުނަރުވެރި ވިސްނުންތަކެއް ގެންގުޅޭ ބައެއް. ރާއްޖޭގެ އެކި ކަންކޮޅުގައި ހުރި ދުވަސްވީ މިސްކިތްތަކާއި ޒިޔާރަތްތަކަކީ، އިމާރާތް ކުރުމުގެ ފަންނުގައި ދިވެހިންގެ ހުނަރުވެރިކަމާމެދު ސުވާލު ނުއުފެދޭހާ މޮޅު އުފެއްދުންތަކެއް. ލިޔެލާޖެހުމާއި ލާފެންކުރުމަކީވެސް، ކަވި އަދި ފަށުވި މަސައްކަތްތަކަށް، ދިވެހީން ހުޝިޔާރުކަން ސާބިތުކޮށްދޭ ވަރަށް ހިތްގައިމު މަސައްކަތެއް.\nދިވެހި ޒުވާނުންނަކީވެސް އަޅުގަނޑުމެން ހީނުކުރާހާ ހުނަރުވެރި މޮޅު ބައެއް. ބޭނުންވަނީ ޒުވާނުންގެ ކިބައިގައި ހުރި ހުނަރާއި ފަންނުވެރިކަން ނެރެ ހާމަކޮށްދޭނެ ވަސީލަތްތަކާއި ފުރުޞަތުތައް ފަހިކޮށްދިނުން. ޒުވާނުންނަށް މަގު ފަހިކޮށްދީ، އެހީތެރިކަން ފޯރުކޮށްދިނުމުން މުޅިން އާ ދިވެހި އުފެއްދުންތައް މައުރަޒުތަކުން ފެންނަން ފަށާނެ. މި ޒަމާނަށް ބަލާއިރު، ޘަޤާފީ ކޮންމެ ކަމަކީވެސް، އަދި ފަންނުވެރިކަމާއި ހުނަރުވެރިކަމުގެ ކޮންމެ ކަމަކީވެސް، އެތައް ގޮތަކުން އިޤްތިޞާދާ ވަރަށް ބޮޑަށް ގުޅިފައިވާ ކަންތައްތައް. ކޮންމެ ޤައުމެއްގައިވެސް ބޭރުން އަންނަ މެހުމާނުންނަށް އެންމެ ބޮޑު އަގުގައި ވިއްކޭ އެއްޗަކީ، އެބައެއްގެ ތަރިކައާއި އެބައެއްގެ ޘަޤާފަތާ ގުޅޭ ތަކެތި.\nއަޅުގަނޑު އުންމީދުކުރަނީ، މި މައުރަޒަކީވެސް، އަޅުގަނޑުމެން މި ބޭނުންވާ އިޤްތިޞާދީ ކުރިއެރުމަށް މަގު ފަހިވެގެންދާނެ، ފެންވަރު ރަނގަޅު އުފެއްދުންތައް ފެންނާނެ މައުރަޒަކަށް ވެގެންދިޔުން.\nއަޅުގަނޑުމެން ދިވެހީންގެ ފަންނުތައް، ދިވެހި ހުނަރުތައް، އަދި ދިވެހީންގެ އުފެއްދުންތެރިކަން ކުރިއަރުވައި ތަރައްޤީކުރުމުގެ ހެޔޮ ތައުފީޤު، މާތް ﷲ އަޅުގަނޑުމެންނަށް މިންވަރުކުރެއްވުން އެދި ދުޢާކުރަމުން، އަޅުގަނޑުގެ ވާހަކަކޮޅު ނިންމާލާނަން.\nމައުރަޒުގެ އެންމެހައި ބައިވެރިންނަށް ޝުކުރު ދަންނަވަމުން، ވަނަތައް ހޯދާ ހުރިހާ ބޭފުޅުންނަށް ވަރަށް ހޫނު މަރުޙަބާއެއް ދަންނަވަން.


SunOnline: Case thah ithuruvamun annaathee vazeerunge majileehuga mashvaraa koffi\nއިސްމާއިލް ޝާކިރު 11 Jan 2022, 21:55\nޕޮޒިޓިވް ކޭސްތައް އިތުރުވަމުންދާތީ ވަޒީރުންގެ މަޖިލީހުގައި މަޝްވަރާ ކުރަނީ --- ފޮޓޯ/ ރައީސް އޮފީސް\nރާއްޖޭގައި މި ދުވަސްވަރު ޕޮޒިޓިވްވާ މީހުންގެ އަދަދު އިތުރުވަމުންދާތީ ކޮވިޑުގެ ހާލަތާ ގުޅޭގޮތުން ވަޒީރުންގެ މަޖިލީހުގައި މިއަދު މަޝްވަރާކޮށްފިއެވެ.\nމިއަދު ބޭއްވި ވަޒީރުންގެ މަޖިލީހުގެ ބައްދަލުވުމުގައި ކޮވިޑްގެ ހާލަތާ ގުޅޭގޮތުން ކުރިއަށް ގެންދެވި މަޝްވަރާގައި ވަޒީރުންގެ މަޖިލީހުގެ މެންބަރުން ވަނީ ބަލި ހުރިކަން ދެނެގަތުމަށް ޓަކައި ހަދަންޖެހޭ ޓެސްޓް، އާންމުންނަށް ފަސޭހަކަމާއެކު ހެދޭނެ ގޮތްތައް ހަމަޖެއްސެވުމަށް ކުރެވެންހުރި ކަންކަމާ ގުޅޭގޮތުން މަޝްވަރާކުރައްވާފައެވެ.\nމީގެ އިތުރުން ކޮވިޑް ވެކްސިންގެ ބޫސްޓާ ޑޯޒް ޖެހުމުގެ ކަންކަން ފުޅާކުރާއިރު، ކުރު މުއްދަތެއްގެ ތެރޭގައި ވީހާވެސް ގިނަ ފަރާތްތަކަށް ލުއިފަސޭހަ ކަމާއެކު، ވެކްސިން ޖެހޭނެ އިންތިޒާމުތައް، ހަމަޖެއްސުމާބެހޭ ގޮތުން ވެސް މިއަދުގެ ވަޒީރުންގެ މަޖިލީހުގައި މެންބަރުން މަޝްވަރާކުރެއްވިއެވެ.\nމުޅި ދުނިޔޭގައިވެސް ވަރަށް ހަލުވިކަމާއެކު ފެތުރެމުން އަންނަ ކޮވިޑުގެ ނުރައްކާތެރި އަދި އެހާމެ ބާރުގަދަ ވައްތަރެއްކަމުގައިވާ އޮމިކްރޯން ވޭރިއަންޓަށް، ދިވެހިންގެ ތެރެއިން އަށް މީހަކު ޕޮޒިޓިވް ވެފައިވާ ކަމަށް އެޗްޕީއޭއިން މިއަދު ވަނީ ބުނެފައެވެ.\nކޭސްތައް އިތުރުވާތީ ވަޒީރުންގެ މަޖިލީހުގައި މަޝްވަރާ ކޮށްފި\nމިނިސްޓަރު ޝައުނާއަށް މަޖިލީހުން ރުހުން ދީފި


kujjaage furaaana salaamaiy kureveythoa masakkaiy kurin: ADK | Mihaaru\nޚަބަރު / އޭޑީކޭ ހޮސްޕިޓަލް\nތުއްތުކުއްޖާގެ ފުރާނަ ސަލާމަަތް ކުރެވޭތޯ މަސަައްކަތް ކުރިން: އޭޑީކޭ\nއޭޑީކޭ ހޮސްޕިޓަލް: އެ ހޮސްޕިޓަލުން ބުނީ ތުއްތުކުއްޖާ މަރުވީ ފަރުވާދެމުން ދަނިކޮށް ކަމަށް.\n22 މެއި 2020 - 19:36\nއޭޑީކޭ ހޮސްޕިޓަލަށް ގެންދިޔަ އުމުރުން އެންމެ ދެ މަހުގެ ކުއްޖަކަށް އެ ހޮސްޕިޓަލުން ފަރުވާއެއް ނުލިބި މަރުވި ކަމަށް ފަތުރާ ވާހަކަތައް އެ ހޮސްޕިޓަލުން މިއަދު ދޮގުކޮށްފި އެވެ.\nއާއިލާއާ ހަވާލާދީ ބައެެއް މީޑިއާތަކުން މިއަދު ބުނެފައި ވަނީ އެ ކުއްޖާ މަރުވީ އެ ކުއްޖާ ގޮވައިގެން ހޮސޕިޓަލަށް ގޮސް ހުރި ހުރި މަންމަގެ ކޮނޑުމަތީގައި އޮއްވަ އެވެ.\nއެކަމަކު، ފަހުން އޭޑީކޭ އިން ނެރުނު ބަޔާނެއްގައި ބުނީ އެ ކުއްޖާ އިމަޖެންސީ ބަޔަށް ގެންދިއުމުން، އެ ތަނުގައި ތިބޭ ޑޮކްޓަރުންނާއި ސްޕެޝަލިސްޓުންގެ ލަފައާ އެކު ފަރުވާ ދީފައިވާ ކަމަށެވެ. ކުއްޖާގެ ބަލި ދެނެގަންނަން އަލްޓްރާސައުންޑާއި ސީޓީ ސްކޭނެއް ހެދި ކަމަށް ވެސް އޭޑީކޭ އިން ބުނެ އެވެ.\n"...އަދި އެ ކުއްޖާގެ ހާލަތު ބަދަލުވުމާ ގުޅިގެން، ފުރާނަ ސަލާމަތްކުރުމަށްޓަކައި އިމަޖެންސީ ފިޒީޝަނަކާއި ކުޑަކުދިންގެ ހާއްސަ ޑޮކްޓަރުންނާއި އޮޕަރޭޝަަން ޑޮކްޓަރުންނާއި އަދި ހޭނައްތާ ޑޮކްޓަރުންގެ ޓީމަކުން ފަރުވާ ދެއްވި އެވެެ. އެހެން ނަމަވެސް ފުރާނަ ސަލާމަތް ކުރެވޭ ގޮތް ވަނީ ނުވެފަ އެވެ،" އޭޑީގެ ބަޔާނުގައި ވެ އެވެ.\nއެ ކަން ހިނގި ގޮތުގެ ތަފްސީލް މައުލޫމާތު ކުއްޖާގެ އާއިލާ އަށް ދީފައި ވާނެ ކަމަށް ރާއްޖޭގެ ފުރަތަމަ އަމިއްލަ ހޮސްޕިޓަލްގެ ބަޔާނުގައި ބުންޏެވެ. އެ ކަހަލަ ކަންތައްތައް ބަލަން އޮންނަ އުސޫލުތަކުގެ ތެރެއިން އެކަން ބަލަން ފަށާފައިވާ ކަމަށް ވެސް އޭޑީކޭ އިން ބުންޏެވެ.\n"..އަދި މި ދެންނެވި ރިވިއު ނިމުމުން އެ މައުލޫމާތު އާއިލާއާ ހިއްސާ ކުރާނެ ވާހަކަ ވެސް ދަންނަވަމެވެ،" ބަޔާނުގައި ވެ އެވެ.\nސިއްހަތު މާލެ އޭޑީކޭ ހޮސްޕިޓަލް ކުޑަކުދިން\n30 ކޮމެންޓް, 117 ރިއެކްޝަންސް\nތިކަން ކަށަވަރުވާނީ ކިހިނެއް.ނޫސްތަކުގެ ފަލަ ސުރުޚީގަ އެއޮންނަނީ ޑޮކްޓަރަށް ނުދެއްކިގެންތިއްބާ މަންމަގެ ކޮނޑަުމަށްޗަށް ކުއްޖާ މަރުވި ވާހަކަ.މީ ހިތާމަހުރި ކަމެއް.ކަންވީގޮތް ސާފުނުކޮށް ތިބެންވީ ވަރުގެ ކަމެއްނުން.ރާއްޖެ 40 އަހަރު ފަހަތަށް ދިޔުމަކީ ބަލައިގަން ކަމެއްނުން.އެއީ ދޮނގުމައުލޫމާތެއްވިއްޔާ އެވާހަކަ ހާމަކުރި ބަޔަކާމެދު ފިޔަވަޅު އަޅަންވާނެ.ތިމާއަކީ ނޫސްވެރިޔެކޭކިޔާ ހިތުހުރިގޮތަކަށް ނުބައި މައުލޫމާތެއް ނުފެތުރޭނެ.\nހަމަ ކަނޑަ އެޅިގެން ދޮގު ތީ. ދެން ޕީއާރް ސުޓަންޓް އެއް ޖައްސާލާ. އޭރަށް ހުރިހާ ކަމެއް މާފު ވެދާނެ. މިވަރުގެ ސިއްހީ ނިޒާމެއް އޮންނަ ގައުމަކަށް ކޮވިޑް19 ކޮންޓުރޯލް ނުވެއްޖެޔާ ދެން ކިހިނެއްބާ ވާނީ. އަދިވެސް ލޮކްޑައުން ނަގާލާ.\nސިއްހީ ނިޒާމް ފެއިލް ކަމަށް ހަދަނީ އަހަރެމެން އަމިއްލަ އަށް. ހީކޮށްގެން ނުވާނެ މިތާގަ ޔޫރަޕް ނުވަތަ އިންޑިޔާ ފެންވަރު ހުންނާނެ ކަމަށް.\nދިވެހި މަޔަކާ ބަފަޔަކަށް، މި ގައުމަށް އުފަންވެ މި ގައުމުގެ ރައްޔިތަކަށް ވީތީ ލަދުވެތިވެ ހިތާމަ ކުރަމެވެ. ދުޢާ އަކީ މިނޫން ގައުމެއްގެ ރައްޔިތަކަށް ވުމެވެ.\nމި ހޮސްޕިޓަލަކީ މިބާވަތުގެ 'ނެގްލިޖެންސް' ކަންކަމުގާ ބޮޑު ބިޔަ އެވޯޑެއް ހައްގުވާ ތަނެކެވެ.\nޢޭޑީކޭ ގައި ރޭގަނޑު އިމަރޖެންސީގަ ބަލަން ޑަކްޓަރަކު ނެތި ގޮސްގެން ނުވާނެ އޮންކޯލް ޑިއުޓީގަ ހުންނަ ޑަކްޓަރަށް ތަނުގަ ނިދޭނެ ގޮތް ހަދަން ޖެހޭ\nމަށަށް ތި ތަނުގެ އިމަރޖަންސީގެ ހާލަތު ވަރަށް ރަނގަޅަށް އިނގޭ. ޙަމަ ވަރަށް ބޮޑަށް އާދޭސް ކޮއްގެން ނޫނީ އަޅައެއް ނުލާނެ. ޙީވެފަ ތިބޭނީ މައިންބަފައިން ވީމަ ކަންތައްގަނޑު ބޮޑު ކުރަނީއޭ. ދެން ހަމަ ހަތަރު ކަޅިވެސް ހަމަ ނުކޮށްވޭތޯ ބަލާނީ. ޙުސް ޒުވާން ޑޮކްޓަރުން ތަކެއް ތިބޭނީ!! #ފަސްޓްހޭނޑްއެކްސްޕީރިއަންސް\nފިޔަވަޅެއް އެޅުމުގެ ޤާބިލްކަން މިސަރުކާރުގަނެތް.ޢާއިލާ އިން ތިކަން ހަޖަމުކުރުންނޫންގޮތެއްނެތް.\nކޮބާ މައްސަލައަކީ ޒިންމާއޮންނާނީ ކަރުދާހުގަ. ވާނެ އެއްކަމެއްވެސްނޯންނާނެ. ތިކަން ނިމޭނީ ޑީލަކުން.\nކޮންހާ ދޮގުތަކެއް. ބޭބީ ނިޔާވީމައޭ ތެޅިގަތީ. ޢޭރު ކިތައްމެ މަސައްކަތެއް ކުރިޔަސް ކިތައްމެ މޮޅު ޑރ އަކަސް ފުރާނަ ސަލާމަތް ނުކުރެވޭނެ.\nނިޔާވެފަ އޮތް ކުއްޖެެއްގެތަ އަލްޓްރާ ސްކޭން ހެދީ. ކޮންމެ ގޮތެއްވިޔަސް އޭޑީކޭ ނޫނީ ތިބޭފުޅާގެ ވާހަކައިގެ ބޮޑެތި ފުށުއެރުން އެބަހުރި. އާއިލާއަށް ކެތްތެރިކަން ދެއްވާށި! އާމީން


24 memberun ge soyaaeku, Ameen ge mahsala majilis ah vahdhaifi | Jazeera\t24 މެންބަރުންގެ ސޮޔާއެކު އަމީންގެ މައްސަލަ މަޖިލީހަށް ވައްދައިފި - Jazeera\n24 މެންބަރުންގެ ސޮޔާއެކު އަމީންގެ މައްސަލަ މަޖިލީހަށް ވައްދައިފި\nނާޒިމް ހަސަން October 20, 2020 98 views0\nއެމްޑީޕީއަށް ނިސްބަތްވާ 24 މެންބަރުންގެ ސޮޔާއެކު ހެލްތު މިނިސްޓަރު އަބްދުﷲ އަމީންގެ އިތުބާރު ނެތް ކަމުގެ މައްސަލަ ރައްޔިތުންގެ މަޖިލީހަށް މީގެއިރުކޮޅެއް ކުރިން ވައްދައިފިއެވެ.\nމި މައްސަލަ މަޖިލީހަށް ވައްދާފައިމިވަނީ މިއަދު ހަވީރު އެމްޑީޕީ ޕީޖީ ބައްދަލުވުމުގައި އަމީންގެ އިތުބާރު އޮތް ކަމަށް 31 މެންބަރުން ވޯޓު ދެއްވާފައިވަނިކޮށެވެ. އެ ބައްދަލުވުމުގައި 58 މެންބަރުން ބައިވެރިވެވަޑައިގެންނެވިއިރު އިތުބާރު އަމީނަށް ގެއްލިފައިވާ ކަމަށް ވޯޓު ދެއްވީ 27 މެންބަރުންނެވެ.\nޕާޓީގެ ވިޕްލައިނާ ހިލާފުވުމަކީ ފިޔަވަޅު ވެސް އެޅޭ ކަމެކެވެ. ނަމަވެސް އެމްޑީޕީ މެންބަރުން އަމީންގެ އިތުބާރު ނެތް ކަމުގެ މައްސަލަ މަޖިލީހަށް ހުށަހެޅުމަށް ޕެޓިޝަނެއް ހަދައި ސޮއި ކުރަން ފެށިއެވެ. އެގޮތުން ގަލޮޅު ދެކުނު ދާއިރާގެ މެންބަރު މީކާއިލް ނަސީމް ވަނީ އޭގައި ސޮއި ކުރައްވާ އެކަން ޓްވިޓާގައި ހިއްސާ ކުރައްވާފައެވެ.\nމީކާއިލް ވިދާޅުވީ އަމީން ފާޅުކަން ބޮޑު ގޮތެއްގައި ވައްކަންކޮށް، ރައްޔިތުންގެ މުސާރަ ނަގައިގެން އިތުރަށް މަގާމުގަ ހުރުމަށް ނޭދޭތީ، އޭނާގެ އިތުބާރު ނެތްކަމަށް މަޖިލިސް ތަޅުމަށް ހުށައެޅުމަށް ސޮއި ކުރައްވާފައިވާ ކަމަށެވެ.


income support allowancege gothugai 1.9 dheefi\nއެކޮނަމިކް މިނިސްޓްރީއިން ބޭއްވި ނޫސްވެރިންގެ ބައްދަލުވުމުގައި މިނިސްޓަރ ފައްޔާޒު ނޫސްވެރިންނަށް މައުލޫމާތު ދެއްވަނީ -- | އަވަސް\nއެންއީއޯސީން މިރޭ ބޭއްވި ނޫސްވެރިންގެ ބައްދަލްވުމުގައި އެ ސެންޓަރުގެ ތަރުޖަމާން މަބުރޫކް އަޒީޒް ވިދާޅުވީ ކޮވިޑް-19 އާ ގުޅިގެން، ވަޒީފާ ގެއްލޭ މީހުންނާއި އާމްދަނީ އަށް އަސަރު ކޮށްފައިވާ ފަރާތްތަކަށް ދޫކުރަން ހަމަޖެހިފައިވާ އިންކަމް ސަޕޯޓް އެލަވަންސް މިހާތަނަށް ދޫކޮށްފައިވަނީ 488 މީހުންނަށް ކަމަށެވެ.\nއެ މީހުންނަށް 1،967،000 ރުފިޔާ ދޫކޮށްފައިވާ ކަމަށް މަބުރޫކް ވިދާޅުވިއެވެ.\nއެލަވަންސް ހޯދަން ހުށައެޅުމުން ރިޖެކްޓް ކުރާ މައްސަލައާއި ގުޅިގެން ގިނަ ބަޔަކު ދަނީ ވަރަށް ބޮޑަށް ކަންބޮޑުވުން ފާޅުކުރަމުންނެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް ކޮރޯނާ ވައިރަސް + ކޮވިޑް-19 މުހައްމަދު މަބްރޫކް އަޒީޒް އެންއީއޯސީ


މިހާރު މި ފެންނަނީ މަސައްކަތްކޮށްގެން ފައިސާ ހޯދުމުގެ ބަދަލުގައި، ސޮއިކޮށްލާ އެއްބަސްވުމަކުން ބައެއް މީހުން މިލިއަނަރުންނަށް ވާ ތަނެވެ. ސަރުކާރުގެ އެކި މުއައްސަސާތައް ހިމެނޭ އެކި މަޝްރޫއުތަކާއި އެކި ކަންކަމުގައި އަމިއްލަ ކުންފުނިތަކާ އެކު ވެފައިވާ އެއްބަސްވުންތައް އުވާލައި ނުވަތަ އެއާ ހިލާފުވެގެން ކަމަށް ބުނެ ކޯޓަށް...\nމީގެ ހަތަރު ވަރަކަށް އަހަރު ކުރި އެވެ. އަވަށްޓެރި ސްރީ ލަންކާގައި ކިޔަވަން އުޅުނު ދުވަސްވަރު އެ ތަނުގެ އިދިކޮޅު ލީޑަރަކާ ދިމާވެ ދެކެވުނު ވާހަކައެކެވެ. އޭނާ އެ ދުވަހު ބުންޏެވެ؛ ރައީސް މަހިންދަ ރާޖަޕަކްސަގެ ސަރުކާރުން ހިންގަމުން ގެންދިޔަ ބޮޑެތި މަޝްރޫއުތައް ކޮންމެވެސް އެއް ދުވަހަކުން އަތަށް ގޮވާނެ އެވެ. މިހާރު ރައްޔިތުން ހެވިފައި...


Dhiraasee aharu fashaanee school thakah kudhin gengosgen, Dhanfalhi dhiguvaane | Jazeera\tދިރާސީ އަހަރު ފަށާނީ ސްކޫލްތަކަށް ކުދިން ގެންގޮސްގެން - Jazeera\nދިރާސީ އަހަރު ފަށާނީ ސްކޫލްތަކަށް ކުދިން ގެންގޮސްގެން، ދަންފަޅި ދިގުވާނެ\nމަރިޔަމް ނިމާ ހަސަން August 2, 2021 110 views0\nސްކޫލެއްގެ ދަރިވަރަކު ކްލާހަށް ވަނުމުގެ ކުރިން އަތޮ ދޮންނަނީ ފޮޓޯ: ވަގުތު\n2021-2022 ވަނަ ދިރާސީ އާ އަހަރުގެ ކިޔެވުން ފަށާނީ، ސްކޫލްތަކަށް ދަރިވަރުން ގެންގޮސްގެން ކަމަށް އެޑިއުކޭޝަން މިނިސްޓްރީން ބުނެފިއެވެ.\nއެޑިއުކޭޝަން މިނިސްޓްރީން ބުނީ، މި މަހު 10 އިން ފެށިގެން ދަރިވަރުން ސްކޫލަށް ނެރޭއިރު، ސްކޫލްތަކުގެ ދަންފަޅީގެ ދިގުމިނަކީ އާންމު ހާލަތުގައި ވެސް ދަރިވަރުން ސްކޫލްތަކުގައި ހޭދަކުރަންޖެހޭ ވަގުތު ކަމަށެވެ. ނަމަވެސް، ފުރަތަމަ ދެ ހަފްތާގައި މާލޭގެ ސްކޫލްތަކުގެ ކިޔެވުން ފެށޭގަޑި އެކި ގްރޭޑްތަކަށް ތަފާތު ވާނެހެން އިންތިޒާމް ކުރާނެ ކަމަށް އެ މިނިސްޓްރީން ބުނެއެވެ.\nމިގޮތަށް ކަނޑައަޅާފައިވީ ނަމަވެސް، ނިއު ނޯމަލްގައި ސްކޫލްތަކަށް އަމަލު ކުރަން ކަނޑައަޅާފައިވާ ރައްކާތެރިކަމުގެ ފިޔަވަޅުތަކަށް އަމަލުކުރާނެއެވެ. އެގޮތުން، ކްލާސްރޫމްތަކުގައި ރަނގަޅަށް ވައި ދައުރުވާގޮތް ހެދުމާއި، ގައިދުރު ކަމާއެކު ކިޔަވައިދެވޭނެހެން ކްލާސްރޫމް ތަރުތީބު ކުރާނެއެވެ.\nއޭސީ ކޮށްފައިވާ ކްލާސްރޫމެއް ނަމަ، ދަރިަވރުން ތިބެންވާނީ3ފޫޓު ދުރުގައެވެ. ސްކޫލަށް ވަންނައިރު، މާސްކު އެޅުމާއި ހުން ބެލުން އަދި އަތްދޮވެ، ސެނިޓައިޒް ކުރުން ފަދަ ކަންކަން ކުރިއެކޭ އެއްގޮތަށް ކުރިއަށް ގެންދާއިރު، ހައި ރިސްކް ދަރިވަރުންނަށް މާސްކާއެކު ފޭސް ޝިލްޑް ވެސް ބޭުން ކުރެވޭނެއެވެ.\nއިޓޯލު ގަޑީގައި ދަރިވަރުންނަށް3ފޫޓު ދުރުގައި ތިބެ ކެވޭނެ އިންތިޒާމް ހަމަޖައްސަން އެޑިއުކޭޝަނުން އަންގާފައި ވާއިރު، ދުވަހީ ތާވަލުގައި ދަރިވަރުންނަށް މާސްކާއި ނުލާ3ފޫޓު ދުރުގައި ތިބެ ހެލިފެލިވެވޭނެ ވަގުތުކޮޅެއް ހަމަޖައްސަން ވެސް އެޑިއުކޭޝަނުން އަންގާފައިވެއެވެ. އެ ވަގުތު ކޮޅު ހަމަޖައްސަން ޖެހެނީ ތޮއްނުޖެހޭ ގޮތަސް އެކު ކްލާސްތައް އެކި ވަގުތުގައެވެ.\nމީގެ އިތުރުން، ސްކޫލްގެ އިތުރު ހަރަކާތްތައް ފެށޭނީ އުމުރުން 12 އަހަރުން މަތީގެ ހުރިހާ ދަރިވަރުން ވެކްސިން ފުރިހަމަ ކުރުމުން ކަމަށް ވެސް އެޑިއުކޭޝަނުން ނިންމާފައިވެއެވެ.


Fen Hindhaa Nizaamuge Therein Fenunee Insaanakahvure Bodu Meedhaleh! - Vaguthu\nމެކްސިކޯއަށް ވާރޭވެހި ފެން ބޮޑުވާން ފެށުމާއި ގުޅިގެން ފެން ބޮޑުވާން ފެށުމުން ފެން ހިންދާ ނިޒާމުތަކަށް ޖެހިފައިވާ މައްސަލަ ހައްލުކުރުމަށް މަސައްކަތް ކުރަމުން ދިޔަ ބަޔަކަށް އިންސާނަކަށްވުރެ ވެސް ބޮޑު މީދަލެއް ފެނިއްޖެއެވެ.\nބޯޑަރ ރިޕޯޓާއި ހަވާލާދީ "އެންޑީޓީވީ" އިން ރިޕޯޓުކޮށްފައިވާ ގޮތުގައި މެކްސިކޯގެ ފެން ހިންދުމަށް މަސައްކަތް ކުރަމުން އަންނަ ފަރާތްތަކުން މިހާތަނަށް 22 ޓަނަށްވުރެ ގިނަ ފެން ސާފުކޮށްފައި ވެއެވެ. އެމީހުންނާއި ހަވާލާދީ އެ ނޫހުން ރިޕޯޓުކޮށްފައިވާގޮތުން، ފެން ނުހިނދޭ މައްސަލަ ބޮޑުވެ، އެކަން ހައްލު ނުވެ ގޮސްފައި ވަނީދ، އެ މީދާ ފެން ހިންދާ ޓަނަލްގައި ތާށިވެފައި އޮތުމުގެ ސަބަބުންނެވެ.\nޓަނަލްގައި ތާށިވެފައި އޮތް މީދަލަކީ ވަރަށް އަސްލާ އެއްގޮތަށް ހަދާފައި އޮތް މީދަލެއް ކަމަށާއި، އެއީ ހެލޮވީން ފާހަގަ ކުރުމަށް ބަޔަކު ހަދާފައި އޮތް މީދަލެއް ކަމަށް ބެލެވޭ ކަމަށް އެ މީދާ ފެނުނު މީހުން ބުނެއެވެ. މިހާރު އެ މީދާ ފެންނަ ވިޑިއޯއެއްވެސް މީސް މީޑިއާގައި ދަނީ ދައުރުވަމުންނެވެ.\nއެތައް ބުރަ މަސައްކަތުން މީދާ ނެގި ނަމަވެސް މިއީ މަޖާ ކަމަކަށް ގިނަ ބަޔަކު ވަނީ ފާހަގަކޮށްފައެވެ.\nމިހާރު މި މީދަލުގެ ވެރިފަރާތްވެސް ވަނީ ހޯދިފައެވެ. އެލްވިން ލޮޕޭޒް ނަމަކަށް ކިޔާ އެ އަންހެން މީހާ ބުނެފައިވާ ގޮތުގައި އެ މީދަލަކީ މީގެ އަހަރުތަކެއް ކުރިން އެކި ފާޑުފާޑުގެ ފޮރި ބޭނުންކޮށްގެން ހެލޮވީން އަށް އޭނާ ހެދި މީދަލަކެވެ. އަދި އޭނާގެ ގޭގައި އޮއްވައި ބަޔަކު އޭތި ގެންދިޔައީ ކަމަށާއި، އެއީ މީގެ އަހަރެއްހާ ދުވަސް ކުރިން ކަމަށް އެލްވިން ވަނީ ބުނެފައެވެ.\nއޭނާ ބުނި ގޮތުގައި އެ މީދާ ހޯދުމަށް ވެސް އޭނާ މަސައްކަތް ކޮށްފައި ވެއެވެ. އެހެން ނަމަވެސް އެއްވެސް މީހަކު އޭނާ އަށް އެހީތެރި ނުވުމުން އެކަން ހުއްޓާލީ ކަމަށް އޭނާ ބުންޏެވެ.\nމެކްސިކޯގައި ހުރި ދެހާހަށްވުރެ ގިނަ އާސާރީ ބިނާތަކެއް ހޯދައިފި\nމެކްސިކޯގައި ޕިއްޒާ ފޮއްޓަކަށްލާފައި އެއްލާލާފައި އޮތް ކުއްޖަކު ފެނިއްޖެ\nކޮވިޑް-19: މެކްސިކޯ އިން ފައްސިވި މީހުންގެ އަދަދު 8 ލައްކައަށް\nސެޕްޓެމްބަރު 24, 2020 16:19\nމަ ސުރުހީ ކިޔާފަ ބިރުން ހަލާކު ނުވީ ކިރިޔާ. އެކަމަކު މިކިޔާ ނިމުނު އިރު ބޮޑު ޖޯކެއް. ކިހާ ހެއްވާ.....\nސެޕްޓެމްބަރު 24, 2020 16:21\nމީހަކު ދުޅަނުވިޔާ ރަގަޅު\nސެޕްޓެމްބަރު 24, 2020 21:05\nމައިކާލޯ!!! މަ ހީކުރީ ސުރުހީ ކީ އިރު އަސްލު ކަމައް!!\nކަލޭ މެން އޮޅުވާލާނަން މަވެސް ކޮއްމެވެސް ދުވަހަކުން\nސެޕްޓެމްބަރު 24, 2020 21:45\nއެކަމަކުވާ އަހަރެން ހީކުރީ ނަޖިސްކައިގެން ބިޔަވީ ކަމަށް.\nސެޕްޓެމްބަރު 28, 2020 14:08


El Clasico: Barcelona balikoh Real evvana ah - AO News\nއެލް ކްލެސިކޯ: ބާސެލޯނާ ބަލިކޮށް ރެއާލް އެއްވަނަ އަށް\nބާސެލޯނާ ކޮޅަށް ލަނޑުޖެހުމަށްފަހު ރެއާލް މެޑްރިޑްގެ ކެޕްޓަން ސާޖިއޯ ރާމޮސް އުފާ ފާޅުކުރަނީ. ރެއާލުން މި މެޗު ކާމިޔާބުކުރި 3-1 އިން. --ފޮޓޯ: ލަލީގާ.ކޮމް\nސްޕެނިޝް ލީގުގައި މިރޭ ކުޅެވުނު ވާދަވެރި އެލް ކްލެސިކޯ މެޗުގައި ރަށުން ބޭރުގައި ބާސެލޯނާ 3-1 އިން ބަލިކޮށް އެންމެ ފަހުގެ ޗެމްޕިއަން ރެއާލް މެޑްރިޑުން ތާވަލްގެ އެއްވަނަ އަށް ޖެހިލައިފިއެވެ.\nމި ނަތީޖާއާއެކު ރެއާލަށް ވަނީ ހަ މެޗުން 13 ޕޮއިންޓް ލިބިފައެވެ. އޭގެ ދެ ޕޮއިންޓް ފަހަތުން ދެވަނައިގައި އޮތް ރެއާލް ސޮސިއެޑާޑްގެ އިތުރުން ތިންވަނައިގައި މިއަދަދަށް ޕޮއިންޓް ހޯދާފައިވާ ވިޔަރެއާލް މި ހަފްތާގައި ލީގުގައި ކުޅޭ މެޗުތަކަށްފަހު އަލުން ތާވަލްގެ ކުރިއަށް އެރުމުގެ ފުރުޞަތު އެބައޮތެވެ. މި މެޗުން ބަލިވި ބާސެލޯނާ އޮތީ ފަސް މެޗުން ހޯދީ ހަތް ޕޮއިންޓާއެކު ލީގުގެ 10 ވަނައިގައެވެ.\nރެއާލުން މިރޭގެ މެޗަށް ނިކުތްއިރު އޮތީ އެންމެ ރަނގަޅު ފޯމުގައެއްނޫނެވެ. އެ ޓީމު އެންމެ ފަހުން ޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ޔޫކްރޭންގެ ޝަހުތަރު ޑޮނެސްކް އަތުން 3-2 އިން ބަލިވިއިރު، އޭގެކުރީން ލީގުގައި އަމިއްލަ ދަނޑުގައި ކުޅުނު މެޗުގައި އަލަށް ޕްރޮމޯޓުވި ކާޑިޒް އަތުން ބަލިވީ 1-0 އިންނެވެ.\nއެހެންކަމުން ރެއާލުން މިރޭގެ މެޗަށް ނިކުތީ އެންމެ ފަހުން ކުޅުނު މެޗުގެ ފުރަތަމަ އެގާރައަށް ގިނަ ބަދަލުތަކެއް ގެނެސްގެންނެވެ. އެގޮތުން، ޝަހުތަރާ ދެކޮޅަށް އަނިޔާގެ ސަބަބުން ނުކުޅެވުނު ކެޕްޓަން ސާޖިއޯ ރަމޮސްގެ އިތުރުން ކަރީމް ބެންޒެމާ އާއި ވިނީޝަސް ޖޫނިއާ އަދި ޓޯނީ ކްރޫސް އަށް ވަނީ މި މެޗުގެ ފުރަތަމަ އެގާރައިން ފުރުޞަތުދީފައެވެ. ބާސެލޯނާ އިން މިރޭގެ މެޗަށް ނިކުތީ ޗެމްޕިއަންސް ލީގުގައި މިދިޔަ ބުދަ ދުވަހު ހަންގޭރީގެ ޗެމްޕިއަން ފްރެންސްވަރޯސް އަތުން 5-1 އިން މޮޅުވި މެޗުގެ ފުރަތަމަ އެގާރައަށް ތިން ބަދަލެއް ގެނެސްގެންނެވެ.\nރެއާލް މެޑްރިޑާ ދެކޮޅަށް ބާސެލޯނާ ކުޅުނު މެޗުގެ ތެރެއިން. –ފޮޓޯ: ލަލީގާ.ކޮމް\nބާސެލޯނާގެ ދަނޑުގައި ކުޅުނު މި މެޗު ފެށިގެން ފަސްވަނަ މިނެޓުގައި ކުރީން ލީޑްނެގީ ރެއާލުންނެވެ. ރެއާލަށް މިލަނޑުޖަހައިދިނީ ފެޑެރީކޯ ވަލްވާޑޭ އެވެ. އޭގެ ތިން މިނެޓުފަހުން، ސްޕެއިނުގެ ޒުވާން ފޯވާޑް އަންސޫ ފާޓީ ވަނީ ބާސެލޯނާ އަށް ނަތީޖާ ހަމަހަމަކޮށްދީފައެވެ. މި ގޯލާއެކު އުމުރުން 17 އަހަރުގެ ފާޓީ ވަނީ އެލް ކްލެސިކޯގެ ތާރީޚުގައި މިހާތަނަށް ލަނޑުޖެހި އެންމެ ހަގު ކުޅުންތެރިޔާގެ ޝަރަފު ހޯދާފައެވެ.\nރެއާލުން ދެވަނަ ފަހަރަށް ލީޑްނެގީ މެޗުގެ 63 ވަނަ މިނެޓުގައި ލިބުނު ޕެނަލްޓީއަކުން އެ ޓީމުގެ ކެޕްޓަން ރާމޮސް އެވެ. މިއީ ބާސެލޯނާގެ ޑިފެންޑަރު ކްލެމެންޓް ލެންގްލޭ ރާމޮސް އަށް ޕެނަލްޓީއޭރިޔާތެރެއިން ކުރި ފައުލަކަށް ރެފްރީ ދިން ޕެނަލްޓީއެކެވެ. މި ގޯލާއެކު ރާމޮސް ވަނީ ކެރިއަރުގައި ފުރަތަމަ ފަހަރަށް އަހަރެއްގެ ތެރޭގައި 10 ގޯލް ހަމަކޮށްފައެވެ.\nމި މެޗުގައި ރެއާލުން ކާމިޔާބުކުރި ތިންވަނަ ލަނޑު، މެޗުގެ އެންމެ ފަހު މިނެޓުގައި ޖަހައިދިނީ ފަހު ހާފުގައި ކުޅެން ނިކުތް ކްރޮއޭޝިއާގެ މިޑްފީލްޑަރު ލުކާ މޮޑްރިޗް އެވެ. މިއީ ރެއާލަށް އެންމެ ފަހުން ކުޅުނު ދެ މެޗުގައި އޭނާ ޖެހި ދެވަނަ ލަނޑެވެ.\nމިރޭގެ މެޗާއެކު ރެއާލްގެ ކޯޗު ޒައިނުއްދީން ޒިދާންގެ އިރުޝާދުގެ ދަށުން އެ ޓީމު ވަނީ ބާސެލޯނާގެ ދަނޑުގައި ބަލިނުވުމުގެ ރެކޯޑް އިތުރަށް ދަމަހައްޓާފައެވެ. ޒިދާން އާއެކު ރެއާލުން ބާސެލޯނާއާ ދެކޮޅަށް ނިކުތް ހަ މެޗުގެ ތެރެއިން ތިން މެޗުން މޮޅުވެ، ތިން މެޗުން ވަނީ އެއްވަރުވެފައެވެ. މީގެއިތުރުން، މިއީ 08-2007 ވަނަ އަހަރުގެ ސީޒަނުގެ ފަހުން ލީގުގައި ބާސެލޯނާ އަތުން ވިދިވިދިގެން ދެ މެޗުން ރެއާލް މޮޅުވި ފުރަތަމަ ފަހަރެވެ.\nރެއާލް މެޑްރިޑްބާސެލޯނާކުޅިވަރުއެލް ކްލެސިކޯދުނިޔެލަލީގާސްޕެނިޝް ލީގު\nމެންޗެސްޓާ ސިޓީއާއި ރެއާލް މޮޅުވެ އުއްމީދު ބޮޑުކޮށްފި\nލާޒިއޯ އަތުން ފަސޭހަކަމާއެކު ބަޔާން މޮޅުވިއިރު، ޖިރޫގެ ލަނޑުން ޗެލްސީން އެތުލެޓިކޯ ބަލިކޮށްފި\nހެންޑަސަން އަށް އަނިޔާވެ ލިވަޕޫލްގެ ރިހޭފައި މައްޗަށް ފޮއި ވެއްޓިއްޖެ\nރޮނާލްޑޯގެ އެހީއާއެކު ޔުވެންޓަސް ތިންވަނަ އަށް


New in2vana faharah Veterans cup kaamiyaabu koffi | Mihaaru\nމާލެ:4ޖުލައި 2016، ރަމަޟާން ވެޓެރަންސް ކަޕް ފައިނަލްގައި މިއަދު ވެލެންސިޔާ އާއި ނިއުރޭޑިއަންޓް ބައްދަލުކުރި މެޗުގެ ތެރެއިން. މިމެޗު ފެނަލްޓީ ޖަހައިގެން ޗެންޕިއަންކަން ހޯދީ ނިއުރޭޑިއަންޓް ސްޕޯޓްސް --. ފޮޓޯ: ނިޝާން އަލީ/ މިހާރު\nނިއު އިން ދެ ވަނަ ފަަހަރަށް ވެޓެރަންސް ކަޕް ކާމިޔާބުކޮށްފި\n05 ޖުލައި 2016 - 01:41 1 comment\nޕެނަލްޓީ ޖަހައިގެން 4-2 އިން އެންމެ ފަހުގެ ޗެމްޕިއަން ވެލެންސިއާ ބަލިކޮށް ވެޓަރަންސް ކަޕްގެ ޗެމްޕިއަންކަން ނިއު ރޭޑިއަންޓުން ދެ ވަނަ ފަހަރަށް ހޯދައިފި އެވެ.\nވިއްސާރައިގެ ސަބަބުން ފަސްކުރި މެޗު މިއަދު ހަވީރު ޓާފް އެއް ނަންބަރު ދަނޑުގައި ކުޅުނުއިރު މެޗުގެ ފުރިހަމަ ވަގުތު ހަމަވިއިރު ދެ ޓީމު އޮތީ 1-1 އިން އެއްވަރު ވެފަ އެވެ. ވެލެންސިއާ އަށް ލީޑު ނަގައިދިނީ އިސްމާއީލް އަނިލް އެވެ. ނިއު އަށް ފުރަތަމަ ހާފު ނިމުމުގެ ކުރިން އެއްވަރުކޮށްދިނީ އަލީ ޝަމީމް (ކޮޔަރު އައްޔަ) އެވެ.\nޕެނަލްޓީ ޖަހައިގެން ވެލެންސިއާ ބަލިވީ ޖެހި ހަތަރު ޕެނަލްޓީގެ ތެރެއިން ދެ ޕެނަލްޓީ ނާކާމިޔާބު ވުމުންނެވެ. އެ ޓީމަށް ކާމިޔާބު ކުރެވުނީ އަނިލް އާއި އިސްމާއިލް މުހައްމަދު (އިއްސޭ) ޖެހި ޕެނަލްޓީ އެވެ. ވެލެންސިއާގެ އައްސަދު އަބުދުލް ގަނީ އާއި މުހައްމަދު ޖަމީލް ޖެހި ޕެނަލްޓީ މެޗުގެ މޮޅު ކުޅުންތެރިއާގެ މަގާމު ހޯދި ނިއުގެ ކީޕަރު އިސްހާގް އީސާ ވަނީ މަތަކޮށްފަ އެވެ.\nމުބާރާތުގެ މޮޅު ކުޅުންތެރިއާގެ މަގާމު ހޯދި ނިއުގެ އައްޔަ (ވ)އާ އެވޯޑް ހަވާލުކުރަނީ.-- ފޮޓޯ: ނިޝާން އަލީ/ މިހާރު\nނިއުގެ އިން މޮޅުވީ ހަތަރު ޕެނަލްޓީ ވެސް ކާމިޔާބު ކޮށްގެންނެވެ. ނިއުގެ ޕެނަލްޓީތައް ފޮނުވާލީ ކޮޔަރު އައްޔަ އާއި އަޝްރަފް ލުތުފީ (ސަމްޕަތު) އާއި އަހުމަދު ނިޔާޒް އަދި ވެލެންސިއާގެ ކުރީގެ ކެޕްޓަން ތޮއްޑޫ މުހައްމަދު ނިޒާމެވެ. މުބާރާތުގެ މޮޅު ކުޅުންތެރިއާގެ މަގާމު ލިބުނު މުބާރާތުގެ އެންމެ ގިނަ ލަނޑު ޖެހި ނިއުގެ ކޮޔަރު އައްޔަ އެވެ. ފަންސާސް އަހަރުން މަތީގެ އެންމެ މޮޅު ކުޅުންތެރިއަކީ ވިކްޓަރީގެ އަބްދުﷲ މުފީދެވެ. އަދި 35 އަހަރުން މަތީގެ އެންމެ މޮޅު ފަސް ކުޅުންތެރިންނަކީ ވެލެންސިއާގެ އިއްސޭ އާއި ކީޕަރު ހުސައިން ހަބީބާއި މާޒިޔާގެ މުހައްމަދު އަރީފާއި ބީީޖީގެ އާދަމް ލަރީފް (ރޮނާލްޑޯ) އާއި އަހުމަދު ފިރާޒް މޫސާ އެވެ. މުބާރާތުގެ 45 އަހަރުން މަތިގެ އެންމެ މޮޅު ކީޕަރަކީ މާޒިޔާގެ މުހައްމަދު ޝިނާން (ނާނި) އެވެ. އެންމެ މޮޅު ޑިފެންޑަރަކީ ވެލެންސިއާގެ ޔޫސުފް އަޒީމް (ޔޫއްޓޭ) އެވެ. އެންމެ މޮޅު މިޑްފީލްޑަރަކީ ނިއުގެ ސަމްޕަތެވެ. މުބާރާތުގެ ފެއާޕްލޭ ޓީމަކީ ވެލެންސިއާ އެވެ. އެންމެ މޮޅު ކޯޗަކީ ވެލެންސިއާގެ ކޯޗު މުހައްމަދު ޝާހިދެވެ.


ޑރ.މުޢިއްޒު ދިރިއުޅުއްވާ ގެ ޢިމާރާތްކުރެއްވި ގޮތުގެ ވާހަކަ މިއޮތީ! - DhiDaily\nޑރ.މުޢިއްޒު ދިރިއުޅުއްވާ ގެ ޢިމާރާތްކުރެއްވި ގޮތުގެ ވާހަކަ މިއޮތީ!\nއޭޕްރިލް 7, 2021\nއިދިކޮޅު ޕީޕީއެމްގެ ފަރާތުން މާލޭ ސިޓީގެ މޭޔަރުކަމަށް ވާދަކުރައްވާ ކުރީގެ ހައުސިންގ މިނިސްޓަރު ޑރ.މުޙައްމަދު މުޢިއްޒު ދިރިއުޅުއްވާ ގެ ޢިމާރާތްކުރެއްވި ގޮތުގެ ވާހަކަ ވިދާޅުވެދެއްވައިިފއެވެ.\nޑރ.މުޢިއްޒު އެ ވާހަކަތައް ވިދާޅުވެދެއްވީ ސަންގު ޓީވީން ވަގުތުން ގެނެސްދިން ޕްރޮގުރާމެއްގައި ވާހަކަދައްކަވަމުންނެވެ.\nޑރ.މުޢިއްޒުގެ ގެ ބިނާކުރީ ދަރުމަވަންތަ ހޮސްޕިޓްލު މަޝްރޫޢުގެ ފައިސާއިން ވައްކަންކުރައްވައިގެން ކަމަށް ތުހުމަތު ކުރެވޭ ކަމަށާއި، އެކަމުގެ ޙަޤީޤަތަކީ ކޮބައިތޯ މީހަކު ވަނީ ސުވާލު ދަންނަވައިފައެވެ.\nޕްރޮގުރާމުގައި ކުރެވުނު މި ސުވާލަށް ދެއްވި ޖަވާބުގައި ޑރ.މުޢިއްޒު ވިދާޅުވީ މިހާރު ދިރިއުޅުއްވަމުން ގެންދަވާ މ.ދިމްޔާތު ހުންނަ ގޯއްޗަކީ އޭނާގެ ބައްޕަގެ ގޯއްޗެއް ކަމަށެވެ. ހަމައެހެންމެ ބައްޕަގެ ހުރި ހަމައެކަނި ދަރިއަކީ އޭނާ ކަމަށާއި، ބައްޕަ ނިޔާވުމުން އެ ގޯއްޗާއި ގެ ލިބިވަޑައިގެންނެވި ކަމަށެވެ. އެ ގެއަކީ 1990 ވަނަ އަހަރުން ފެށިގެން ދުވަހު ކުއްޔަށް ކޮޓަރި ދޫކުރަމުން އައި ގެއެއް ކަމަށާއި، އަތޮޅުތަކުގެ ރަށްރަށުގެ ފަރާތްތަކަށާއި، މާލޭގެ މީހުންނަށް އެކަން އެނގޭނެކަމަށް ވެސް ޑރ.މުޢިއްޒު ވިދާޅުވިއެވެ.\nއެހެންކަމުން އެ ގެއިން ޒަމާނުއްސުރެ އާމްދަނީ ލިބެމުންދިޔަ ކަމަށާއި، އެ ތަނުގައި ހަދާފައިވާ ”ދިމްޔާތު ސްޓޭ“ އަކީ އޭރު ލިބިފައިހުރި ފައިސާއާއި، ސިވިލް އިންޖިނިއަރެއްގެ ވަޒީފާ އަދާކުރައްވައިގެން ލިބިވަޑައިގަތް ފައިސާއާއި، އިސްލާާމިކް ބޭންކުން ނެންގެވި ލޯނަކުން އެޅި ޢިމާރާތެއްކަމަށް ވެސް ޑރ.މުޢިއްޒު ވިދާޅުވިއެވެ. އަދި އެހެން މީހުން ވެސް ގެ ޢިމާރާތްކޮށް ހަދަނީ ލޯނު ނަގައިގެން ނޫނީ ދިގު މުއްދަތަކަށް ކުއްޔަށްދީގެންކަމަށް ޑރ.މުޢިއްޒު ފާހަގަކުރެއްވިއެވެ.\nމީގެ އިތުރުން ޑރ.މުޢިއްޒު ވިދާޅުވީ މިއީ ވަރަށް ވެސް ފަސޭހައިން ހޯދައިލެވޭނެ މަޢުލޫމާތު ކަމަށާއި، އިސްލާމިކް ބޭންކު މެދުވެރިކޮށް ބަލައިލެވޭނެ ކަމަށެވެ. އަދި ހައުސިންގ މިނިސްޓަރުކަމުގައި 06 އަހަރާއި 09 މަސްވަންދެން ހުންނެވިއިރު މިނިސްޓްރީ މެދުވެރިކޮށް 12 ބިލިއަން ރުފިޔާގެ މަޝްރޫޢު ހިންގައިފައިވާނެ ކަމަށެވެ. އެކަމަކު އެއިން އެއްވެސް މަޝްރޫޢުއަކުން ދުވަހަކު ވެސް ނާޖާއިޒު ފައިދާއެއް ނުނަންގަވާކަމަށް ވެސް ޑރ.މުޢިއްޒު ވަނީ ވިދާޅުވެފައެވެ.\nޤިޞާޞްގެ ޙުކުމާއި ދެކޮޅު ހެދުމަކީ މިއްލަތުން ބޭރުވެދާނެ ކަމެއް: ޝައިޚް ޝަފީޢު\nއޭޕްރިލް 23, 2021\nޔާމިންގެ މަރަށް އިންސާފު ނުލިބި4އަހަރު: ކޮމިޝަނުން ފުއްދައިލީ ދެތިން ފޮޅުވަތުން!\nމި މަހުގެ 1 ގެ ފަހުން އޭދަފުށިން ރަށްރަށަށް ދަތުރުކުރި މީހުން ކަރަންޓީނުވާން އަންގައިފި\nމާންދޫން 8 މީހަކު ކޮވިޑަށް ޕޮޒިޓިވްވެއްޖެ


Baeh Kuhtha Saabithu Vumun Vakeelu Kamuge Huhdha Suspend Kuraagothah Islaaheh - Vaguthu\nބައެއް ކުށްތައް ސާބިތުވުމުން ވަކީލުކަމުގެ ހުއްދަ ސަސްޕެންޑުކުރާ ގޮތަށް އިސްލާހެއް\nބައެއް ބާވަތްތަކުގެ ކުށްތައް ސާބިތުވުމުން ޤާނޫނީ ވަކީލުންގެ ވަކާލާތުކުރުމުގެ ހުއްދަ ވަގުތީ ގޮތުން ސަސްޕެންޑުކުރެވޭ ގޮތަށް ވަކީލުކަމުގެ ހުއްދަ ދިނުމާ ބެހޭ ގަވާއިިދަށް އިސްލާހު ގެނެސްފިއެވެ.\nއިސްލާހުގައިވާގޮތުން, ގާނޫނީ ވަކީލެއްގެ ހުއްދަ ލިބިފައިވާ ފަރާތެއްގެ މައްޗަށް، ވަކި ކަހަލަ ކުށްތަކެއް ސާބިތުވެއްޖެކަން، ބާ ކައުންސިލަށް އެނގިއްޖެނަމަ އެ ފަރާތެއްގެ ގާނޫނީ ވަކީލުކަމުގެ ހުއްދަ ހިފެހެއްޓޭނެ އެވެ.\nއޭގެ ތެރޭގައި ގާނޫނުލްއުގޫބާތުގައި ބުނާ ވައްކަމުގެ ކުށެއްގެ ގޮތުގައި ބަޔާންކޮށްފައިވާ ކުށް އަދި ގާނޫނުލްއުގޫބާތުގައިވާ ސައްހަ ލިޔުމަށް ބަދަލު ގެނައުމާއި، ނަކަލުކުރުމާއި، މަކަރުވެރި އަމަލު ހިންގުމުގެ ގޮތުގައި ބަޔާންކޮށްފައިވާ ކުށްތައް ހިމެނެއެވެ.\nޖިނާއީ ބޮޑެތި ކުށްތަކުގައި ވަކާލާތުކުރުމުގެ ހުއްދަ ދޭނީ ކުށެއްގެ ހުކުމް ތަންފީޒުކޮށް ނިމި ފަސް އަހަރު ފަހުންނެވެ. އަދި އެނޫން ކުށްތަކުގައި ލައިސަންސް ހިފަހައްޓަނީ ކުށުގެ ހުކުމް ތަންފީޒުކޮށް ނިމެންދެން ނުވަތަ ދަށު ކޯޓުގެ ހުކުމް މަތީ ކޯޓަކުން ބާތިލުކުރަންދެނެވެ.\nޖެނުއަރީ 3, 2021 22:06\nއެގިއްޖެނަމަ، ސާބިތުވެއްޖެނަމަ މިއީ މުޅިން ތަފާތު ދެކަމެކެވެ. ބާ ކައުންސިލަށް އެނގިއްޖެނަމަ، ޝަރީޢަތަށް ސާބިތުވެއްޖެނަމަ، މިއީ މުޅިން ތަފާތު ދެޝަރުޠެކެވެ. އޭގެ މާނައަކީ، ޝަރީޢަތަށް ސާބިތުވިޔަސް ބާ ކައުންސިލަށް ނޭނގެއްޏާ އޯކޭ ހެއްޔެވެ.


Tourism sinaa'athun bodu thilandhumahchaai Addu ah badhalu gennaanan: Minister - One Online\nރައީސުލްޖުމްހޫރިއްޔާ ނައިބު ފައިސަލް ނަސީމާއި ޓޫރިޒަމް މިނިސްޓަރު އަލީ ވަހީދު -- ވަން ފޮޓޯ/ މުހައްމަދު އައުޒަމް\nޓޫރިޒަމް ސިނާއަތުން ބޮޑުތިލަދުންމައްޗާއި އައްޑުއަށް ބަދަލު ގެންނާނަން: މިނިސްޓަރު\nއައްޑޫ ސިޓީއަށް 4000 އެނދު ތަރައްގީކުރުމުގެ ހުއްދަ މާދަމާ ދޭނެ ކަމަށާއި މި ސަރުކާރުން ޓޫރިޒަމްގެ ސިނާއަތުން ބޮޑުތިލަދުންމައްޗާއި އައްޑޫ ސިޓީއަށް ބަދަލު ގެންނާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\n"ޖަޒީރާ ރާއްޖެ، މަގޭ ރާއްޖެ" މިނަމުގައި ބޭއްވި ޖަލްސާގައި މިރޭ ވާހަކަދައްކަވަމުން އަލީ ވަހީދު ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވައުދުވެވަޑައިގެންނެވީ އައްޑޫގައި 8000 އެނދު ތަރައްގީކުރުން ކަމަށާއި އޭގެ ދެބައިކުޅަ އެއްބައި އެނދު ތަރައްގީކުރުމުގެ ހުއްދަ މާދަމާ ދޭނެ ކަމަށެވެ.\n"މިރޭ ރައީސުލްޖުމްހޫރިއްޔާ އެ ފާހަގަކުރެއްވި އައްޑޫ ސިޓީގެ އެނދުތަކަކީ ޖުމްލަ 4000 އެނދު ހިމެނޭގޮތަށް އިއުލާންކުރެއްވި ކުރުމެއް. އައްޑޫ ސިޓީއަށް އަޅުގަނޑުމެން ވައުދުވީ 8000 އެނދު. އޭގެ ތެރެއިން ދެބައިކުޅަ އެއްބައި އެނދުގެ ހުއްދަ މާދަމާ އަޅުގަނޑުމެން ﷲ އިރާދަކުރެއްވިއްޔާ އައްޑޫ ސިޓީއަށް އަޅުގަނޑުމެންގެ ސަރުކާރުން ދޭނެ. ސިޓީ ކައުންސިލާ ގުޅިގެން އަޅުގަނޑުމެން އައްޑޫ ބަދަލުކުރާނަން. ބޮޑުތިލަދުންމައްޗާއި އައްޑުއަށް އަޅުގަނޑުމެން ބަދަލު ގެންނާނަން،" މިނިސްޓަރު ވިދާޅުވިއެވެ.\nއަލީ ވަހީދު ވިދާޅުވީ އައްޑޫގައި 4000 އެނދު ތަރައްގީކުރުމުގެ ހުއްދަ ދިނުމާއެކު ފުވައްމުލަކު ސިޓީގެ ވެސް އުންމީދު އެ ފުރިހަމަވެގެންދިޔައީ ކަމަށާއި ހއ. އަތޮޅަށް ވެސް ބަދަލުތަކެއް އަންނާނެ ކަމަށެވެ.\n"ހަމައެއާއެކު އުލިގަމު ވެސް އިރާދަކުރެއްވިއްޔާ ހުއްޓިފައި އޮތް އޮތުން އަޅުގަނޑުމެން ބަދަލުކޮށްގެން ދާނަން. ކެލައަށް އިތުރު ފުރިހަމަކަން އަންނާނެ. ދައްފަރަށް ބަދަލު އަންނާނެ،" މިނިސްޓަރު ވިދާޅުވިއެވެ.\nޓޫރިޒަމް މިނިސްޓަރު އަލީ ވަހީދު އިތުރަށް ވިދާޅުވީ މި ސަރުކާރު ވެގެންދާނީ ރާއްޖެއަށް ފަތުރުވެރިކަން ނެތް ސަރަހައްދުތަކަށް އަމާޒު ހިފާނެ ސަރުކާރަކަށް ކަމަށާއި ލ. ގަމުގައި މިހާތަނަށް ވެސް ނުހެދި އޮތް ބިން ރިލީޒް ކުރެވިފައިވާ ކަމަށެވެ.


Addu aai fuvammulaku city gai jamaa athugai namaadhu kurun medhu kandaalaifi | dhuvasmv އައްޑޫއާ ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި – dhuvasmv\nއައްޑޫއާ ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި\nކޮރޯނާ ވައިރަސްގެ ނުރައްކާތެރިކަން ރާއްޖެ ބޮޑުވެ އައްޑޫ ސިޓީ އާއި ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި އެވެ.\nއިސްލާމިކް މިނިސްޓްރީން ބުނީ އެ ދެ ސިޓީގައި ޖަމާއަތުގައި ނަމާދު ކުރުން ވަގުތީ ގޮތުން މެދުކަނޑާލަން ނިންމާފައިވަނީ މިއަދު މަޤުރިބް ނަމާދުން ފެށިގެން އަންނަ ބުރާސްފަތި ދުވަހުގެ އަސުރު ނަމާދުގެ ނިޔަލަށެވެ. މި މުއްދަތުގައި އެ ސިޓީތަކުގެ މިސްކިތްތަކުގައި ޖަމާއަތް ހަދައިގެން ނަމާދު ނުކުރުމަށް އެ މިނިސްޓްރީން ވަނި އަންގާފައި އެވެ.\nމީގެ އިތުރުން މާލެ، ހުޅުމާލެ، ވިލިމާލެ އަދި ރިސޯޓުތަކުގައި ޖަމާއަތުގައި ނަމާދު ކުރުމާއި ހުކުރު ކުރުން މެދުކަނޑާލާފައި އޮތް މުއްދަތު ވަނީ މިމަހު30 ގެ ނިޔަލަށް އިތުރުކޮށްފައި އެވެ. އަދި ކޯވިޑް-19 އާއި ގުޅިގެން އެޗްޕީއޭއިން މޮނިޓަރިންގެ ހާލަތަށް ގެންނަ ރަށްރަށުގައި ވެސް އަމަލު ކުރާނީ މި އުސޫލުން ކަމަށް އިސްލާމިކް މިނިސްޓްރީން ބުނެ އެވެ.\nމިއީ ކޯވިޑް-19 އާއި ގުޅިގެން ރައްކާތެރިކަމުގެ ގޮތުން އަޅާ ފިޔަވަޅެކެވެ.\nއިސްލާމިކް މިނިސްޓްރީން ބުނީ މިސްކިތްތަކުގައި ޖަމާއަތުގައި ނަމާދު ނުކުރި ނަމަވެސް ފަރުޟު ފަސް ނަމާދަށް ބަންގި ގޮވާނެ ކަމަށެވެ. އަދި މިސްކިތްތައް ހުންނާނީ ހުޅުވާފައި ކަމަށާއި ގަވައިދުން މިސްކިތްތައް ސާފުކޮށް ބެލެހެއްޓުމުގެ މަސައްކަތް ކުރާނެ ކަމަށެވެ.\nބަންގި ގޮވާ ނިމުމަށް ފަހު ގޭގައި ނަމާދު ކުރުމަށް އަރަބި ބަހުންނާއި ދިވެހި ބަހުން އިމާމުން ގޮވާނެ ކަމަށް އިސްލާމިކް މިނިސްޓްރީ ބުނެ އެވެ.\nމިގޮތަށް ނިންމީ ކޮރޯނާ ވައިރަސް އާއި ގުޅިގެން ގިނަ މީހުން އެއްތަނަކަށް އެއްވެ އުޅުން ރަނގަޅު ނޫންކަމަށް އެޗްޕީއޭއިން ބުނެފައިވާތީ އެވެ. އަދި ޖަމާއަތުގައި ނަމާދު ނުކުރާ މުއްދަތު އިތުރު ކުރަން ނިންމީ ހާލަތައް ރިއާޔަތް ކޮށް ކަމަށް އިސްލާމިކް މިނިސްޓްރީން ބުނެފައިވެ އެވެ.\nމިގޮތަށް ނިންމީ ދީނީ އިލްމުވެރިންނާއި އިސްލާމީ ފަތުވާ ދޭ އެންމެ މަތީ މަޖިލީހުގެ މަޝްވަރާ އާއި އެކު ކަމަށް މިނިސްޓްރީން ބުނެ އެވެ.


ދިވެހިރާއްޖެ ތެލުގެ މައްޗަށް ބަރޯސާވެފައިވާ މިންވަރު ސާފު ހަކަތައަށް ބަދަލުކުރުމުގެ މަގު ޗާޓު އެކުލަވާލުމަށް މަސައްކަތު ބައްދަލުވުމެއް ބާއްވައިފި – މިނިސްޓްރީ އޮފް އެންވަޔަރަންމަންޓް ދިވެހިރާއްޖެ ތެލުގެ މައްޗަށް ބަރޯސާވެފައިވާ މިންވަރު ސާފު ހަކަތައަށް ބަދަލުކުރުމުގެ މަގު ޗާޓު އެކުލަވާލުމަށް މަސައްކަތު ބައްދަލުވުމެއް ބާއްވައިފި – މިނިސްޓްރީ އޮފް އެންވަޔަރަންމަންޓް\nދިވެހިރާއްޖެ ތެލުގެ މައްޗަށް ބަރޯސާވެފައިވާ މިންވަރު ސާފު ހަކަތައަށް ބަދަލުކުރުމުގެ މަގު ޗާޓު އެކުލަވާލުމަށް މަސައްކަތު ބައްދަލުވުމެއް ބާއްވައިފި\n24 ޖުލައި 2017 އެނަރޖީ, އެނަރޖީ އޮތޯރިޓީ ޙިއްސާކުރެއްވުމަށް\nދިވެހިރާއްޖެ ތެލުގެ މައްޗަށް ބަރޯސާވެފައިވާ މިންވަރު ސާފު ހަކަތައަށް ބަދަލުކުރުމުގެ މަގު ޗާޓު އެކުލަވާލުމަށް މަސައްކަތު ބައްދަލުވުމެއް ބާއްވައިފިއެވެ. އެއްދުވަހުގެ މި މަސައްކަތު ބައްދަލުވުން އޮތީ ބަނޑޮސް އައިލެންޑް ރިޒޯޓުގައެވެ. މި ބައްދަލުވުން ފައްޓަވައިދެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ، އޮނަރަބަލް ޠާރިޤް އިބްރާހީމެވެ.\nދިވެހިސަރުކާރުގެ ރިޔާސީ ވަޢުދުތަކުގެ ތެރެއިން، 2020 ވަނަ އަހަރުގެ ނިޔަލަށް ދިވެހިރާއްޖެ ތެލުގެ މައްޗަށް ބަރޯސާވެފައިވާ މިންވަރުގެ 70% ސާފު ހަކަތައަށް ބަދަލުކުރުމުގެ ވަޢުދު ފުރިހަމަ ކުރުމަށްޓަކައި މަގު ޗާޓެއް އެކުލަވާލުމުގެ މަސައްކަތް މިނިސްޓްރީ އޮފް އެންވަޔަރަމަންޓް އެންޑް އެނަރޖީއިން ދަނީ ކުރަމުންނެވެ. އެހެންކަމުން މި މަސައްކަތު ބައްދަލުވުމަކީ މިކަމާގުޅޭ ގޮތުން މަޝްވަރާކޮށް މަގުޗާޓު އެކުލަވާލުމަށް ބޭއްވުނު ހައިލެވަލް ވަރކްޝޮޕެކެވެ.\nމި މަގުޗާޓުގެ މަޤްސަދަކީ ދައުލަތުން ހަކަތައަށް ޚަރަދުކުރާ މިންވަރު ދަށްކުރުމަށްޓަކައި ގެންނަންޖެހޭ ކަންކަމަށް މަގުދައްކުވައިދިނުމާއި ދިވެހިރާއްޖޭގެ މާހައުލަށް އެންމެ އެކަށޭނެ ޒަމާނީ ޓެކްނޮލޮޖީތައް ބޭނުންކޮށްގެން ހަކަތަ ފޯރުކޮށްދިނުމަށް އަމިއްލަ އިންވެސްޓަރުންނަށް މަގުފަހިކޮށްދިނުމަށް ބޭނުންވާނޭ ޤާނޫނީ އިސްލާހް ތަކާއި ފައިސާއާއި ގުޅުންހުރި މުއައްސަސާތަކުން ގެންނަންޖެހޭ އިސްލާހީ ފިޔަވަޅުތަށް އެޅުމަށް އެހީތެރިވުމެވެ.\nމިއީ ދިވެހިރާއްޖޭގެ މާހައުލާއި ގުޅޭގޮތަށް ތަރައްޤީވެފައިވާ ޤައުމުތަކުން ބޭނުންކުރާ ޒަމާނީ ވަސީލަތްތައް ބޭނުންކޮށް ދެމެހެއްޓެނިވި ގޮތުގައި ސާފު ހަކަތަ މުޅި ރާއްޖެއަށް ފޯރުކޮށްދޭނެ ނިޒާމެއް މީގެ ކުރީގެ އެއްވެސް ސަރުކާރެއް ޤާއިމްކޮށްފައި ނެތުމުން މި ސަރުކާރުން އެކުލަވާލާ މަގު ޗާޓެކެވެ.\nރާއްޖޭގެ ހަކަތައިގެ ދާއިރާގެ ދުރުރާސްތާ ކަނޑައަޅައި، ޒަމާނީ ފެންވަރުގައި ހަކަތަ ފޯރުކޮށްދިނުމުގައި ދިމާވާ ގޮންޖެހުންތަކާއި، ހަކަތަ ބޭނުންކުރާ މިންވަރު ދަށްކޮށްދޭ ޒަމާނީ ގޮތްތަކާއި، ޒަމާނީ ފެންވަރުގެ ހަކަތަ ލިއްބައިދިނުމަށް ހުރި އެކިއެކި މަގުތަކާއި އަދި ހަކަތައިގެ ދާއިރާއިން އިސްލާހީ ބަދަލަކަށް ބޭނުންވާ ޤާނޫންތަކާއި ޤަވާއިދުތަށް ތަންފީޒްކޮށްދިނުމަށް މި މަގު ޗާޓު މަގުފަހިކޮށްދޭނެއެވެ.\nމި މަސައްކަތު ބައްދަލުވުމުގައި އޭޝިއަން ޑިވެލޮޕްމަންޓް ބޭންކް (އޭޑީބީ) މިޝަންގެ އިތުރުން ކަމާގުޅޭ އެކި މުއައްސަސާތަކުން 50 ބޭފުޅުން ވަނީ ބައިވެރިވެފައެވެ.


Schoolah nukunnan kuri viyafaari varh mathi!\nސްކޫލަށް ނުކުންނަން ކުރި ވިޔަފާރި ވަރަށް މަތި!\nދިރާސީ އާ އަހަރުގެ ކިޔެވުނު މި ފެށުނީ އެވެ. ކިޔެވުން ފެށުނުއިރު މިއީ ހަމަ ޔަގީނުންވެސް އެންމެ ބޮޑު ހަރަދެއް ކުރާ ދުވަސް ވަރަށް ވާނެ އެވެ. އެކަން ފިހާރަތަކަށް ވިޔަފާރިވީވަރުން ވެސް އެނގެ އެވެ. ވަކިން ހާއްސަކޮށް ރެއަކީ މިފަހުގެ ތާރީހުގައި ފިހާރަތަކުން އެންމެ ވިޔަފާރިވީ އެއް ރެއަށްވާނެ އެވެ. ސްކޫލަށް ފޮނުވަންކުރި ވިޔަފާރީގެ އަގު އުޅެނީ ވަރަށް މަތީގަ އެވެ. މިއާއެކު ފިހާރަތަކުގެ ވިޔަފާރި ވަރަށް ބޮޑަށް ވަނީ ރަނގަޅުވެފަ އެވެ.\n"ވިޔަފާރި ވަރަށް ބޮޑުތައް ރަނގަޅު. ހާއްސަކޮށް މިދިޔަ [ޑިސެމްބަރު] މަހު ވަރަށް ރަނގަޅު ވިޔަފާރި. މިހާރު ވެސް ވަރަށް ބޮޑުތަން ރަނގަޅު،" ސްކޫލަށް ބޭނުންވާ ސާމާނު ރާއްޖޭގައި އެންމެ ފުޅާކޮށް ކުރާ "ޝޫލައިން" ފިހާރަތަކުގެ ވެރިޔާ ޝާކިރު އަބްދުﷲ ވިދާޅުވި އެވެ.\nދިރާސީއާ އަހަރުގެ ކިޔެވުން މިއަދު ފެށި އެންމެ ބޮޑަށް ފިހާރަތަކުން ވިކިފައިވަނީ ސްކޫލަށް ދާން ކުދިން ބޭނުންކުރާ ސާމާނެވެ. މިގޮތުން ސްކޫލް ބޫޓާއި ސްކޫލް ދަބަސް އަދި އިންޓަވަލް ހަން ހިމެނެ އެވެ. އަދި ޔުނީފޯމު ފަހާ ތަންތަނުގެ ވިޔަފާރި ވެސް އުޅެނީ ވަރަށް މަތީގަ އެވެ.\nސްކޫލް ހުޅުވާތީ ރޭ ވަނީ ގިނަ ބަޔަކު ވިޔަފާރިކޮށްފަ އެވެ. މަޖީދީމަގުގެ ގިނަ ފިހާރަތަކުގެ ކުރިމަތީގައި ޕާކު ކުރަންވެސް ދަތިވާ ވަރަށް މީހުން ގިނަ އެވެ.\nސްކޫލް ކުދިނަށް ބޭނުންވާ ސާމާނު ވިއްކާ އެހެން ފިހާރައެއް ކަމަވާ އެމިޒޮންގެ ވެރިޔާ، އަހުމަދު ވަސީމް ވިދާޅުވި ގޮތުގައި މި ދުވަސްވަރު ވިޔަފާރި ރަނގަޅެވެ. ގިނައިން ވިކެނީ ސްކޫލް ކުދިންނަށް ބޭނުންވާ ސާމާނެވެ.\nމާލޭގައި ފަސް ފިހާރަ ހިންގާ ޝޫލައިން ފިހާރައިގެ ވެރިޔާ، ޝާކިރު ވިދާޅުވި ގޮތުގައި އެހެން ދުވަސްތަކާ ބަލާއިރު، މިހާރު ދުވާލެއްގެ މައްޗަށް ލައްކައެއްހާ ރުފިޔާގެ ވިޔަފާރި އިތުރަށް ކުރެވެ އެވެ.\n"މިދިޔަ އަހަރާ އަޅާބަލާއިރު ދުވާލަކު ލައްކައެއްހާ ރުފިޔާ އިތުރު. އެހެންވެ ބުނެވޭނީ ވިޔަފާރި ވަރަށް ރަނގަޅު ކަމަށް،" ޝާކިރު ވިދާޅުވި އެވެ.\nފިހާރަތަކުގެ އިތުރުން، ބުކްޝޮޕްތަކަށް ވެސް ރެއަކީ އެންމެ ބާރުބޮޑު އެއް ރެއަށްވާނެ އެވެ. މާލޭގެ ބޮޑެތި ބުކްޝޮޕްތައް ކަމަށްވާ ނޮވެލްޓީ އާއި އަޝްރަފީ އަދި ރައުންޑް ވަން ފަދަ ބުކްޝޮޕްތައް އޮތީ ފުރިފަ އެވެ. ސަރުކާރުން ސަބްސިޑައިޒް ކޮށްގެން ވައުޗަރު ދީގެން ފޮތް ދޫކުރި ނަމަވެސް އެންމެ ފަހު ވަގުތަށް ބޭނުންވާ ކުދި ސާމާނު ހޯދަން ގިނަ ބަޔަކު ވަނީ ގޮސްފަ އެވެ.\nނޮވެލްޓީގެ މާކެޓިން މެނޭޖަރު އިރުފާން އިސްމާއީލް ވިދާޅުވި ގޮތުގައި އެ ބުކްޝޮޕުން ވެސް މި އަހަރު އެންމެ ފެންވަރު ރަނގަޅު ސްޓޭޝަނަރީ އާއި ފޮތް ވިއްކި އެވެ.\n"އަޅުގަނޑުމެން މި އަހަރުވެސް މި ވިއްކީ އެންމެ ފެންވަރު ރަނގަޅު ސާމާނު. ހާއްސަކޮށް ފޮތާއި ސްޓޭޝަނަރީ ވެސް ފެންވަރު ރަނގަޅު. އެހެންވެ މި އަހަރުވެސް ވަރަށް ވިޔަފާރި ރަނގަޅު،" އިރުފާނު ވިދާޅުވި އެވެ.\nގިނަ ފިހާރަތަކުން ބުނާ ގޮތުގައި އެވްރެޖު ގޮތެއްގައި މީހަކު 600ރ. އާއި 1،000ރ. އާ ދެމެދުގެ ވިޔަފާރިއެއް ކުރެ އެވެ.\nކުރިން ވާހަކަ ދެއްކި ޝޫލައިންގެ ވެރިޔާ ޝާކިރު ވިދާޅުވީ އެ ކުންފުނީގެ ފިހާރަތަކުން އާއްމު ގޮތެއްގައި މީހަކު 800ރ. އާއި 1،000ރ. ގެ ވިޔަފާރި ކުރާ ކަމަށެވެ.\n"ސްކޫލް ދަބަސް ވަަރަށް ގިނައިން ވިކޭ. އަޅުގަނޑުމެން މި ވިއްކާ ހުރިހާ އެއްޗިއްސަކީވެސް ފެންވަރު ރަނގަޅު އެއްޗިހި. އެހެންވެ އާއްމުންގެ ފަރާތުން ވަރަށް ރަނގަޅު ތަރުހީބެއް ލިިބޭ،" ޝާކިރު ވިދާޅުވި އެވެ.\nދިރާސީ އާ އަހަރުގެ ކިޔެވުން މިއަދު ފެށުނީ އެވެ. ކިޔެވުން ފެށިއިރު، ވިޔަފާރިތައް ތިބީ އުފަލުން ފޮޅިފަ އެވެ.ސަބަބަކީ އެ ތަންތަނުން މިފަހަރުވެސް ކުރި ވިޔަފާރި ރަނގަޅުވުމެވެ.\nދިރާސީ އާ އަހަރު މިނިސްޓްރީ އޮފް އެޑިއުކޭޝަން


SunOnline: #VAAHAKA: Majubooru veemaa - Part 24\nމަޖުބޫރު ވީމާ - 24\nމަރިޔަމް ހިމްނާ (ހިމީ) 27 Oct 2019, 11:42\nއަލޫކްގެ ކާރު ގޮސް ގޭޓުން ނުކުންނަންދެން ނަވީން ބަލަން ހުއްޓެވެ. އެއަށްފަހު ބޮލުގެ އިސްތަށިގަނޑުގެ ތެރެއަށް އަތް މަހާލަމުން އޭނާ ފުންނޭވާއެއް ލިޔެވެ. އެހެންނަމަވެސް އެއީވެސް ހެދި ބޮޑުވަމުން އަންނަ ޒުވާނެއްކަމުން އަމިއްލަ ކަންތައް ބައެއްފަހަރު އެހެންމީހުންނާ ހިއްސާ ކުރަން ނޭދެނީއޭ ހިތަށް ވިސްނައިދެމުން ނަވީންވެސް ގޮސް ކާރަށް އަރާ ދުއްވާލައިފިއެވެ. އޭރުވެސް އަލޫކްގެ މިޒާޖަށް އައި ކުއްލި ބަދަލު އޭނާއަށް އުނދަގޫ ކުރަމުން ދިޔައެވެ.\nއޮފީހަށް ގޮސް ނަވީން ކެބިންގައި މަޑުކޮށްލައިގެން އިނދެފައި އިބާއަށް ގުޅާލާ ގޭތެރޭގެ ހާލަތު ބަލާލިއެވެ. އޭނާ ރާފިހްގެ ވާހަކަވެސް އެހިއެވެ. ގޮނޑީގައި ލެނގިލަމުން އޭނާ ފުންނޭވާއެއް ދޫކޮށްލިއެވެ. އެހެން އިންދާ އާހިލް އައެވެ. ގޮނޑީގައި އާހިލް އިށީނުމާއެކު ނަވީން ވާހަކަ ދެއްކިއެވެ. ކުރިއަށް ހުރި ބައެއް މަސައްކަތް ތަކުގެ ވާހަކަ ދައްކާލުމަށްފަހު ދެން މަޝްވަރާ ކުރަން ފެށީ ޔާސިރު ކުންފުނީގެ ޗެއަރ މަންކަމުން ދުރުކުރެވޭނޭ ގޮތްތަކާ ބެހޭގޮތުންނެވެ. ބޯޑުގެ މެންބަރުންގެ ތާއީދު އަދިވެސް ޔާސިރުއަށް އޮތްކަން އެމީހުންނަށް އެނގެއެވެ. އެހެންކަމުން އެންމެ ފުރަތަމަ ކަމަކީ ޔާސިރު އަށް އޮތް ތާއީދު ގެއްލުވާލުމެވެ. އެތަކެއް މަޝްވަރާއަކަށްފަހު އެ މީހުން ނިންމީ ބޯޑުގެ ވަކި ވަކި މީހުންނާ ބައްދަލުކުރުމަށެވެ.\n"އަލޫކް ގެ އެހީތެރިކަން ލިބޭނަމަ އަހަންނަށްވެސް ފަސޭހަ ވާނެ" ނަވީން ބުނެލިއެވެ. އެއަށްފަހު އޭނާ އާހިލްއަށް ބަލާލިއެވެ.\n"ދެން ކިހިނެތް ތި ގަސްތުކުރަނީ؟ އަލޫކްއަށް ކިޔައިދޭންތަ؟" އާހިލް ސުވާލުކޮށްލިއެވެ.\n"އިތުރު ގޮތެއް އޮތް ހެނެއް އަހަންނަކަށް ހިޔެއްނުވޭ... އަލޫކް އަހަރެމެން ކޮޅަށް ގެންނަން ޖެހޭނީ... އެކަން ކުރަން އެންމެ ފަސޭހަ ވާނީ ޔާސިރުގެ ހަޤީގަތް ފަޅާ އަރުވާލައިގެން... އެކަމަކު އެ ހަޤީގަތް އެނގުމަށްފަހު އަލޫކް ގެ އަމަލުތައް ހުންނާނީ ކިހިނެތްކަން އަހަންނަށް ނޭނގެނީ... އޭނަ ގަބޫލު ނުކޮށްފިއްޔާ ވެސް ވަރަށް ދެރަ ވާނެ.. ލޫކް އަހަންނާ ދެކޮޅަށް ތެދުވުން އެންމެ އުނދަގޫ ކަމަކަށް ވާނީ... އަނެއްކޮޅުން ދޮންމަންމަ ލައިލާ އެ ހުންނަނީ އަހަރެން އަތުން މި މަޤާމް އަތުލަން އަތުކުރި އޮޅާލާފަ... ލޫކް ދެކޮޅު ވެއްޖެއްޏާ އޭނައަށް ވަރަށް ފަސޭހަ ވާނެ ލޫކްގެ ސިކުނޑި ދޮވެލަން... އޭރުން ހުރިހާކަމެއް ގޯހުން ގޯހަށް ދާނީ... ޔާސިރުގެ ރާޑަރަށް މަންމަ އެރި ހިސާބުން އަހަރެމެންގެ މުޅި ގޭމް ޕްލޭން އެބަޖެހޭ ވަރުގަދަ ކޮށްލަން... އޭނަ އަކީ މުދަލުގެ ދަހިވެތި ކަމުގަ ކޮންމެ ފަދަ ކަމެއްވެސް ކޮށްފާނެ މީހެއް... އަނެއްކޮޅުން ޝަކީބު... އޭނަ މަތިން ހަނދާންވިޔަސް ގޮސް މަރާލަން ބޭނުންވަނީ... އެންމެ ހިތަށް އުނދަގޫވަނީ މަންމައަށް އެހާލު ޖެއްސި މީހުން އެނގި ތިބެ ހެކި ނެތުމުން އެމީހުން މިނިވަންކަމުގަ ދޫކޮށްލަން ޖެހޭތީ... އެންމެ ހެއްކެތް ލިބޭނަމަ. މަންމައަށް އެ ހާލު ޖެއްސި ސަބަބު އެނގޭނަމަ... މިހާރު އެމީހުންގެ މައްޗަށް ދައުވާއެއް ކުރިޔަސް ފައިސާ ބޭނުންކޮށްގެން މިނިވަންވާނެ... ކޮރަޕްޝަން ނޫން ކަމެއް ނެތް ކުންފުނިތެރޭ" ނަވީން ދެފަރާތަށް ބޯ ހޫރާލިއެވެ. ކުންފުނީގެ އެތެރޭގެ ތެރޭގައި ހުރި އެފަދަ ނޭދެވޭ އަމަލުތައް ނައްތާލަން އޭނާ ކިތަންމެ މަސައްކަތެއް ކުރިނަމަވެސް ކާމިޔާބު ނުވަނީ ބޮޑެތި އެންމެންނަކީ އެބަޔަކަށް ލިބޭ ފައިދާއަކަށް ވިސްނާ ބަޔަކަށް ވާތީއެވެ. ލިބޭ އެއްޗަކީ ހަލާލު ހެއްޗެއްތޯ ނޫނީ ހަރާމް އެއްޗެއްތޯ ބަލާލުމެއްވެސް ނޯވެއެވެ. އެތައް އިރަކު އެފަދަ ވާހަކަ ތަކެއްގައި ނަވީންމެން ތިއްބެވެ. އެންމެ ފަހުން ނިންމީ އަލޫކް އަށް ކޮންމެވެސް ވަރަކަށް ހަޤީގަތް ކިޔައިދޭށެވެ. ރިސްކެތް ނަގަން ދެމީހުންވެސް ނިންމީ ވަރަށް ވިސްނުމަށް ފަހުއެވެ. އެންމެ ފަހުގެ އުންމީދަކީ އެއީއެވެ. މޮޅުވުމަށް އެމީހުންގެ ބައިވެސް އެބަ ބޮޑުކުރަން ޖެހެއެވެ.\n"ލޫކް.... ހާދަ ދުރުން އުޅެނީ.. އަނެއްކާ ކަމެއް ގޯސްވީތަ؟ ބައްޕައާވެސް އެހާ ވާހަކަ ދައްކާ ތަނެއް ނުފެނޭ" ނަވީން އަހާލިއެވެ. އޭނާއަށް އަލޫކްގެ މިޒާޖަށް އައި ބަދަލު މާނަ ކުރާކަށް ނޭނގުނެވެ. އެހެންކަމުން އަހާލީއެވެ.\nދެމީހުން ތިބީ ގޭގެ ޓެރެސްގައެވެ. ހަވީރުގެ ވަގުތަށް ވުމާއެކު އަރާމު ވައިރޯޅިތަކެއް ޖެހެމުން ދިޔައެވެ.\n"ދޮންބެ... ވަރަށް ބޮޑު ވާހަކައެއް ދައްކަން ވެފަ އެބައޮތް... އެކަމަކު ގޭތެރޭގަ މި ވާހަކަ ދައްކާކަށް ބޭނުމެއް ނޫން... ވަކިން ދެމީހުން އެކަނ ތިބެގެން ވާހަކަ ދެއްކޭނެ ގޮތެއް ނޯންނާނެތަ؟" އަލޫކް ކަންބޮޑުވީ އެއްޗެކޭ ބުނެވޭ ގަޑީގައި ގޭ އެއްވެސް މީހަކަށް އަޑު އިވިދާނެތީއެވެ. އެކަންތަކާ ހެދި އޭނާ ހުރީ ބޯ ގޮވާފައެވެ. ދޮންބެއާ ހިއްސާކޮށްލުމުން ސިކުނޑިއަށް ވެސް ލުއި ވާނެއެވެ.\n"އިބާ މެންގެއަށް ދެވޭނެ؟ މިރޭ؟" ފުރުސަތުގެ ބޭނުން ހިފާ ނަވީން އަހާލިއެވެ. ނަސީބަކުން އަލޫކް އެއްބަސްވިއެވެ. ނުވައެއް ޖަހާއިރު އޭނާ އެގޭން ދިމާކުރާނަމޭ އަލޫކް ބުނެލިއެވެ. ނަވީންވެސް ބޯ ޖަހާލުން ފިޔަވާ އިތުރު ކަމެއް ނުކުރެއެވެ. އޭނާ ދުރަށް ނަޒަރު ހުއްޓާލައިގެން ހުރި އަލޫކްއަށް ވަރަށް ފުންކޮށް ބަލާލިއެވެ. މިހާރަކަށް އައިސް އަލޫކް ހުންނަނީ އަބަދުވެސް ކޮންމެވެސް ފިކުރެއްގައެވެ. ޚާއްސަކޮށް ޔާސިރު އާ ވަރަށް ދުރުކަން އޭނާއަށް އޮތީ ފާހަގަ ކުރެވިފައެވެ. ޔާސިރު ހުންނަ ތަނެއްގައިވެސް އަލޫކް ހުންނަން ބޭނުންނުވާފަދައެވެ. ވާހަކަ ދައްކަން ފަށާއިރަށް ކޮންމެވެސް ބަހަނާއެއްދައްކާފައި ދުރަށް ދާނެއެވެ.\n"ލޫކް... އައި ނޯ ލޫކްއަށް ކޮންމެވެސް ކަމެއް އެނގިއްޖެކަން... އެހެންނޫނީ ތި ފަދަ ބޮޑު ބަދަލެއް ނާންނާނެ... ބައްޕަގެ ކޮންމެވެސް ހަޤީގަތެއ އެނގިގެން ނޫނީ ތިހެނެއް ލޫކްއެއް ނޫޅޭނެ. މުޅި މީހާގެ މަޖާ މިޒާޖު ގެއްލިއްޖެ.. އަބަދު މޫނުމަތިން ފެންނަނީ ސީރިއަސްކަން...ތި މޫނުމަތިން ބައްޕައަށް ކޮންމެވެސް ވަރެއްގެ ނަފްރަތެއް ކުރާކަށް ދޮންބެއަށް އެނގި ހާމަވެއްޖެ... އެކަމަކު ނޭނގެނީ އެއީ ކޮންކަމެއްކަން... ކީއްވެގެންކަން ލޫކްއަށް ތިހާ ބޮޑު ބަދަލެއް އަންނަން ޖެހުނީ..." ނަވީން ހިތާ ހިތުން ވާހަކަ ދެއްކިއެވެ. އޭނާ ބޮލުގެ އިސްތަށިގަނޑުގެ ތެރެއަށް އަތް މަހާލިއެވެ.\n"ދޮންބެ... ދޮންބެ މީހަކަށް އިތުބާރު ކުރާނަމަ އިތުބާރު ކުރާނީ ކާކަށް؟ މި ބުނީ މިސާލަކަށް އެއްވެސް ޝައްކެތް ނެތި...." ވަކި ހިސާބަކަށް ބުނެފައި ބުނާނެ ގޮތެއް ނޭނގިގެން އަލޫކް ވާހަކަ ހުއްޓާލިއެވެ.\n"ލޫކް... އެންމެ ހީ ނުކުރާ މީހަވެސް ވެދާނެ ފަރުދާގެ ފުރަގަހުގައި ހުރެ ކޮންމެވެސް ނުބައި އަމަލެއް ހިންގަމުން ދާ މީހެއްކަމަށް. ބައެއްފަހަރު ތިމާގެ ލޮލުގެ ކުރިމައްޗަށް ފެންނަމުން ދަނީ ހަޤީގަތެއް ނޫން ކަމަށް ވެސް ވެދާނެ... ލޫކް ބިރުގަންނަންނީ ދޮންބެ ލޫކްއަށް އިތުބާރު ނުކޮށްފާނެތީގަ؟ ނޫން... އެކަކަށް ނުކުރިޔަސް އައި ޓްރަސްޓް ޔޫ... ލޫކްއަށް ތި އުނދަގޫ ކުރާ ވާހަކަ ކިޔައިދިނުމުން ދޮންބެ ލޫކް އަށް އިތުބާރު ކުރާނެކަމުގައި މިހާރުވެސް ޔަޤީންކަން ދެން... އެއީ އައި ނޯ ދެޓް ޔޫ ވޯންޓް ލައި... ލޫކް ދޮގު ނަހަދާނެކަން އެނގޭ... އެއަށް ވުރެ ތެދުވެރި... އެވަރު ޔަޤީންކަން އޮވޭ... " ނަވީން ޔަޤީންކަން ދިނެވެ.\n"ވަރަށް ބޮޑު ތެދެއް... މިއަދު އެނގިއްޖެ ކިތަންމެ ގާތުގައި އުޅުނަސް އިތުބާރު ކުރަން ނުވާނެކަން" އަމިއްލަ ނަފްސަށް އަޑު އިވޭވަރަށް އަލޫކް ބުނެލިއެވެ.\n"ކީކޭ؟" އަލޫކް ކީ އެއްޗެއް ނޭނގި ނަވީން އަހާލިއެވެ. ދެފަރާތަށް ބޯ ހޫރާލުމަށްފަހު އަލޫކް ކުޑަކޮށް ހީލިއެވެ. އެއަށްފަހު އޭނާ އިތުރަށް އެއްޗެކޭ ނުބުންޏެވެ. މަޣްރިބް ނަމާދަށް ގޮވުމުނ ދެބެން މިސްކިތަށް ދާން ނައްޓާލީ ދާދި އެކުއެކީގައެވެ. ގެއަށް އައީ އިޝާނަމާދުވެސް ކޮށްލައިގެންނެވެ. އިބާ އެގަޑީގައި ގުޅުމުން ނަވީން ނައްޓާލީ އެގެއަށް ދިޔުމަށެވެ. އަލޫކް ދިޔައީ ރޭގަނޑުގެ ކެއުން ގޭން ނިންމާލައިގެންނެވެ.\nކާރުގައި އަލޫކް ދިޔައީ އެކަންޏެވެ. މަގުގެ އެއްފަރާތުގައި ޕާރކްކޮށްލުމަށްފަހު އޭނާ ގޮސް އެގެއަށް ވަނެވެ. ބެލް ޖެހުމާއެކު ލަސްތަކެއްނުވެ ދޮރު ހުޅުވާލިއެވެ. ދޮރު ހުޅުވާލި އިބާއަށް ބަލާލުމަށްފަހު ލުއި ހިނިތުންވުމެއް ދީފައި އަލޫކް ވާހަކަ ދެއްކިއެވެ.\n"ދޮންބެ ދައްތަ ހުންނަނީ ދޮރު ވާނަކަށްތަ؟ އެހާ އަވަހަށް ދޮރު ހުޅުވަނީ؟" އަލޫކް ދިމާކޮށްލިއެވެ. އެއާއެކު އިބާ ކުޑަކޮށް ލަދުގަތެވެ. އަލޫކް އޭނާއަށް ދިމާވީވެސް އެންމެ ދުވަހަކުއެވެ. އެހާ އަވަހަށް ބީރައްޓެހިކަން ފިލީހެއްޔެވެ؟ އިބާ ހުރި ގޮތުން އަލޫކް ގާތަށް ކޮންމެވެސް ވަރަކަށް ހިނިއަންނަ ގޮތް ވިއެވެ.\n"ސޮރީ އެއީ މަޖަލަކަށް. ދޮންބެ ކޮބާ؟" ރީތިކޮށް އެތެރެއަށް ވަދެ އޭނާ ސޯފާތަކާ ދިމާ ނަޒަރު ހުއްޓާލިއެވެ. ދޮންބެއާއި ދޮންބެ ގެ ސެކެޓްރީގެ އިތުރުން އަދިވެސް އިތުރު މީހަކު އިނެވެ. އޭނާ ކުޑަކޮށް ހިންހަމަ ނުޖެހޭ ގޮތް ވިއެވެ. އޭނާ ބޭނުންވަނީ ދޮންބެ އާަ އެކަނި ބައްދަލުކުރާށެވެ. އާއިލާގެ އެފަދަ ސިއްރުތައް ބޭރު މީހުންގެ ތެރޭގައި ފާޅު ކުރާނީވެސް ކިހިނަކުންހެއްޔެވެ؟ ބަދުނާމު ވާނީ ޔާސިރު އެކަންޏެއް ނޫނެވެ. އާއިލާވެސް މެއެވެ.\n"ދޮންބެ މީ ކޮންކަމެއް؟" އަލޫކް އަހާލިއެވެ. އޭނާ ގޮސް ސޯފާތަކުގެ ކައިރިއަށް ހުއްޓުނެވެ.\n"ލޫކް ގާތު ދޮންބެވެސް ވާހަކަ އެއް ދައްކަން ވެފަ އެބައޮތް؟" ނަވީން ބުނެލިއެވެ. އޭނާ ފަހަރަކު މީހެއްގެ މޫނަށް ބަލާލިއެވެ.\n"ދޮންބޭ... އަހަރެން ބޭނުންވީ އެކަނި ބައްދަލުކުރާށޭ ބުނީމެއްނު..." އަލޫކް ބުނެލިއެވެ. މައްސަލައެއް ނެތޭ... ލޫކްއަށް އެކަނި ބައްދަލުކުރަން ފުރުސަތު ދޭނަމޭ... އެކަމަކު އެހަށް" ނަވީން ވާހަކަ ދައްކަން މަސައްކަތް ކުރިއެވެ.\n"ފަހުން ވާހަކަ ދައްކާނީ..." އަލޫކް ދާ ހިނގައިގަތެވެ.\n"ޔާސިރުގެ ކޮން ހަޤީގަތެއް އަލޫކްއަށް އެނގިގެން ތިއުޅެނީ" ހުއްޓުން އެރީ ނަވީން ވާހަކަ ދެއްކި އަޑު އިވިފައެވެ. ބައްޕައަށް ޔާސިރުއޭ ކިޔާފައި ނަވީން މުޚާތަބް ކުރުމުން އޭނާ އަށް ވެސް ސިހުން ލިބުނެވެ. ކުއްލިއަކަށް ފަހަތަށް އެނބުރި އޭނާ އަށް ބުމަ އުފުއްލާލެވުނެވެ.\n"ދޮންބެ މި އަހަނީ ކޮން ހަޤީގަތެއްހޭ އަލޫކް އަށް އެނގުނީ؟ އަހަންނަށް ޔަޤީން ކޮންމެވެސް ކަމެއް ވެއްޖެކަން. އަދި އެކަން ގުޅިފައިވަނީ ޔާސިރުއާކަން... އެހެންވެ އަލޫކް މި ގެނައީ.... މި އެންމެންނަށް ނޭނގޭ އެއްޗެއް އަލޫކް އަށް އެނގެނީ ކޯންޗެއްކަން ބަލަން ބޭނުންވާތީ؟" ނަވީން ދެންވެސް ވާހަކަ ދެއްކިއެވެ. ނަވީންގެ ވާހަކަތައް ހުރި ގޮތުން ނަވީންއަށްވެސް ވަރަށް ބޮޑު އެއްޗެއް އެނގޭކަން އަލޫކް އަށް ދެނެގަނެވުނެވެ.\n"އަލޫކް އަށް އެނގޭތަ މިގޭގަ ގެންގުޅެނީ ކާކުކަން... މިގޭގަ ގެންގުޅޭ ބަލި އަންހެން މީހަކީ ކާކުކަން... އަދި އެ މީހާގެ ހާލަތުގެ ޒިންމާ ނަގަން ޖެހޭނީ ކާކުކަން؟ ޝީޒް މައި މަމް... ލޫކް...އެއީ އަހަރެންގެ މަންމަ.... މާހިރާ..." ނަވީން ގެ ޖުމްލައާއެކު އަލޫކްގެ ދެލޯ ބޮޑުވެގެން ދިޔައެވެ. އޭނާ އަށް ކީކޭ ހޭ އަހާލެވުނެވެ.\n"އާނ... އެއީ އަހަރެންގެ މަންމަ... އެ މަންމަ ގެ ހާލަތުގެ ޒިންމާ ނަގަން ޖެހޭނީ ޔާސިރު... ލޫކް މިރޭ މިގެއަށް މިގެނައީ މި ހަޤީގަތް ހާމަ ކުރަން ވެގެން... ޔާސިރުގެ ނުބައި ރޭވުމުން މި ދުނިޔެއާއި ވަކިވީ ކިތައް ފުރާނަކަމެއް ނޭނގެ" ނަވީން ބުނެލިއެވެ. އޭނާ ބޮލުގެ އިސްތަށިގަނޑުގެތެރެއަށް އަތް މަހާލިއެވެ.\n"އިޓްސް ޓްރޫ... ހީ ކިލްޑް ޕީޕަލް" ބޮލުގައި ހިފައްޓާލުމަށްފަހު ދޫކޮށްލާ ތުނިކޮށް ފަޅަން ފަށާފައިވާ ތުނބުޅީގައި އަތް ހިންގާލަމުން އަލޫކް ބުނެލީ މާޔޫސްވެފައިވާ ރާގަކަށެވެ. އޭނާ ހަމަހަޤީގަތުގައިވެސް ދެރަވެއްޖެއެވެ. ވަރަށް ބޮޑަށް ހިތުގައި ވެސް ޖެހުނެވެ.\nއެރޭ ކަންހިނގާދިޔަ ގޮތާ ނަވީންމެންނަށް އެނގޭ މިންވަރަށް އަލޫކްއަށް ކިޔައިދިނެވެ.\n"ލޫކް... އޭނަ އަތުން އެ ޕަވާރ އަތުލަން ދޮންބެ ބޭނުން... ހުރިހާ ގޮތަކުން އޭނަ ބަލިކަށި ކޮށްލަން ބޭނުންވަނީ... އައި ނީޑް ޔޯ ހެލްޕް" ނަވީން އަލޫކްއަށް ބަލާލިއެވެ. ސޯފާގައި އިށީނދެ އިން އަލޫކް ބޯ ޖަހާލިއެވެ. އަދިވެސް އިވިގެން ދިޔަ ހަޤީގަތް ޤަބޫލުކުރަން އޭނާއަށް އުނދަގޫވެފައިއިންފަދައެވެ. އެހެން ތިއްބާ ކޮޓަރީގެ ދޮރު ހުޅުވާލާފައި މާހިރާ ނުކުތެވެ.\n"ނަވީން މަންމަ... ކިހިނެތް ހަދާދޭންވީ؟" އިބާ މާހިރާ ގާތަށް ޖެހިލިއެވެ. އެއަށްފަހު އަހާލިއެވެ. އެއާއެކު މާހިރާ ދައްކާލީ ހުސް ޖަގެވެ. އޭނާ އިބާއަތަށް ޖަގު ދިނުމަށްފަހު ސިޓިން ރޫމަށް ނަޒަރު ހިންގާލިއެވެ. އާއްމުކޮށް ނުފެންނަ ޒުވާނަކު ފެނުމުން އިރުކޮޅަކު މަޑުޖެހިލުމަށްފަހު އޭނާ ނަވީންއަށް ބަލާލާފައި ނަވީންއާއި ގާތަށް މިސްރާބުޖެހިއެވެ.\n"ނަވީން ނައިސްގެން އަހަންވެސް އެހިއޭ މިއަދު... އަހަރެން ބުނިން ބިޒީ ވެގެން ނާދެވުނީއޭ... އެހީމަ ބުނީ ބިޒީ އަކީ ކޯންޗެއްހޭ؟" މިއަދިގެ ހާދިސާ ހިއްސާކުރަމުން އިބާ ޖަގަށް ފެން އެޅިއެވެ. ނަވީންގެ ތުންފަތް މައްޗަށް ލުރި ހިނިތުންވުމެއް ވެރިވިއެވެ.\n"މަންމާ...އާދެބަލަ މިތާ އިށީންނަން" ނަވީން އެދުނެވެ. ވަށައިގެން ބަލަން ހުރުމަށްފަހު އިރުގަނޑެއްފަހުން އައިސް ނަވީން ގާތުގައި މާހިރާ އިށީނެވެ. ނަވީން މަންމަގެ ކޮނޑުގައި އަތް އަޅުވާލަމުން ކިހިނެތްހޭ އަހާލިއެވެ. އެއާއެކު މާހިރާ ބުމަ އަރުވާލީ ބުނި އެއްޗެއް ނޭނގުނު ފަދައަކުންނެވެ.\n"އައި އެމް ސޮރީ... ބަޓް ދޮންބެ މަންމައަށް..." އަލޫކްއަށް ސީދާ ސުވާލު އަހާކަށް ނުކެރުނެވެ.\n"ސްކިޒޮފްރޭނިއާ... ހެލޮސިނޭޝަންސް އެންޑް ސެވެރަލް އަދަރ މެންޓަލް ޑިސްއޯރޑަރސް" ނަވީން ކުރުގޮތަކަށް ބުނެލިއެވެ. އޭނާއަށް އަލޫކް އެ އަހާ އެއްޗެއް އެނގުނީއެވެ.\n"މަންމަ އެއީ ނަވީން ކޮއްކޮ އިނގޭ... އަލޫކް" އަލޫކް ދައްކާލަމުން ނަވީން ބުނެލިއެވެ. އެބުނި އެއްޗެއް މާހިރާއަށް ދޭހަވިހެނެއް ހިޔެއްނުވެއެވެ. އޭނާ ގެ މޫނުމަތިން އެއްވެސް އަސަރެއް ނުފެނޭ ވިއްޔާއެވެ. އެހެން އިނދެފައި އަލޫކްއަށް ބަލާލާފައި ކުޑަކޮށް ބޯ ޖަހާލިއެވެ. އަލޫކްވެސް މާހިރާއަށް ބަލާލާފައި ހީލިއެވެ.\nއެރެއަށް ފަހު އަނެއްކާވެސް ނަވީންމެންގެ ގްރޫޕަށް އިތުރު މެންބަރެއް އިތުރުވީއެވެ. ބޯޑު މެންބަރުންނާއި ބައްދަލުކުރަން ދާ ގޮތަށް ނިންމީ ނަވީން އާއި އަލޫކްއެވެ.\nޖެހިގެން އައި ހަފްތާގައި ސްކޫލްތައް ބަންދުވުމާއެކު ނަވީންގެ އާއިލާ އެކުގައި ރާއްޖޭން ބޭރަށް ފުރައިފިއެވެ. ޔާސިރުއާއި އަލޫކްގެ އިތުރުން ނަވީން ފިޔައެވެ. ނަވީން ދާން ބޭނުންނުވުމާއެކު އޭނާ މަޑުކުރީއެވެ. ޔާސިރު މަޑުކުރީ މުހިންމު ކަމަކު ރާއްޖޭން ބޭރުގެ ބައެއް ބައްދަލުކުރަން އަންނަން ކުއްލި ގޮތަކަށް ހަމަޖެހުމާއެކުގައެވެ. އަލޫކް ވެސް މަޑުކުރީ އެހެންވެއެވެ. އޮފީސް ތަންކޮޅެއް ކުރިން ނިންމާލާފައި ނަވީން ދިޔައީ މަންމަ ކައިރިއަށެވެ. އާހިލް ނިމުނީ ތަންކޮޅެއް ލަސްވިފަހުންނެވެ. އަލޫކްއާއި ނަވީންއާއި އެކީ ދާންވެގެން ނަވީން ދިޔައީ ނަވީންގެ ކާރުގެ ތަޅުދަނޑި އާހިލްއާއި ހަވާލުކޮށްފައެވެ. އޭނާ ޕާރކުކޮށްފައި އޮތް ނަވީންގެ ކާރާ ހިސާބަށް ދެވުނުތަނާ ފޯނެއް އައެވެ. ގުޅަނީ ރާފިހްއެވެ. ފޯނު ނަގާ ކަންފަތުގައި ޖައްސާލަމުން ހަލޯ އޭ ކިޔާލިއެވެ. އޭނާ ފުރަގަސްދީގެން ހުރުކުން އެ ދިމާލަށް އައި ޔާސިރުއޭނާގެ ލޮލުގައި އަޅައެއް ނުގަތެވެ.\n"ކޮންތާކު؟ އަހަރެންގެ ގޭން ބައެއް އެއްޗެހި ހިފައިގެން ދާންވެގެން ގެއަށް އައިސް މިއުޅެނީ... ދެންމެ ނަވީން އަށް ވެސް ގުޅާލިން ކޮފީއަކަށް ދާންވެގެން... ގުޅާލިއިރު އޭނަ އިބާ ކައިރީގަ ހުރީ..." ރާފިހް ފޯނުން ބުނެލިއެވެ.\n"އާނ... އަހަރެންވެސް މި ދަނީ އިބާމެންގެއަށް ދާން... ނަވީން މަންމަ ކުޑަކޮށް ހުން އައިސްގެން އުޅޭ ވާހަކަ ބުނީމައާއެކީ އެގެއަށް ގޮސްލަން ވެގެން" އާހިލް ބުނެލިއެވެ. އޭރު އޭނާއަށް މި ހުރެވުނު ތަނަކާ މެދު ވިސްނައެއް ނުލެވުނެވެ. ހިތުގައި އޮތް ބަސްތައް ދުލުން ބޭރުކޮށްލެވުނީ ދެވަނަ ވިސްނުމެއް ނެތިއެވެ.


ކީރިތި ޤުރުއާނުގެ ސޫރަތްތަކުގެ މަޤްޞަދުތައް 22 – DhiSalafiyyah\nކީރިތި ޤުރުއާނުގެ ސޫރަތްތަކުގެ މަޤްޞަދުތައް 22\n04/08/2019 އެހެނިހެން, ޤުރުއާނާއި އޭގެ ޢިލްމުތައްދިސަލަފިއްޔާ\nﷲ ތަޢާލާގެ ނަބިއްޔާ صلى الله عليه وسلم އަށް އެއިލާހު ދެއްވި ރިޢާޔަތު ހާމަކުރެއްވުން.\nއަދި އެއިލާހުގެ ދަރުމަވަންތަކަމުން އެކަލޭގެފާނަށް ވަޙީ ބާވައިލައްވައި ދާއިމަށް އެކަމުގެ ނިޢުމަތް ދެއްވުން. އެއީ އެކަލޭގެފާނަށް ހުރި ތަސައްލީއެއްގެ ގޮތުގައެވެ. އަދި ޝުކުރުވެރިވުމަށް މުއުމިނުންނަށް ހަނދުމަކޮށްދެއްވުމަށެވެ.\nނަބިއްޔާ صلى الله عليه وسلم އަށް ހުރި ﷲ ތަޢާލާގެ ދަރުމަވަންތަކަން އެއިލާހު ފުރިހަމަކުރެއްވިކަން ބަޔާންކުރެއްވުން. އެއީ އެކަލޭގެފާނުގެ ކަންބޮޑުވުންތަކާއި ދަތިތަކާއި އުނދަގޫތައް ފިލުއްވުމުގެ ޛަރީޢާއިންނެވެ. އަދި އެކަން ލާޒިމުކުރާ ކަންކަމުންވެސް މެއެވެ.\nއިންސާނާގެ އަގާއި ޝަރުފުވަނީ އިސްލާމްދީނުގައި ހިފެހެއްޓުމުންކަން ބަޔާންކުރުން.\nއަދި އޭނާ ނިކަމެތިވެގެންދަނީ އެއާ ދުރަށް ދިޔުމުންކަމުގައި ބަޔާންކުރުން.\nވަޙީބާވައިލެއްވުނު ރަށްތައް ގަންދެއްވައި އެއިލާހު ބަސްވަޙީކުރައްވާފައިވަނީ އެހެންވެއެވެ.\nއިންސާނާގެ ފުރިހަމަކަންވަނީ ޢިލްމާއި ވަޙީގެ ޛަރީޢާއިންކަން ހާމަކުރެއްވުން. އެއީ އަޅާ އޭނާގެ ރައްބާ ގުޅުވައިދޭ ވަސީލަތެވެ. އަދި އެއިލާހަށް ބޯލަނބާ ކިޔަމަންކުރުވާ ވަސީލަތްވެސްމެއެވެ. އޭނާއަށް އުނިކަންވަނީ އެއާ ދެކޮޅުވެރިވުމުންނެވެ.\nމަޞްދަރު: المختصر في تفسير القرآن الكريم


މި ސަރވިސްގައި މަސައްކަތް ކުރާ އޮފިސަރުން ބޭނުން ކުރުމަށް އެންކަލް ބޫޓް ސަޕްލައި ކޮށްދޭނެ ފަރާތެއް ހޯދުމާއި ގުޅޭ\nސުރުޙީގައި ދަންނަވާފައިވާ މަސައްކަތް ކޮށްދޭނެ ފަރާތެއް ހޯދުމަށް ކޮށްފައިވާ ނަންބަރު:- (IUL)167-PR/167/2021/69 އިޢުލާނާއި ގުޅިގެން ބިޑް ހުށަހަޅާފައިވާ ފަރާތްތަކުގެ ތެރެއިން، ތިރީގައި ދެންނެވިފައިވާ ފަރާތާއި ހަވާލުކޮށްގެން މި މަސައްކަތް ކުރިއަށް ގެންދިއުމަށް މި ސަރވިސްގެ ބިޑް ކޮމެޓީގެ 39 ވަނަ ޖަލްސާއިން ނިންމާފައިވާކަން ޢާއްމުކޮށް އަންގާ އިޢުލާން ކުރީމެވެ.\nއިޢުލާންކުރާ ތާރީހުން ފެށިގެން ސްޓޭންޑް- ސްޓިލް މުއްދަތު ގުނަން ފެށޭނެއެވެ. މި ސްޓޭންޑް- ސްޓިލް މުއްދަތު ތެރޭގައި،\nތިޔަ ފަރާތުން ހުށަހަޅާފައިވާ ބިޑުގެ އިވެލުއޭޝަން ކުރިއަށް ގެންގޮސްފައިވާ ގޮތުގެ ތަފްސީލަށް އެދެވިދާނެއެވެ. އަދި،\nމި ބީލަން، އެހެން ފަރާތާކާއި ޙަވާލުކުރުމާމެދު އެއްވެސް ޝަކުވާއެއް ހުށަހަޅަން ބޭނުންވާނަމަ، ޝަކުވާ ހުށަހެޅޭނެއެވެ.\nމަތީގައި ދެންނެވުނު ކަންތައްތައް ކުރިއަށް ގެންދަންވާނީ ދައުލަތުގެ މާލިއްޔަތުގެ ޤަވައިދުގެ 10.53 ގައި ބަޔާންކޮށްފައިވާ ގޮތުގެ މަތިން5(ފަހެއް) ދުވަހުގެ ތެރޭގައެވެ.\n1. ބީލަން ޙަވާލު ކުރަން ނިންމާފައިވާ ފަރާތް:-\nޕްރިޒަން ކޯޕަރޭޓިވް ސޮސައިޓީ\n2. ބީލަން ހުށަހަޅާފައިވާ އެހެނިހެން ފަރާތްތައް:-\nބީލަން ކާމިޔާބު ނުވި ސަބަބު:-\nމި މަސައްކަތް ހަވާލު ކުރަން ނިންމާފައިވަނީ އަންދާސީ ހިސާބު ހުށަހަޅާފައިވާ ފަރާތްތަކުގެ ތެރެއިން އިވެލުއޭޝަންގައި އެންމެ ކުޑަ އަގު ހުށަހަޅާފައިވާ ފަރާތަށެވެ.\nލިއޯ ޓްރޭޑިންގ ޕްރައިވެޓް ލިމޓެޑް\nމޯލްޑިވްސް އެޝުއަރ ސަޕްލައި\nމ މަޢުލޫމާތު ކަރުދާހުގައި ހުށަހަޅަންޖެހޭ ތަކެތި ކަމަށް ބަޔާންކޮށްފައިވާ ހުރިހާ ތަކެތި ހުށަހަޅާފައި ނުވާތީ އިވެލުއޭޓް ނުކުރެއެވެ.\nސެކްޓް ކޮމްޕެނީ ޕްރައިވެޓް ލިމިޓެޑް\nއަންދާސީ ހިސާބު ހުށަހަޅާފައިވަނީ ސޭފްޓީ ޝޫޒްއަށް ކަމަށްވާތީ އިވެލުއޭޓް ނުކުރެއެވެ.\nތިޔަ ފަރާތުން ހުށަހަޅާފައިވާ ބިޑުގެ އިވެލުއޭޝަން ކުރިއަށް ގެންގޮސްފައިވާގޮތުގެ ތަފްޞީލް ނުވަތަ ބީލަމާއި ގުޅިގެން ޝަކުވާއެއް ހުށަހެޅުމަށް ކަނޑައެޅިފައިވާ އެންމެ ފަހު ތާރީޚަކީ 2021 ޑިސެމްބަރ 02 ވަނަ ދުވަހެވެ. މި ތާރީޚްގައި ސްޓޭންޑް-ސްޓިލް މުއްދަތު ހަމަވާނެއެވެ. ޝަކުވާ ނުވަތަ އިވެލުއޭޝަންގެ ތަފްސީލް ހޯދުމަށް އެދޭއިރު، މަސައްކަތުގެ ނަން، ބީލަންވެރިޔާގެ ނަން، ގުޅޭނެ ފޯނު ނަންބަރު އެނގޭނެހެން ތިރީގައިވާ އީ.މެއިލްއަށް، މި ސަރވިސްއަށް އެޑްރެސް ކުރުމަށްފަހު ހުށަހަޅަންވާނެއެވެ.\nއީ.މެއިލް :-[email protected]\nސެކްޝަން :-Procurement section\nފޯން ނަންބަރު :- 3026124 , 3026133\nސުންގަޑި: 02 ޑިސެންބަރު 2002 00:00


Hiyaa Flat sarahadhugai HDC in food stall thah bahattanee - One Online\n15 ނޮވެމްބަރު 2021: ހުޅުމާލެ، ހުޅުމާލޭ ފޭސް2ހިމެނޭ ސަރަހައްދުގައި މޭޒު ބަހައްޓައިގެން ކުރަމުންދާ ބައެއް ވިޔަފާރިތައް --- ވަން ފޮޓޯ: ޔޫސުފް ސޮފްވާން\nހިޔާ ފުލެޓު ސަރަހައްދުގައި އެޗްޑީސީން ފުޑް ސްޓޯލުތައް ބަހައްޓަނީ\nހިޔާ ފުލެޓު ސަރަހައްދުގައި ފުޑް ސްޓޯލުތަކެއް ބަހައްޓަން ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ނިންމައިފިއެވެ.\nއެޗްޑީސީގެ އޮފިޝަލަކު މިއަދު "ވަން" އަށް ވިދާޅުވީ، ހިޔާ ފުލެޓު ސަރަހައްދުގައި އަށް ފުޑް ސްޓޯލެއް ބަހައްޓަން ނިންމާފައިވާ ކަމަށާއި އެކުންފުނިން ފުޑް ސްޓޯލު ބަހައްޓަން ނިންމީ ކަމާބެހޭ އިދާރާތަކުން ކަނޑައަޅާފައިވާ ގައިޑްލައިންތަކާ އެއްގޮތަށް، ސިއްހީގޮތުން ރައްކާތެރި ގޮތަކަށް އެ ސަރަހައްދުގައި ކާބޯތަކެތީގެ ހިދުމަތް ފޯރުކޮށްދިނުމުގެ ބޭނުމުގައި ކަމަށެވެ.\nއޮފިޝަލު ވިދާޅުވީ، ދެ މޮޑަލަކަށް ބަހާލައިގެން ފުޑް ސްޓޯލު ދޫކުރުމަށް ނިންމާފައިވާ ކަމަށެވެ. އެގޮތުން ހަތަރު ފުޑް ސްޓޯލެއް ހާއްސަ ކުރާނީ ހެދިކާ ވިއްކުމަށް ކަމަށާއި އެ ހަތަރު ސްޓޯލަކީ ގޭގައި ތިބެގެން މަސައްކަތް ކުރާ މީހުންނަށް ހެދިކާ ވިއްކަން މަގު ފަހިކޮށްދިނުމުގެ ގޮތުން ގާއިމުކުރާ ސްޓޯލުތަކެއް ކަމަށް އޮފިޝަލް ވިދާޅުވިއެވެ. އަދި އަނެއް ހަތަރު ސްޓޯލުގައި ވިއްކާނީ ތައްޔާރީ ކާނާ އާއި ލުއި ބުއިންތައް ކަމަށެވެ.\n"އެޗްޑީސީން ބަރާބަރަށް މޮނިޓާކުރާނެ އެތަނުން ވިއްކާ ކާބޯތަކެއްޗާއި ސްޓޯލު އެޗްޕީއޭގެ މިންގަނޑާ އެއްގޮތަށް ހުރިތޯ،" އޮފިޝަލް ވިދާޅުވިއެވެ.\nމިމަހުގެ 20 ވަނަ ދުވަހު އެޗްޑީސީން ވަނީ ހިޔާ ފުލެޓް ސަރަހައްދުގައި ހުއްދަ ނެތި ހިންގަމުން ގެންދިޔަ ގާޑިޔާތައް ނަގައިފިއެވެ.\nއޭރު އެޗްޑީސީން ބުނެފައިވަނީ ކަމާގުޅޭ އިދާރާތަކުން ކަނޑައަޅާފައިވާ މިންގަނޑާ އެއްގޮތަށް ހިޔާ ފުލެޓު ސަރަހައްދުގައި ކާބޯތަކެތި ވިއްކުމުގެ އިންތިޒާމު ވަރަށް އަވަހަށް ހަމަޖެހިގެންދާނެ ކަމަށެވެ.\nހުއްދަނެތި ހިންގަމުންދިޔަ ގާޑިޔާތައް އެޗްޑީސީން ނެގީ، ހިޔާ ފުލެޓް ސަރަހައްދަކީ ވަރަށް ގިނަ ކޮންސްޓްރަކްޝަން މަސައްކަތްތަކެއް ކުރަމުންދާ ސަރަހައްދަކަށްވާތީ، ކާބޯތަކެތި ފޯރުކޮށްދިނުމުގެ ހިދުމަތްދިނުމުގައި ހުންނަން ޖެހޭ ސާފުތާހިރުކަމުގެ މިންގަނޑުތައް ދަށްވެފައި، އެފަދަ ތަންތަނުން ދޭ ހިދުމަތްތަކުގެ ސަބަބުން ބަލިމަޑުކަމެއް ފެތުރިދާނެކަމުގެ ޝަކުވާ އެ ކުންފުންޏަށް ލިބެމުންދާތީއެވެ.\nގުޅޭ ޓެގު އެޗްޑީސީ ހުޅުމާލެ ހިޔާ


LIVE: Covid Virus Ah Bodu Badhalthakeh, Bodu Kanboduvumeh - Vaguthu\nކޮވިޑްގެ ވައިރަހަށް ބޮޑެތި ބަދަލުތަކެއް، ބޮޑު ކަންބޮޑުވުމެއް\n1 ހަފްތާ ކުރިން ( ނޮވެމްބަރު 26, 2021 )\nކޮވިޑްގެ އާވޭރިއަންޓް ފެނުނު ގައުމުތަކަށް ފްލައިޓްތައް ދަތުރު ނުކުރަން އީޔޫ އިން އެދިއްޖެ.\nCovid Ge Aa Variant Fenunu Gaumuthakah Flight Dhathuru Nukuran EU In Edhijje https://t.co/2JObB2wRiZ\nއިތުރު 152 މީހުން ކޮވިޑަށް ފައްސިވެއްޖެ.\nBREAKING NEWS: Ithuru 152 Meehun Covid Ah Fassivejje https://t.co/eLTWT0F1wS\nއާވެރިއަންޓް ފެތުރުނަސް ދަތުރުކުރުން މަނާނުކުރަން ޑަބްލިއުއެޗްއޯ އިން އެދިއްޖެ.\nAa Variant Fethurunas Dhathurukurun Manaa Nukuran WHO In Edhijje https://t.co/rN63MIYRw1\nދެކުނު އެފްރިކާއިން ފެނުނު ކޮވިޑް-19ގެ އާ ވައްތަރު ހޮންކޮންގްގުން ވެސް ފެނިއްޖެ ކަމަށް އެގައުމުގެ ސަރުކާރުން ބުނެފި\nBREAKING | Covid Ge Aa Vahtharu Hong Kong Inves Fenijjehttps://t.co/zGLhQVmART\nދެކުނު އެފްރިކާއިން ފެނުނު ކޮވިޑް-19ގެ އާ ވައްތަރު ބެލްޖިއަމުން ފެނިއްޖެ\nBREAKING: Covid Ge Aa Vahtharu Belgium In Fenijjehttps://t.co/Wj0j3Iwxbd\nދެކުނު އެފްރިކާއިން ފެނުނު ކޮވިޑް-19ގެ އާ ވޭރިއެންޓާއެކު ތެލުގެ އަގު ފަސް އިންސައްތަ އަށްވުރެ ދަށަށް ވެއްޓިފައިވާކަމަށް ބައިނަލްއަގްވާމީ މީޑިއާ ރިޕޯޓްތައް ބުނެފި\nCovid Aa Vahtharaaeku Theluge Agu Vettijjehttps://t.co/P64vkxJi2r\nދެކުނު އެފްރިކާއިން ފެނުނު ކޮވިޑް-19ގެ އާ ވައްތަރު އިސްރާއީލުން ފެނިއްޖެ ކަމަށް އެގައުމުގެ ހެލްތް މިނިސްޓްރީން ބުނެފި\nBREAKING | Dhekunu Africa In Fenunu Covid Ge Vahtharu Israel In Fenijjehttps://t.co/WKPum6UXX9\nކޮވިޑް-19 ޖެހިގެން ރަޝިއާއިން އިތުރު 1،235 މީހަކު މަރުވެއްޖެ\nBREAKING | Covid Jehigen Russia In Ithuru 1,235 Meehaku Maruvejjehttps://t.co/vz5VWGInAd\nކޮވިޑްް-19 އާ ގުޅިގެން އައްޑޫ ސިޓީގައި އަޅާފައިވާ ފިޔަވަޅުތައް ހަރުކަށިކޮށްފި\nBREAKING: Covid-19: Addu Ge Fiyavalhu Thah Harukashi Kohffihttps://t.co/BqaBBF3Bsy\nސްކޫލް ޗުއްޓީއާ ދިމާކޮށް ކަރަންޓީންވުމަކާއި ނުލާ ދިވެހިންނަށް ސިންގަޕޫރަށް ދެވޭ ގޮތްވެއްޖެ\nChuttee Aa Dhimaakoh Quarantine Nuwe Dhivehinnah Singapore Ah Dheveynehttps://t.co/tOpvzy0Q4d\nޓައިވާނުގައި މީހަކު މަރާލި ކަމަށް ތުހުމަތު ކުރެވޭ މީހަކު ފިލަން ޗައިނާއަށް ދިއުމުން ކޮވިޑް-19 އާއި ގުޅިގެން އޭނާ ކަރަންޓީނު ކޮށްފި\nMaru Ge Massala Ehgai Filan China Ah Dhiya Meehaku Quarantine Koffihttps://t.co/o9mQdynCeS\nކޮވިޑް-19 ވައިރަސްއަށް ބޮޑެތި ބަދަލުތަކެއް އައިސް މުޅިން އާވޭރިއަންޓެއް ފެތުރެމުން އަންނަކަން މިހާރު ވަނީ ފާހަގަ ކުރެވިފައެވެ. ދެކުނު އެފްރިކާ އިން ފެނުނު ކަމަށް ބުނާ މިވޭރިއަންޓް ބައެއް އެހެން ގައުމުތަކުން ވެސް މިހާރު ފެނިއްޖެއެވެ. ވޭރިއަންޓްގެ ނުރައްކާތެރިކަން އަދި މުޅިން ކަށަވަރު ނުވިޔަސް ވައިރަސްއަށް ބޮޑެތި ބަދަލުތަކެއް އައިސްވުމަކީ ބޮޑު ކަންބޮޑުވުމެއް ކަމަށް ސައިންސްވެރިން ބުނެއެވެ.\nއެންމެ ބޮޑު އެއްކަންބޮޑުވުމަކީ މިހާރު ހުރި ވެކްސިންތަކަށް ނުގުޑާ ވޭރިއަންޓަކަށް ވެދާނެތީއެވެ. އެފަދަ ހާލަތެއް ދިމާވެއްޖެނަމަ ވެކްސިން ޖެހުމަށް މިހާތަނަށް ކުރި މަސައްކަތް ސުމަކުން އަލުން ފަށަން ޖެހިދާނެއެވެ.\nވޭރިއަންޓްގެ ނުރައްކާތެރިކަން މުޅި ކަށަވަރު ކުރަން އިތުރު ދިރާސާތައް ބޭނުންވާކަމަށް ސައިންސްވެރިން ބުނެއެވެ.\nދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ވެސް މިހާރު ވަނީ މިވޭރިއަންޓާއި މެދު ސަމާލުވުމަށް އަންގާފައެވެ.\nއާވެރިންޓެއް ފެތުރިގެން ހިނގައިދާނެ ކަމުގެ ކަންބޮޑުވުންތައް އިތުރުވެފައި ވާއިރު ކޮވިޑަށް ފައްސިވާ މީހުންގެ އަދަދު ވެސް އަނެއްކާ ވަނީ އިތުރުވާން ފަށާފައެވެ. އަދި ކުރިއަށް އޮތް ކްރިމަސް ބަންދާއި އާއަހަރުގެ ބަންދާއި ދިމާކޮށް އިތުރަށް ކޮވިޑް ފެތުރިގެން ހިނގައިދާނެ ކަމުގެ ކަންބޮޑުވުންތައް ވެސް އިތުރެވެ.\nނޮވެމްބަރު 27, 2021 08:15\nޢަނެއްކާ 03 ވަނައެތި ޖަހަން ކޮވިޑްގައި މިލިއަނުން ފަންޑުކުރި އިޒްރޭލް އާއި އެމެރިކާއިން އޯޑަރު އައީބާ؟ 🤔


Kane akee vikkaa kulhuntherieh noon: Pochettino | Mihaaru\nލަނޑު ޖެހުމަށް ފަހު ކޭން އުފާފާޅުކުރަނީ.-- ފޮޓޯ: އޭއެފްޕީ\nކޭން އަކީ ވިއްކާ ކުޅުންތެރިއެއް ނޫން: ޕޮޗެޓީނޯ\n19 މެއި 2017 - 14:25\nލަންޑަން (މެއި 19) - އިނގިރޭސި ޕްރިމިއާ ލީގުގައި ރޭ ލެސްޓާ ސިޓީ އަތުން 6-1 އިން ޓޮޓެންހަމް މޮޅުވި މެޗުގައި އެ ޓީމަށް ހަތަރު ލަނޑު ޖަހައިދިން ހެރީ ކޭން އަކީ ވިއްކާ ކުޅުންތެރިއެއް ނޫން ކަމަށް ޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނެފި އެވެ.\nމި މެޗަކީ މި ފަހަރު ލީގުގައި ޓޮޓެންހަމް ހޯދި 25 ވަނަ މޮޅެވެ. އަދި އެ ޓީމު އޮތީ 37 މެޗުން 83 ޕޮއިންޓާ އެކު ލީގުގެ ދެ ވަނައިގަ އެވެ. ރޭގެ މެޗުގައި ޖެހި ލަނޑުތަކާ އެކު ކޭން ޕްރިމިއާ ލީގުގެ ލަނޑު ލިސްޓުގެ ކުރީގައި އޮތީ 26 ލަނޑު ހަމަކޮށްގެންނެވެ.\nކޭންގެ އިތުރުން ޓޮޓެންހަމްގެ އަނެއް ދެ ލަނޑު ކާމިޔާބުކުރީ ދެކުނު ކޮރެއާގެ ފޯވާޑް ސޮން ހެއުން މިން އެވެ. ލެސްޓާގެ ލަނޑު ޖެހީ ބެން ޗިލްވެލް އެވެ.\nރޭގެ މެޗަށް ފަހު ޕޮޗެޓީނޯ ބުނީ ކޭން އަށް ބޮޑެތި ހުށަހެޅުންތައް އަންނާނެ ކަމާ މެދު ޝައްކު ނުކުރާ ކަމަށާއި އެހެން ނަމަވެސް އޭނާ ވިއްކާލުމުގެ ވިސްނުމެއް ނެތް ކަމަށެވެ.\n"ކްލަބެއް ކުރިއަށްދާނީ ޓީމުގެ ތަރިން ބައިތިއްބައިގެން. ތަރިން ވިއްކައިގެން ކްލަބް ކުރިއަކަށް ނުދާނެ. ކޭން އަކީ ދުނިޔެއަށް ބެލިޔަސް ތަފާތު މޮޅު ކުޅުންތެރިއެއް. އޭނާ އަށް ބޮޑެތި ހުށަހެޅުންތައް އަންނާނެ އެކަމަކު އޭނާ ވިއްކާލުމުގެ ވިސްނުމެއް ނެތް،" ޕޮޗެޓީނޯ ބުންޏެެވެ.\n"މި ޓީމުގައި މި ތިބި ކުޅުންތެރިންނާ އެކު އަހަރެން މި ދަނީ ވަރަށް މުހިއްމު މަސައްކަތެއް ކުރަމުން. އެ މަސައްކަތުގެ ތެރެއިން ބައެއް ކުޅުންތެރިން ކްލަބް ދޫކޮށް ދިޔަސް މުހިއްމު ކުޅުންތެރިން ކްލަބްގައި މަޑުކުރާނެ،" އޭނާ ބުންޏެވެ.\nކޭން އަކީ ޕްރިމިއާ ލީގުގެ ތާރީހުގައި ޖެހިޖެހިގެން ދެ ސީޒަނުގައި 25 ލަނޑު ހަމަކުރި ފަސް ވަނަ ކުޅުންތެރިއާ އެވެ. އަދި އޭނާ ވަނީ ފާއިތުވި ދެ ސީޒަނުގައި ޕްރިމިއާ ލީގުގައި 51 ލަނޑު ޖަހައިފަ އެވެ.\nފާއިތުވި ދެ އަހަރު މެންޗެސްޓާ ޔުނައިޓެޑުން ކޭން ހޯދުމަށް ވަނީ ޝައުގުވެރިކަން ފާޅުކޮށްފަ އެވެ. ރިޕޯޓްތައް ބުނާގޮތުން ކޭން ހޯދުމަށް ޕީއެސްޖީން އަންނަނީ މަސައްކަތް ކުރަމުންނެވެ.\nއިތުރު ލިޔުންތައް ޓޮޓެންހަމް އިންގްލިޝް ޕްރިމިއާ ލީގް ލެސްޓާ ސިޓީ\nކޭން އަށް އަނެއްކާ ވެސް ރެކޯޑެއް\nކޭންގެ މޮޅު ވާހަކަ ނުދައްކަނީ ތަށި ނުހޯދާތީ: ޕޮޗެޓީނޯ\nRoyal Blue Fishing\nAssistant Sales & Marketing Coordinator


SunOnline: Ihumaalu othee inthihaa ah! Shidhaathaa aa hamain nunimeyne!\nއިހުމާލު އޮތީ އިންތިހާއަށް! ޝިދާތާއާ ހަމައިން ނުނިމޭނެ!\nފާތިމަތު ސައީދު 06 Feb 2020, 09:46\nޖެންޑާ މިނިސްޓަރު ޝިދާތާ ޝަރީފް -- ސަން ފޮޓޯ/ ފަޔާޒު މޫސާ\nމިދިޔަ ދެމަހެއްހާ ދުވަހުގެ ތެރޭގައި އެންމެ ގިނައިން ފެންމަތިވީ ކުޑަކުދިންނަށް ޖިންސީ ގޯނާ ކުރުމުގެ މައްސަލަތަކެވެ. ދެ އަހަރުގެ ކުއްޖަކަށް އެކުއްޖާގެ ކާފަ އަދި މުނިކާފަ ޖިންސީ ގޯނާ ކުރި މައްސަލަ ފަޅާއެރުމާ އެކު، ފުލުފުލުގައި އާންމުވާން ފެށި އެޒާތުގެ މައްސަލަތަކާ އެކު، އެންމެން ސުވާލު އުފެއްދީ ޖެންޑާ މިނިސްޓްރީގެ ޒިންމާ އަދާކުރެވޭ ކަމާ މެދު އެވެ.\nކޮންމެ ބަޔަކުވެސް އަނެއް ބަޔަކަށް އިހުމާލުގެ އިނގިލި ދިއްކުރި އެވެ. އެއް ބަޔަކު ބުނަނީ، މިއީ ޖެންޑާ މިނިސްޓްރީގެ އިހުމާލު ކަމަށެވެ. އެކަމަކު ޖެންޑާއިން ބުނަނީ، ބޮޑީ ފުލުހުންނާއި ކޯޓްތަކުގެ އިހުމާލު ކަމަށެވެ.\nމި ހާޖާނު ގަނޑެއްގައި ތިއްބާ، ސަރުކާރުންނާއި ހިއުމަން ރައިޓްސް ކޮމިޝަނުން ޑިސްއެބިލިޓީ އެމްބެސަޑަރުކަން ދީފައި ހުރި އަހުމަދު ހިޝާންގެ ޖިންސީ ގޯނާގެ ސީރިއަސް ތުހުމަތުތަކެއް ފެންމަތިވެ، އާންމުންގެ ބޮޑު ބަހުސަކަށް ބަދަލުވި އެވެ. މައްސަލައިގެ ފުނަށް ދިޔައިރު، އޭނާ އެމްބެސެޑަރަކަށް ހަމަޖެއްސީ، ސަރުކާރަށް އެކަން އެނގިތިބެ އެވެ.\nމި މައްސަލައިގައި އެމްޑީޕީގެ މެންބަރުން އިއްޔެ މަޖިލީހުގައި ބަހުސް ކުރަމުން ވިދާޅުވީ؛ "ޝިދާތާއަށް ނުވި" ކަމަށާއި "ވަގުތުން ވަގުތަށް" އެކަމަނާ އިސްތިއުފާ ދެއްވަން ޖެހޭ ކަމަށެވެ. އަދި މިނިސްޓަރު ކަމުން ޝިދާތަ ވަކިކުރަން ފެންނަ ކަމަށްވެސް އިއްޔެ އެމްޑީޕީގެ ޕާލިމެންޓްރީ ގްރޫޕުގެ އިއްތިފާގުން ނިންމި އެވެ.\nމަޖިލީހުގެ ނައިބު ރައީސް އީވާ އަބްދުﷲ ވިދާޅުވިގޮތަށް ޝިދާތާއަކަށް ނުވި އެވެ. އިހުމާލަކަށް ފަހު އިހުމާލެކެވެ.\n"މި ހިސާބަށް އައިއިރު އަޅުގަނޑުމެން މި މައްސަލަތައް ބަލަން މި ތިބީ އެކަމަކު ކަމަނާއަކަށް ނުވި. އެހެންވީމަ އިސްތިއުފާ ދެއްވަންވީ." އިއްޔެ މަޖިލީހުގައި އީވާ ވިދާޅުވީ މިހެންނެވެ. އެއްވެސް ޝައްކެއް ނެތް ގޮތުގައި، މިނިސްޓަރު ޝިދާތާގެ އިހުމާލު ބޮޑެވެ. އަހަރަކަށް ވުރެ ގިނަ ދުވަހު މިނިސްޓަރު ކަމުގައި ހުންނެވިއިރު، ކުޑަކުދިންގެ އަނިޔާ ހުއްޓުވަން އެކަމަނާ އެޅުއްވި ހަރުދަނާ ފިޔަވަޅެއް ފެންނާކަށް ނެތެވެ.\nމަޖިލީހުގެ ނައިބު ރައީސް އީވާ އަބްދުﷲ --- ފޮޓޯ/ މަޖިލިސް\nއެކަމަކު އަދި ބޮޑު ސުވާލަކީ؛ މިނިސްޓަރު ޝިދާތާ ވަކިކުރުމުން އެހިސާބުން މައްސަލަ ނިމުނީ ހެއްޔެވެ؟\nވޭތުވެ ދިޔަ 15 އަހަރު ހުށަހަޅާފައި ހުރި ޖިންސީ ގޯނާގެ މައްސަލަތަކަށް ވެފައި ހުރި ގޮތް ބަލައި، ރައްޔިތުންގެ މަޖިލީހުގެ ހިއުމަން ރައިޓްސް އަދި ޖެންޑާ ކޮމިޓީއިން ތައްޔާރު ކުރި ރިޕޯޓުން ފެނުނު މަންޒަރަކީ، އެކަމުގައި ޒިންމާވާން ތިބި އެންމެންގެ އިހުމާލެވެ. އާދަޔާ ހިލާފަށް ގިނައިން ކުޑަކުދިން ޖިންސީ ގޯނާއަށް ހުށަހެޅެން ޖެހޭ ސަބަބުތައް މި ރިޕޯޓުން ސާފުކޮށްދިނެވެ. ފަރުވާކުޑަވެ އަޅާނުލާ ދޫކޮށްލުމުގެ މައްސަލަ އޮތީ އިންތިހާގަ އެވެ.\nއެންމެ ބިރުވެރި އެއް ކަމަކީ ޖިންސީ ގޯނާގެ ތުހުމަތުކޮށް މައްސަލައެއް ފުލުހުންގެ އިދާރާއަށް ހުށަހެޅުމުން އެމީހުންނާ މާފުދީ މައްސަލަ ފައިލް ކޮށްފައި ހުރުމެވެ. އެ ތުހުމަތުވާ މީހާ ނުވަތަ، ކުއްޖާއަށް ޖިންސީ ގޯނާ ކުރި މީހާ މުޖުތަމައުއަށް ދޫވީ އެވެ. ކުއްޖާ އާއި ކުއްޖާގެ އާއިލާ ބިރުވެރި ކަމަކަށް އެ ވައްޓާލީ ހިމާޔަތާއި ރައްކާތެރިކަން ދޭން ތިބި ފުލުހުންނެވެ.\nރިޕޯޓުގައި ބުނެފައިވަނީ ކުޑަކުދިންނަށް ޖިންސީ ގޯނާ ކުރާ ކަމަށް ތުހުމަތުވާ ބައެއް ފަރާތްތަކަށް ނަސޭހަތް ދީ، ފުލުހުން އެފަރާތްތަކުގެ މައްސަލަ ފައިލް ކުރާ ކަމަށެވެ.\n"އެއީ މުޖުތަމައުގައި ކުޑަކުދިންނަށް ކަށަވަރުކޮށްދޭން ޖެހޭ ރައްކާތެރިކަން ކަށަވަރުކޮށްދިނުމަށް އެޅޭ ހުރަހެއް ކަމާއި އަދި އެއީ އިތުރު ކުޑަކުދިންތަކެއް ޖިންސީ ގޯނާގެ ޝިކާރައަކަށްވުމަށް ދެވޭ ފުރުސަތެއް ކަމާއި އެއީ ކަންބޮޑުވާން ޖެހޭ ކަމެއްކަން." ރިޕޯޓުގައި ބުނެފައިވެ އެވެ.\nޖިންސީ ގޯނާގެ ތުހުމަތު ކުރެވޭ މީހުންނަށް މާފު ދީ ދޫކޮށްލީ ކޮން ބައެއްތޯ ތަހުގީގު ކުރުމަކީ ރައްޔިތުންގެ މަޖިލީހާއި މުޅި ދައުލަތުގެވެސް ޒިންމާ އެކެވެ. ސުވާލަކީ އެކަން ދައުލަތުން ކުރާނެ ހެއްޔެވެ؟ އެފަދަ މައްސަލަތަކުގައި އިހުމާލުވީ ފުލުހުންގެ މައްސަލަތައް ބަލާނެ ހެއްޔެވެ؟\nފުލުހުންގެ އިދާރާއަށް ޖިންސީ ގޯނާގެ މައްސަލަތައް އެކަށީގެންވާ ގޮތެއްގައި ތަހުގީގު ކުރެވިފައި ނުވާ ކަމަށްވެސް ކޮމިޓީ ރިޕޯޓުގައި ފާހަގަކޮށްފައިވެ އެވެ. އެގޮތުން މައްސަލަތައް ދިގުލައިގެން ގޮސްފައިވަނީ ބުއްދިއަށް ގަބޫލު ނުކުރެވޭ ވަރަށެވެ.\nވޭތުވެ ދިޔަ 15 އަހަރު ފުލުހުންނަށް ހުށަހެޅި ޖިންސީ ގޯނާގެ މައްސަލަތަކުގެ ތެރެއިން 70 ޕަސެންޓް މައްސަލަތައް ނިންމަން އެއް އަހަރަށްވުރެ ގިނަ ދުވަސްވެފައިވާ ކަމަށް ރިޕޯޓްގައި ފާހަގަ ކުރެ އެވެ. އަދި ގިނަ މައްސަލަތަކެއްގެ ތަހުގީގު ފުރިހަމަ ނުވާތީ ދައުވާ ނުކުރެވިފައިވާ، ކަމަށް ރިޕޯޓުގައި ބުނެފައިވެ އެވެ.\nމަޖިލީހުގެ ހިއުމަން ރައިޓްސް ކޮމިޓީ -- ސަން ފޮޓޯ/ އަހުމަދު އަވްޝަން\nއޭގެ އިތުރުން ކުޑަކުދިންނަށް ޖިންސީ ގޯނާ ކުރުމުގެ މައްސަލަތަކުގެ ޝަރީއަތްތައް ނުނިމި ކޯޓުތަކުގައި ދިގުލައިގެން ގޮސް މައްސަތައް ވަނީ ފުނިޖެހިފަ އެވެ. އަނިޔާގެ ޝިކާރައަކަށްވީ މީހުން، އިންސާފު ނުލިބި ތިބީ އާދޭސް ކުރުމުގަ އެވެ. ތަފާސްހިސާބުތަކަށް ބަލާއިރު، ވޭތުވެ ދިޔަ 15 އަހަރު ކޯޓުތަކަށް ހުށަހެޅި މައްސަލަތަކުގެ ތެރެއިން ނިންމާފައިވާ، 94.67 ޕަސެންޓް މައްސަލައިގެ ތެރެއިން ކުށް ސާބިތުވެފައިވަނީ ގާތްގަނޑަކަށް 36 ޕަސެންޓް މައްސަލައިގަ އެވެ.\nމިފަދަ ބޮޑެތި އިހުމާލުތަކެއް މައްސަލަތައް ތަހުގީގު ކުރުމާއި ކޯޓުތަކުން ބެލުމުގައި ހުރިކަން ރައްޔިތުންގެ މަޖިލީހުގެ މެމްބަރުން ގަބޫލުކުރާކަން އެ މެމްބަރުންގެ ވާހަތަކުން އެނގެ އެވެ. އެކަން އެގޮތަށް ހިނގާކަން ދިވެހި ރައްޔިތުންނަށްވެސް އެނގެ އެވެ. އެކަމަކު އިހުމާލުވި ފަރާތްތަކަށް ފިޔަވަޅު އަޅަން މަޖިލީހުގެ މެމްބަރުން ކުރާނީ ކީއްތޯ މިއީ އުފެދޭ ބޮޑު ސުވާލެކެވެ.\nމެމްބަރުންގެ ވާހަކަތަކުގައި އަބަދުވެސް ފާހަގަކޮށްފައިވަނީ އިހުމާލުވާ މީހުންގެ މައްސަލަ ބަލައި ފިޔަވަޅު އަޅާނެ ކަމަށެވެ. އަދި އެމީހުން ވަކިކުރަން ޖެހިއްޖެއްޔާ ކުރާނެ ކަމަށެވެ.\nއާ މަޖިލީހެއް އިންތިހާބު ކުރީ ކުރީގެ މަޖިލިސް ފެއިލްވީމަ އެވެ. އަނިޔާވެރިގޮތަށް މަރާލާފައިވާ އޮއްވައި ފެނުނު އުމުރުން ތިން އަހަރުގެ އިބްތިހާލުގެ މައްސަލާގައިވެސް އޭރުގެ ސަރުކާރުންނާއި މަޖިލިސް އަދި ކޯޓުތައްވެސް ފެއިލްވީ އެވެ.\nއިބްތިހާލުގެ މަރަށް އިންސާފު ނުލިބި އަދިވެސް ކޯޓުގައި މައްސަލަ އޮތްއިރު، އެމައްސަލާގައި އިހުމާލުވި މުވައްޒަފުން ޖެންޑަ މިނިސްޓްރީގައި އަދިވެސް ވަޒީފާ އަދާކުރާކަން މިނިސްޓަރު ޝިދާތާ މަޖިލީހުގެ ކޮމިޓީގައި ދެއްކި ވާހަކަތަކުން ވަރަށް ސާފުކޮށް އެނގެ އެވެ.\nމިހާތަނަށް ހިނގާފައިވާ ކަންތައްތަކަށް ބަލާއިރު ޖެންޑަ މިނިސްޓަރު ކަމުގައި ޝިދާތާ ހުންނަން ރައްޔިތުންގެ އިތުބާރެއް ނެތެވެ. އެކަމާ ބަހުސެއް ވެސް ނެތެވެ. އެކަމަކު ދެން އުފެދޭ ސުވާލަކީ އިހުމާލުވި ފުލުހުން ވަކި ކުރާނެ ހެއްޔެވެ؟ ވަކި ވަކި މުވައްޒަފުންނަށް ފިޔަވަޅު އަޅާނެ ހެއްޔެވެ؟ ނޫނީ ޝިދާތާ ވަކިކޮށްފައި ދެން ހުރީ ނުވާ ކަންތަކަށް ހަދާފައި ނިންމާލާނީ ނޫންބާ އެވެ؟\nކުޑަކުދިންނަށް އަނިޔާކުރުމުގެ މައްސަލަތައް ބެލުމުގައި ހުރި ބޮޑެތި ބާގަނޑުތައް ބައްދަން ފިޔަވަޅު ނާޅާހާ ހިނދަކު މުޅި މައްސަލައަށް ހައްލެއް ނުލިބޭނެ އެވެ. އޭރުން ޝިދާތާ ވަކިކުރުން ވާނީ ހަމައެކަނި ރަމްޒީ ފިޔަވަޅަކަށެވެ. މިއީ، ރަމްޒީ ފިޔަވަޅަކަށް ވުރެ ބޮޑަށް ސީރިއަސް ފިޔަވަޅުތަކެއް އަޅަން ވެއްޖެ މައްސަލަ އެކެވެ. އެކަމަކު، އެ މަސައްކަތް ކުރަން ބަޔަކު އެބަ އުޅޭ ހެއްޔެވެ؟


High Season annanvaairah hurihaa resort thakeh hulhuveyne: Tourism Minister - vNews.mv\nހައި ސީޒަން އަންނަން ވާއިރަށް ހުރިހާ ރިސޯޓްތަކެެއް ހުޅުވޭނެ: މިނިސްޓަރ\nމަރްޔަމް ލީން 22 October 2020, 15:59\nފަތުރުވެރިކަމުގެ ހައި ސީޒަން އަންނަން ވާއިރަށް ރާއްޖޭގެ ހުރިހާ ރިޒޯޓްތަކެއް ހުޅުވޭނެކަމަށް ޓުއަރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެއެެވެ.\nވީނިއުސްރޫމްގެ ފަސްމަންޒަރު ޕްރޮގްރާމުގައި ވާހަކަފުޅު ދައްކަވަމުން މިނިސްޓަރ މައުސޫމް ވިދާޅުވީ، ރާއްޖެ އަންނަން ބޭނުންވާ ވަރަށް ގިނަ ފަތުރުވެރިންތައްކެއް އެބަތިބި ކަމަށާއި، ގިނަ އެއާލައިންތަކުންވެސް މިހާރު ރާއްޖެއަށް ދަތުރުތައް ކުރަމުން އަންނަ ކަމަށެވެ.\nމިނިސްޓަރ ވިދާޅުވީ، މިހާރު ފަތުރުވެރިން އަަންނަ ނިސްބަތަށް ބަލާއިރު، ރިޒޯޓް އަދި ގެސްޓްހައުސްތަކަށް ފައިދާވާވަރަށް ފަތުރުވެރިން އަދި ނާންނަ ކަމަށެވެ.\nއެެހެންނަމަވެސް އެތަންތަން ހުޅުވައިގެން ކުރިޔަށްދާކަން ފާހަގަކުރައްވާ މިނިސްޓަރ ވިދާޅުވީ، އޭގެ ބޭނުމަކީ ފަތުރުވެރިކަމުގެ ސިނާއަތް ކުރިޔަށް ގެންދިޔުން ކަމަށެވެ.\nއެހެންކަމުން 2021 ވަނަ އަހަރު އަންނަންވާއިރަށް މިހާރު ފައިދާ ނުލިބި ހިންގާ ރިޒޯޓްތަކަށްވެސް ފައިދާ ލިބުމާގާތައް ގޮސްފައި ހުންނާނެ ކަމަށް ލަފާކުރެއްވޭ ކަމަށް މިނިސްޓަރ ވިދާޅުވިއެވެ.\n"މިހާރު މިސަރަހަށްދުގަ ހުރި ޓްރާންސިޓް ހޮޓާތަކުގެ އިތުރުން 27،000 އެނދު ހުޅުވިފައި އެބަހުރި. އެއީ 116 ސަފާރީ އުޅަނދާއި އަދި 105އަށް ވުރެ ގިނަ ރިޒޯޓް. އެއީ މިހާތަނަށް ހުއްދަ ދީފަ ހުރި. އެެހެންނަމަވެސް ހުއްދަ ދިނުމަކީ އަދި އެތަންތަނުގައި ހިދުމަތްދޭން ފެށުމެއް ނޫން. އެބޭފުޅުން ހުއްދަ ހޯދައިގެން ޓޫރިސްޓުން އަންނަ ވަރަކުން އެތަން އޮޕަރޭޓް ކުރަމުން އެގެންދަނީ."\nޓޫރިޒަމް މިނިސްޓަރ ޑރ. އަބްދުﷲ މައުސޫމް\nކޮވިޑް 19 އާ ގުޅިގެން ރާއްޖޭގެ ބޯޑަރު ބަންދުކޮށްފައި ބޭއްވުމަށްފަހު އަލުން ހުޅުވިފަހުން ރާއްޖެ ޒިޔާރަތްކުރާ ފަތުރުވެރިންގެ އަދަދާއިމެދު ހިތްހަމަޖެހޭކަން ފާހަގަކުރައްވާ މިނިސްޓަރ މައުސޫމް ވިދާޅުވީ، ޖުލައިމަހު މަދު ފަތުރުވެރިންކޮޅެއް އައިނަމަވެސް، މިއަހަރު އަދި އިތުރަށް އެއްލައްކައަށް ވުރެ ގިނަ ފަތުރުވެރިން އަންނާނެކަމަށް އޮގަސްޓު މަހުގައި އަންދާޒާކުރި ކަމަށެވެ. އަދި މުޅިއެކު މިއަހަރުތެރޭ ފަސް ލައްކައާސް ވުރެ ގިނަ ފަތުރުވެރިން އަންނާނެކަމަށް އަންދާޒާކުރި ކަމަށެވެ.\nމިއަހަރުގެ މިހާތަނަށް 408،000 ފަތުރުވެރިން ޒިޔާރާތްކޮށްފައިވަކަން މިނިސްޓަރ ފާހަގަކުރެއްވިއެވެ.\n"އަދި 85،000 ފަތުރުވެރިން އައީމަ އަޅުގަނޑުމެންގެ ޓާގެޓް ލިބޭނެ. ދެން އަޅުގަނޑުމެން މި ކިޔަނީ މި ތިން މަސްތެރޭ އެއްލައްކައެއްހާ ޓޫރިސްޓުން އިރާދަކުރެއްވިއްޔާ އަންނާނެއޭ. ދެން އޮތް ދެމަސް އެއްކޮށްލައިގެން އެއްލައްކަ އާ ގާތަށް ޓޫރިސްޓުން ގެނެވިއްޖެއްޔާ އަޅުގަނޑުމެއްނަށް ވަރަށްބޮޑު ކާމިޔާބަކަށް ވާނީ"\nމިހާރު އަންނަ ފަތުުރވެރިން ރާއްޖޭގައި ހޭދަކުރާ މުއްދަތު ވަރަށް ބޮޑަށް އިތުރުވެގެންދާކަން މިނިސްޓަރ ފާހަގަކުރެއްވި އެވެ. އަދި ވިދާޅުވީ މިހާރު ރާއްޖެ އިޝްތިހާރު ކުރަނީވެސް ދިގު މުއްދަތެއްގައި ތިބެން އަންނަ ގައުމެއްގެ ގޮތުގައި ކަމަށެވެ.\nއެއް ރިޒޯޓެއްގައި ޗުއްޓީ ހޭދަކުރުމަށްފަހު އަނެއް ރިޒޯޓަށް ދިއުމަށް ފަތުރުވެރިންނަަށް ހުއްދަ ދީފައިވާކަަން ފަހަގަކުރައްވާ މިނިސްޓަރު ވިދާޅުވީ، ސަފާރީ އުޅަނދުގައި ތިބުމަށްފަހު ރިޒޯޓައް ދިއުމުގެ ހުއްދަވެސް ދިނުމަށް މަސައްކަތްތަކެއް ކުރެވެމުން އަންނަ ކަމަށެވެ.\nތަފާސްހިސާބުތައް ދައްކާގޮތުން ބޯޑަރު ހުޅުވަލިފަހުން ރާއްޖެ ޒިޔާރާތްކޮށްފައިވަނީ 27،217 ފަތުރުވެރިންނެވެ.\nވިޔަފާރި ރާއްޖެ ޓޫރިޒަމް މިނިސްޓަރު އަބްދުﷲ މައުސޫމް


Fuluhun Aniyaa Kuri Masala Majlis In Ves Balanee - vNews.mv\nފުލުހުން އަނިޔާކުރި މައްސަލަ މަޖިލީހުންވެސް ބަލަަނީ\nއަހުމަދު ހަމީދު އާދަމް 07 July 2019, 01:24\nމާފަންނުގެ ގެއެއް ބަލައި ފާސްކުރުމުގެ ތެރޭގައި ފުލުުހުންގެ އޮފިސަރުންތަކެއް މީހަކަށް އަނިޔާކުރި މައްސަލަ، ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ބަލަން ނިންމައިފިއެވެ.\nރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ވަނީ އެ މައްސަލައާއި ގުޅިގެން އާދިއްތަ ދުވަހު އެ ކޮމެޓީގެ ބައްދަލްވުމެއް ބާއްވަން ނިންމާފައެވެ. ކޮމެޓީގެ އަމިއްލަ އިސްނެގުމަށް މި މައްސަލަ ބަލަން ނިންމާފައިވާއިރު، ކޮމެޓީ ބައްދަލްވުމުގައި ގޮތްތަކެއް ނިންމުމަށް ވަނީ ހަމަޖެހިފައެވެ.\nއެ ކޮމެޓީގެ މެންބަރަކު ވީނިއުސްއަށް ވިދާޅުވީ ކޮމެޓީ ބައްދަލްވުމަށްފަހު، ކަމާބެހޭ އިދާރާތަކުގެ ބޭފުޅުން ހާޒިރުކުރަން ޖެހޭނަމަ އެކަންވެސްކުރާނެކަމަށެވެ. އަދި ފުލުުހުންގެ އޮފިސަރުންތަކެއް މީހަކަށް އަނިޔާކުރި މައްސަލަ ރަނގަޅަށްބަލާ އެކަމާއި ގުޅިގެން ފުލުހުން އަޅާ ފިޔަވަޅުތައް ޔަގީންކުރާނެކަމަށެވެ.\nމާފަންނުގެ ގެއެއް ބަލައި ފާސްކުރުމުގެ ތެރޭގައި ފުލުުހުންގެ އޮފިސަރުންތަކެއް މީހަކަށް އަނިޔާކުރި މައްސަލައާއި ގުޅިގެން ކޮމިޝަނަރ އޮފް ޕޮލިސް މުހައްމަދު ޙަމީދު ވަނީ، އެމައްސަލާގައި ޝާމިލްވާ ފުލުހުންގެ އޮފިސަރުންނާއި ބައްދަލުކުރައްވައި ކަން ހިނގައިދިޔަ ގޮތް ސާފު ކުރައްވާފައެވެ.\nއަދި އަނިޔާ ލިބުނު ކުށުގެ ތުހުމަތު ކުރެވޭ މީހާ އާއި ފުލުހުންގެ އޮފިސަރުންގެ މައްސަލަވެސް ތަޙުޤީޤު ކުރައްވައި އިދާރީފިޔަވަޅު އަޅުއްވާނެ ކަމުގައިވެސް ސީޕީ ހަމީދު ވަނީ ވިދާޅުވެފައެވެ. އަދި އެޗްއާރުސީއެމާއި، އެންއައިސީންވެސް މި މައްސަލަ ދަނީ ބަލަމުންނެވެ.\nކޯޓު އަމުރެއްގެ ދަށުން މާލޭގެ ގެއެއް ބަލައި ފާސްކުރުމަށް އެގެއަށް ވަތް ފުލުހުންގެ އޮފިސަރުން އެގޭގައި ހުރި މީހަކަށް އަނިޔާކުރި މައްސަލަ ފެންމަތިވީ، ފުލުހުން ވަދެ ބަލާ ފާސްކުރި ގޭގައި ހުރި މީހަކަށް އަނިޔާކުރާ މަންޒަރު ފެންނަ ވީޑިއޯ އެއް މީހަކު ސޯޝަލްމީޑިއާއަށް ދޫކޮށް ލުމުންނެެވެ.\nމިވީޑިއޯ ވައިރަލް ވެފައި ވާއިރު، ކުލަހެދުމުގައި އެގެ ބަލައި ފާސްކުރުމަށް ވަތް ފުލުހުން އެގޭގައި ހުރިމީހަކު ބިންމައްޗަށް ވައްޓާލާ މަންޒަރު ވީޑިއޯއިން ފެނެއެވެ. އަދި އެހެން މީހަކު އޭނާގެ ގައިގައި ކޮޅުފައިން ޖަހާ މަންޒަރުވެސް ފެނެއެވެ.\nއޭގެ ފަހުން ފުލުހުން ވަނީ އަނިޔާކުރި މަންޒަރު ވީޑިއޯކުރި މީހާ ހޯދަންކަމަށް ބުނެ، އެހެން ގެއަކަށްވަދެ އެ ގޭގެ މީހުންނަށްވެސް ބިރުދައްކާފައެވެ. އެމްޑީޕީގެ ސެކްރެޓަރީ ޖެނެރަލް އަނަސްއަބްދުއްސައްތާރުގެ އާއިލީ ގެއަށް ފުލުހުންގެ ބަޔަކު ވަދެ ބިރުދެއްކި މައްސަލަވެސް ބަލަމުންދާކަމަށް ފުލުހުން ވަނީ ބުނެފައެވެ.


Nasheed aa eku siyaasee masakayi nukuraane kamuge yageen kan dheefi\nނަޝީދާއެކު ސިޔާސީ މަސައްކަތް ނުކުރާނެ ކަމުގެ ޔަގީންކަން ދީފި\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއެކު އިދިކޮޅު ކޯލިޝަނުން ސިޔާސީ ގޮތުން އެއްވެސް މަސައްކަތެއް ނުކުރާނެ ކަމުގެ ޔަގީންކަން އެ ކޯލިޝަނުން ރޭ ދީފި އެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއެކު ސިޔާސީ ގޮތުން ހުރެވެން ނެތް ކަމަށް ރައީސް ނަޝީދު ވަނީ ވިދާޅުވެފަ އެވެ. އަދި ރައީސް ޔާމީން އާއި ޕީޕީއެމް އިން މެދުމިނުގެ ދީނީ ސިޔާސަަތަށް ތާއީދު ކުރާނަމަ އެ ބޭފުޅުންގެ އެހީތެރިކަމަށް އެދިވަޑައިގަންނަވާނެ ކަމަށް ވިދާޅުވިއެވެ.\nޕީޕީއެމް ދޫކޮށްދިޔަ ބައެއް މެންބަރުން އެ ޕާޓީއާ އަލުން ގުޅުމުން އެކަން ފާހަގަކުރުމަށް ރޭ ބޭއްވި ޖަލްސާގައި ވާހަކަދައްކަވަމުން ޕީއެންސީގެ ނާއިބު ރައީސް އަދި ހުޅުމާލެ ދާއިރާގެ ކަައުންސިލަރު އިބްރާހިމް ޝުޖާއު ވިދާޅުވީ ރަައީސް ނަޝީދާއި ގުޅިގެން އިދިކޮޅު ދެ ޕާޓީން މަސައްކަތް ކޮށްފާނެތޯ ވަރަށް ގިނަ މެންބަރުން ސުވާލު އުފައްދަމުންދާ ކަމަށެވެ. އަދި އެކަމާއި މެންބަރުންގެ ކަންބޮޑުވުން އެބައޮތް ކަމަށެވެ.\nޝުޖާއު ވަނީ ޕީޕީއެމް އާއި ޕީއެންސީން ނަޝީދާއެކު ކުރާނެ ސިޔާސީ އެއްވެސް މަސައްކަތެއް ނޯންނާނެ ކަމަށް ވިދާޅުވެ އެފަދަ މަސައްކަތެއް ނުކުރާނެ ކަމުގެ ޔަގީންކަން ދެއްވާ ކަމަށް ވިދާޅުވެފައެވެ.\n"ރައީސް މުހައްމަދު ނަޝީދަށް އަޅުގަނޑު ދަންނަވާލަން ބޭނުންވަނީ ޕީޕީއެމްތެރެ ފަސާދަ ކުރުމުގެ ފުރުސަތު އަޅުގަނޑުމެން ދޭގޮތަކަށް ނޫނޭ މި ތިބީ. ރައީސް މުހައްމަދު ނަޝީދާއެކީގައި ޕީޕީއެމް/ޕީއެންސީން ކުރާނެ އެއްވެސް ސިޔާސީ މަސައްކަތެއް ނޯންނާނެ ކަމުގައި ޕީޕީއެމްގެ ސަޕޯޓަރުންނަށް ޔަގީންކޮށްދޭން ބޭނުން،" ބާރަށު ދާއިރާގެ މެންބަރުކަންވެސް ކުރެއްވި ޝުޖާއު ވިދާޅުވިއެވެ.\nޕީއެންސީގެ ނާއިބު ރައީސް އަދި ހުޅުމާލެ ދާއިރާގެ ކަައުންސިލަރު އިބްރާހިމް ޝުޖާއު ރޭގެ ޖަލްސާގައި ވާހަކަ ދައްކަވަނީ -- އަވަސް ފޮޓޯ\nޝުޖާއު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއެކު ސިޔާސީ ގޮތުން ހުރެވެން ނެތް ކަމަށް ރައީސް ނަޝީދު ވިދާޅުވި ވިދާޅުވުމާމެދުވެސް ސުވާލު އުފައްދަވާފައެވެ. އޭނާ ވިދާޅުވީ އެއީ ހަގީގަތް ނަަމަ މީޑިއާތައް މެދުވެރިކޮށް ރައްޔިތުންގެ ކުރިމަތީ އެކަން ކުރައްވަން ޖެހިވަޑައިގަންނަވާ ކަމަށެވެ. އަދި ނަޝީދުގެ އެ ވާހަކަފުޅު ގަބޫލުކުރެވެން އޮތް ޝަރުތަކީ އެއީ ކަމަށްވެސް ވިދާޅުވިއެވެ.\nއަދި ނަޝީދު އެކަން ރަސްމީކޮށް އިއުލާނު ކުރެއްވި ނަމަވެސް އިދިކޮޅު ކޯލިޝަނުން އެމަނިކުފާނާއެކު މަސައްކަތް ނުކުރައްވާނެ ކަމަށް ވިދާޅުވެ އެ ވާހަކަ ތަކުރާރު ކުރެއްވިއެވެ.\n"ދިވެހިރާއްޖޭގެ މީޑިއާތަކުގެ ކުރީމަތީ ރައީސް މުހައްމަދު ނަޝީދު އެމަނިކުފާނުގެ ތާއީދު އަނބުރާ އެބަ ގެންދަން ޖެހޭ ރައްޔިތުންގެ ކުރިމަތީ. އެއީ އަޅުގަނޑުމެންގެ ޝަރުތަކީ. އެއީ އެމަނިކުފާނު ރައީސް އިބްރާހިމް މުހައްމަދު ސޯލިހަށް ތާއީދު ނުކުރާނެ މީހެއް ކަމަށް އަޅުގަނޑުމެން ގަބޫލުނުކުރާނެ ކަމަކީ. އެހެން ނަމަވެސް އެމަނިކުފާނާއެކު ޕީޕީއެމް/ޕީއެންސީން ކުރާނެ އެއްވެސް ސިޔާސީ މަސައްކަތެއް ނޯންނާނެ،"\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއެކު ސިޔާސީ ގޮތުން ހުރެވެން ނެތް ކަމަށާ ރައީސް ޔާމީން އާއި ޕީޕީއެމް އިން މެދުމިނުގެ ދީނީ ސިޔާސަަތަށް ތާއީދު ކުރާނަމަ އެ ބޭފުޅުންގެ އެހީތެރިކަމަށް އެދިވަޑައިގަންނަވާނެ ކަމަށް ނަޝީދު ވިދާޅުވީ އެމްޑީޕީގެ ގައުމީ މަޖިލީހުގެ ވަޓްސްއަޕް ގްރޫޕަށް ޖޫން 12 ގައި ފޮނުއްވެވި މެސެޖްތަކެއްގައެވެ.\nނަޝީދު ވިދާޅުވީ ރައީސް ޔާމީންގެ އަރިހުގައި އަދި ޕީޕީއެމްގެ ގާތުގައިވެސް ހަރުކަށި ފިކުރުގެ ވާހަކަ ދެއްކުން މުހިންމު ކަމަށާ ނަމަވެސް ދެރަކަމަކީ ރައީސުލްޖުމްްހޫރިއްޔާ އިބްރާހިމް މުހައްމަދު ސޯލިހް "ހަރުކަށި ފިކުުރުގެ މީހުންގެ އަތްދަށުގައި ތާށިވެފައި" ހުރުން ކަމަށެވެ.\nރައީސް އަބްދުﷲ ޔާމީން އެމްޑީޕީ ރައީސް މުހައްމަދު ނަޝީދު + ޕީޕީއެމް އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ އިބްރާހިމް ޝުޖާއު


Italy anehkaaves furabandhakah\nކޮރޯނާ ވައިރަސް އިޓަލީ\nއިޓަލީ އަނެއްކާވެސް ފުރަބަންދަކަށް\n13 މާރޗް 2021 - 14:18:31\nދުނިޔޭގެ އެކި ސަރަހައްދުތަކަށް ހަލުވިކަމާއި އެކު ފެތުރެމުން އަންނަ ކޮވިޑް-19 ގެ3ވަނަ ރާޅެއް އިޓަލީއަށް ނެގުމާއި އެކު އެގައުމުން ފުރަބަންދަކަށް ދާން ތައްޔާރުވާ ކަމަށް އިޓަލީގެ ބޮޑުވަޒީރު މާރިއޯ ޑްރަގީ ވިދާޅުވެއްޖެ އެވެ.\nއެއް އަހަރު ކުރީން ކޮވިޑްގެ ހާލަތު ގޯސްވެގެން އިޓަލީ ނޭޝަނަލް ލޮކްޑައުންއަކަށް ގޮސްފައިވާ އިރު، އިޓަލީ އަކީ ކޮވިޑާ ގުޅިގެން މުޅި ގައުމު އެއްކޮށް ފުރަަބަންދު ކުރި އެންމެ ފުރަތަމަ ގައުމުވެސް މެއެވެ\nއިޓަލީގެ ސަރުކާރުން ވިދާޅުވި ގޮތުގައި ކުރިޔަށް އޮތް އީސްޓާ ވީކެންޑާ ދިމާކޮށް އެގައުމު އެއްކޮށް ފުރަބަންދު ކުރުމަށް ނިންމާފައިވާކަމަށާއި، މިއީ އީސްޓާ އާ ދިމާކޮށް އިޓަލީ ފުރަބަންދު ކުރާނެ ދެ ވަނަ ފަހަރު ކަމަށެވެ. އަދި ހޯމަ ދުވަހުން ފެށިގެން ސްކޫލުތަކާއި، ރެސްޓޯރޯންޓްތަކާއި، ފިހާރަތައް އަދި މިއުޒިއަމްތައް ވެސް ބަންދުކުރުމަށް ވަނީ ހަމަޖެހިފައެވެ.\nކޮވިޑް-19 ގެ 26،000 އާ ކޭސްތަކެއް ފެނިފައިވާ އިރު މި ވައިރަހުގެ ސަބަބުން ބުރާސްފަތި ދުވަހުވެސް 373 މީހުން ވަނީ މަރުވެފައެވެ. މިއީ ކުރީ ހަފްތާގެ ތަފާސްހިސާބުތަކާއި ބަލާފައި 15 އިންސައްތައިގެ އިތުރުވުމެކެވެ.\nފާއިތުވި 13 މަސް ދުވަހުގެ ތެރޭގައި އިޓަލީގައި ކޯވިޑް ޖެހިގެން ލައްކައެއްހާ މީހުން ވަނީ މަރުވެފައެވެ. އެގައުމަކީ ހަތް ވަނަ އަށް އެންމެ ގިނަ މީހުން ކޯވިޑް ޖެހިގެން މަރުވި ގައުމެވެ.\nކޮވިޑްގެ ހާލަތުން އަރައިގަތުމަށް އިޓަލީގައި ވެކްސިން ދިނުމުގެ ކަންކަން ހަރުދަނާ ކުރަމުން އަންނައިރު، މިހާރު ދުވާލަކު ގާތްގަނޑަކަށް 170،000 މީހުންނަށް ވެކްސިން ދެއެވެ.\nއިޓަލީ އިން ވަނީ އޮކްސްފޯޑްގައި އުފެއްދި ވެކްސިން އެސްޓްރާ ޒެނިކާ ޖެހި މީހކު މަރުވުމުގެ ސަބަބުން އެވެކްސިން ސަސްޕެންޑް ކޮށްފައެވެ.


Nadella Eheetherivedhevvaa Hurihaa Faraaithakah Shukuru Dhannavan : Nadella Raees ނަޑެއްލާއަށް އެހީތެރިވެދެއްވާ ހުރިހާ ފަރާތްތަކަށް ޝުކުރު ދަންނަވަން: ނަޑެއްލާ ރައީސް – Huvadhoo News Nadella Eheetherivedhevvaa Hurihaa Faraaithakah Shukuru Dhannavan : Nadella Raees Huvadhoo News\nނަޑެއްލާއަށް އެހީތެރިވެދެއްވާ ހުރިހާ ފަރާތްތަކަށް ޝުކުރު ދަންނަވަން: ނަޑެއްލާ ރައީސް\nނަޑެއްލާ ކައުންސިލްގެ ރައީސް މުހައްމަދު އަންޝާއު -- ފޮޓޯ:ހުވަދޫ ނިއުސް\nގދ ނަޑެއްލާއަށް ދިމާވެފައިވާ ހާލަތުން އަރައިގަތުމަށް އެހީތެރިވެދެއްވާ އަތޮޅުގެ ހުރިހާ ރައްޔިތުންނަށް ވަރަށް ހާއްސަ ޝުކުރެއް ދަންނަވާ ކަމުގައި ނަޑެއްލާ ކައުންސިލްގެ ރައީސް މުހައްމަދު އަންޝާއު ވިދާޅުވެއްޖެއެވެ.\nގދ ނަޑެއްލާގެ މުޖުތަމަޢުތެރެއިން ކޮވިޑްގެ ކޭސްތަކެއްފެނި ކޮމިއުނިޓީ ސްޕްރެޑްއަކަށް އެރަށުގެ ކޮވިޑްގެ ހާލަތު ގޮސް އެރަށް މޮނީޓަރިންގް އަށް ލާފައިވާ މިދަނޑިވަޅަކީ ނަޑެއްލާ ރައްޔިތުންނަށް ދަތި އުނދަގޫ ދަނޑިވަޅެއްކަމުގައި ފާހަނގަކޮށް އަންޝާއު ވިދާޅުވީ އަތޮޅުގެ އެކި ރަށްތަކުން ނަޑެއްލާ ރައްޔިތުންނަށް އެކި ގޮތްގޮތުން ވެދެެއްވަމުންގެންދަވާ އެހީތެރިކަމަކީ ނަޑެއްލާ ރައްޔިތުންނާއި ނަޑެއްލާ ކައުންސިލުން ބަލައިގަންނާނެ ކަމެއްކަމަށެވެ.\nނަޑެއްލާ އަށް އެހީތެރިވުމުގެ ގޮތުން އެންމެ ފުރަތަމަ އިސްނަގައި އެހީތެރިވުމުގެ ފުރުސަތު ހުޅުވާލާފައިވަނީ ގދ މަޑަވެލި ކައުންސިލުންންނެވެ. އެގޮތުން މަޑަވެލިން ހަދިޔާ ކުރައްވާފައިވާ ތަކެތީގެ ތެރޭގައި ކަނޑުމަހާއި، ބޯފެނުގެ އިތުރުން ބޭނުންވާ އިތުރު ސާމާނުތައްވެސް ހިމެނެއެވެ.\nމަޑަވެލީގެ އިތުރުން ފަރެސްމާތޮޑާ އަދި ފިޔޯރީއިންވެސް ވަނީ ނަޑެއްލާ ރައްޔިތުންނަށް އެހީތެރިވުމުގެ ގޮތުން މިވަގުތަށް ބޭނުންވާ ބައެއް ސާމާނު ހަދިޔާކޮށްފައެވެ.\nއޭގެ އިތުރުން ތިނަދޫ ކައުންސިލާއި ހަވަރު ސްޕޯޓްސް ގުޅިގެން ނަޑެއްލާ ރައްޔިތުންނަށް އެހީތެރިވުމުގެ ގޮތުން ހުޅުވާލި ފުރުސަތުގައި އެރަށުގެ ވިޔަފާރިވެރިންނާއި އާންމު ފަރުދުންގެ އެހީތެރިކަމާއެކު ހަދިޔާކޮށްފައިވާ ތަކެތި މިހާރުވަނީ އެރަށަށް ގެންގޮސްފައެވެ. އެތަކެތި ނަޑެއްލާ ކައުންސިލާ ހަވާލުކުރުމަށް ގދ އަތޮޅު ކައުންސިލް ރައީސްގެ އިތުރުން ތިނަދޫ އުތުރުދާއިރާގެ މެމްބަރު އަބްދުލް މުޢުނީއާއި ތިނަދޫ ކައުންސިލް ރައީސް ސައުދު އަލީ، ތިނަދޫ ކައުންސިލްގެ ނައިބު ރައީސް ނަސްރުﷲ އަލީ އަދި ތިނަދޫ ކައުންސިލްގެ މެމްބަރު މުހައްމަދު ޒަލީފް އަބްދުﷲ ވަނީ ބައިވެރިވެވަޑައިގެންފައެވެ.\nމުހައްމަދު އަންޝާއު ގދ ނަޑެއްލާ\nއެވިޑް ކޮލެޖްގެ ސެޓްފިކެޓް3އިން އިންފޮރމޭޝަން ޓެކްނޮލޮޖީ ކޯހުގައި ހިލޭ ކިޔެވުމުގެ ފުރުސަތު\nޔޯގާ ހަރަކާތް ހުއްޓުވަން ސިޓީއެއް ނުފޮނުވަން: އިސްލާމިކް މިނިސްޓްރީ\nޔޯގާ ހަމަނުޖެހުން: އިތުރު ދެމީހަކު ހައްޔަރުކޮށްފި\nއެއްޖިންސުން ގުޅުންހިންގުން ހުއްޓުވަން ހުށަހެޅި ގަރާރު ހުށަހަޅަން ފުރުސަތު ނުދިނުމުން އިހުތިޖާޖުކޮށްފި\nކޮމަންވެލްތުގެ އާ މެމްބަރު ޤައުމުތަކަށް މިނިސްޓަރ ޝާހިދު މަރުޙަބާ ވިދާޅުވެއްޖެ


EC Complains Commission Ge Veriyaa Zahid Isthiufaa Dhevvaifi - Vaguthu\nއެޗްއާރުސީއެމްގެ ނައިބު ރައީސް މުހައްމަދު ޒާހިދު --- ފޮޓޯ / ސަން\nއިލެކްޝަންސް ކޮމިޝަންގެ ކޮމްޕްލަޔަންސް ކޮމިޝަންގެ ވެރިޔާ މުހައްމަދު ޒާހިދު އެ މަގާމުން އިސްތިއުފާ ދެއްވައިފިއެވެ.\nމި ސަރުކާރު އައި އިރު ޒާހިދު ހުންނެވީ ހިއުމަން ރައިޓްސް ކޮމިޝަން (އެޗްއާރުސީއެމް) ގެ ނައިބު ރައީސްގެ މަގާމުގައެވެ. ނަވާރަވަނަ ރައްޔިތުންގެ މަޖިލީހުގައި ޒާހިދުގެ މައްޗަށް އިތުބާރު ނެތް ކަމުގެ ވޯޓެއް ނަގައި ފާސްކުރިއެވެ.\nރައްޔިތުންގެ މަޖިލީހުން އޭނާ މަގާމުން ދުރުކޮށްފައިވަނިކޮށް އިލެކްޝަންސް ކޮމިޝަންގެ އެ މަގާމު ދިނީ ދާދި ފަހަކުންނެވެ.\nމި ކަމާ ގުޅިގެން ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި މަޖިލީހުގެ ސުޕަ މެޖޯރިޓީ އޮތް އެމްޑީޕީގެ މެންބަރުން ވަރަށް ބޮޑަށް ކަންބޮޑުވުން ފާޅު ކުރައްވާފައިވެއެވެ.\nމިނިވަން މުއައްސަސާތަކުގެ ކޮމިޓީއަށް އީސީގެ މެންބަރުން ހާޒިރުކޮށް މިކަމާ ގުޅޭ ގޮތުން ކޮމިޓީގައި ތިއްބެވި މަޖިލީހުގެ މެންބަރުން ސުވާލު ވެސް ކުރައްވާފައިވެއެވެ.\nޒާހިދު އިސްތިއުފާ ދެއްވާފައިވާ ކަން އިލެކްޝަންސް ކޮމިޝަން އިން "ވަގުތު" އަށް ކަށަވަރު ކޮށްދެއްވިއިރު އޭނާ މަގާމުން އިސްތިއުފާ މި ދެއްވީ ރައްޔިތުންގެ މަޖިލިސް މެދުވެރިކޮށް އެމްޑީޕީގެ މެންބަރުން މި ކަމުގެ ތެރެއަށް ވަދެފައިވަނިކޮށެވެ.\nރައްޔިތުންގެ މަޖިލީހުގައި ތިއްބަވާ އެމްޑީޕީގެ ބައެއް މެންބަރުން ކަންބޮޑުވުން ފާޅުކުރައްވައި ވިދާޅުވެފައިވަނީ އެމްޑީޕީގެ މެންބަރުން ހުށަހަޅާ ޝަކުވާތައް ބަލައިނުގަތުމުގެ ފުރުސަތު ޒާހިދަށް ލިބޭނެއެވެ. އަދި މަޖިލީހުގެ އިތުބާރު ނެތް މީހަކަށް އެހެން މިނިވަން މުއައްސަސާއެއްގެ މިފަދަ އިސް މަގާމެއް ދެވިގެން ނުވާނެ ކަމަށް އެމްޑީޕީގެ ބައެއް މެންބަރުން ވިދާޅުވެފައިވެއެވެ.\nމާޗް 3, 2021 14:16\nޚުދުމުޚުތާ ރުކަމުގެ ލާމަަސީލުން .. ކޮބާ ބޮޑުއޮނިހަނު ކީކޭބާބުނަނީ ؟؟ ވޯޓުމަތިން ހަނދާންނައްތާލާ !!\nމާޗް 3, 2021 14:50\nހައްތަހާ ހިލާނެ ގޮތަކައް ހިލުމުގެ ޗާންސްލިބުނީ\nމާޗް 3, 2021 15:14\nތިޔަކަހަލަ ފިތުނަވެ ރި ހަސަދަވެ ރިން ނަކީހަމަ ޑިމޮކޮ ރަސީގެ އަސާސްތޯ ވޯޓުހަ ރާން ވާނެ މ ޑޕއަށްނުދޭނަން\nމާޗް 3, 2021 17:27\nޚޮދުމުޚުތާރު ސަރުކާރު އިސްތިއުފާ\nމާޗް 3, 2021 18:16\nރީނދުލަށް ތަބާނުވާ ކޮންމެ މީހަކު ނޮޅާކާލާތި ހެޔޮވެރިކަން ބަލާވެރިކަމަކަށް އިންސާފުގެ ދަތުރު ހިޓުލަރު އަތްދަށަށް\nމަޖިލީހު މީހުން ނުރުއްސަވައިފިއްޔާ މިގައުމުގައި ވެސް މިހާރު ނޫޅެވޭނެ މިބައި މީހުން ނިމުން އިރާދަ ކުރެއްވިއްޔާ ވަރަށް ހިތިވާނެ .. މީހަކަށް ނެތް އަމިއްލަ ވިޔަފާރި އެއް ވެސް ކޮށްލެވޭކަން މިމީހުން އިތުބާރު ނެތިއްޔަ ބަލަ ކަލޭމެން ޒާހިދާ ޖައްސާލައިގެން ތިޔަ އުޅެނީ އޭނަ ކީއްތަ ކަލޭމެނަށް ކުރީ އަނެއްކަ ޒާހިދަކީ ޔޫއެން ޑީ ޕީގައި ހުރެގެން ވެސް އެތައް ޚިދުމަތެއް ގައުމަށް ކޮށްދިން މީހެއް ނ. އަތޮޅު ރައްޔިތުން ކައިރީ އަހާލަ ބަލަ


Shiyam Ah Aniyaa Kuri Massallagai Nasheed Ah Dhauvaa Kohdhinumah Edhijje | Hathaavees\nޝިޔާމަށް އަނިޔާކުރި މައްސަލާގައި ނަޝީދަށް ދައުވާ ކޮށްދިނުމަށް އެދިއްޖެ\nގާނޫނުއަސާސީ އިސްލާހު ކުރުމަށް ބޭއްވި ރައްޔިތުން މަޖިލީހުގެ ޖަލްސާގައި ހިނގާދިޔަ ހަމަނުޖެހުންތަކުގައި ނައިފަރު ދާއިރާގެ މެންބަރު އަހުމަދު ޝިޔާމަށް ލިބިވަޑައިގެންނެވި އަނިޔާތަކާއި ގުޅިގެން ފުލުހުންނަށް ހުށަހަޅާފައިވާ މައްސަލާގައި ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދަށް ދައުވާ ކޮށްދިނުމަށް އިދިކޮޅު ޕްރޮގްރެސިވް ކޯލިޝަނުން ޕްރޮސިކިއުޓަރު ޖެނެރަލް ހުސައިން ޝަމީމްގެ އަރިހުން އެދިއްޖެއެވެ.\nޕީޖީ ޝަމީމަށް އިދިކޮޅު ޕްރޮގްރެސިވް ކޯލިޝަނުން ފޮނުވި ސިޓީގައި ވަނީ ރައީސް ނަޝީދުގެ އެންގެވުމަށް އެމްޑީޕީގެ ބައެއް މެމްބަރުން ޝިޔާމަށް އަނިޔާކޮށް، މާރާމާރީ ހިންގާފައިވާ ކަމަށެވެ. އެެހެންކަމުން އެ އަމަލު ހިންގުމަށް އެންގެވި މަޖިލީހުގެ ރައީސް އާއި އެކަމުގައި ބައިވެރިވި ފަރާތްތަކުގެ މައްސަލަތައް ތަހުގީގުކޮށް، ދައުވާކޮށް، ޖިނާއީ މައްސަލައެއްގެ ގޮތުގައި ފިޔަވަޅު އެޅުމަށް ކަމާބެހޭ މުއައްސަސާތަކަށް އަމަރު ކޮށްދެއްވުމަށް ވެސް އިދިކޮޅުން ވަނީ އެދިފައެވެ.\nއަދި މި މައްސަލައިގެ ޖިނާއީ ތަހުގީގު ފުލުހުން ފަށާފައިވާއިރު ފުލުހުންގެ ފަރާތުން ކުރިއަށް ގެންދާ ތަހުގީގަކީ ނުފޫޒުތަކުން އެއްކިބާވެފައިވާ މިނިވަން އިންސާފުވެރި ތަހުގީގެއް ކަން ކަށަވަރު ކުރުމުގެ ގޮތުން އެ ތަހުގީގު ކުރިއަށް ގެންދާ ގޮތް ގާތުން ބަލައިދިނުމަށް ޕީޖީގެ އަރިހުން އެ ސިޓީގައި އެދިފައިވެއެވެ.\nޝިޔާމްގެ ނަން އިއްވައި، މަޖިލިހުގެ ޖަލްސާއިން ނުކުތުމަށް ރިޔާސަތުން އެންގެވީ ނިޒާމީ މައްސަލައެއް އޭނާ ފާހަގަ ކުރެއްވުމުންނެވެ. ނިޒާމީ މައްސަލާގައި ޝިޔާމް ވާހަކަފުޅު ދެއްކެވުމަށް ފުރުސަތު ނުދެއްވައި ރިޔާސަތުގައި އިންނެވި ރައީސް މުހައްމަދު ނަޝީދު އަމުރު ކުރެއްވީ މަޖިލީހުން ނުކުންނެވުމަށެވެ. އަދި ތިން ފަހަރެއްގެ މަތިން ޝިޔާމްގެ ނަން ވިދާޅުވެ، މަޖިލީހުގެ ގަވާއިދަށް ހުރުމަތްތެރިކޮށް ހިތުމަށް އެންގެވުމަށްފަހު، އޭނާ މަޖިލީހުގެ ތަޅުމުން ނެރުމަށް ސާޖަންޓް އެޓް އާމްސްއަށް ރިޔާސަތުން އެންގެވިއެވެ. މިކަމުގެ ސަބަބުން ޝިޔާމްގެ އުނަގަނޑާއި މޭކަށިގަނޑުގައި ރެނދުލާފައި ހުރި ކަމަށް މީގެކުރިން ވަނީ ބުނެފައެވެ.\nހަމަނުޖެހުމުގައި ޝިޔާމް ތަޅުމުން ބޭރު ކުރީ އެމްޑީޕީގެ ޕާލަމެންޓްރީ ގްރޫޕުގެ މެމްބަރުންނެވެ. މެމްބަރުން ތަޅުމުން ނެރުމުގެ ކަންކަން މީގެ ކުރިން ކުރައްވާފައި ވަނީ ސަރޖެންޓް އެޓް އާރމްސް މުހައްމަދު ހަލީމެވެ. ޝިޔާމްގެ ނަން އެންމެ ފުރަތަމަ އިއްވެވުމާ އެކު ސަރޖެންޓް އެޓް އާރމްސް ވަނީ އޭނާ ތަޅުން ދޫކުރެއްވުމަށް ނަސޭހަތްތެރިވެފައެވެ. ނަމަވެސް އެކަމާ ޝިޔާމް ދެކޮޅު ހެއްދެވުމުން، ބައެއް މެމްބަރުން ވަނީ އޭނާގެ ގަޔަަށް އަތްލައި، ހަމަނުޖެހުން ހިންގާފައެވެ.\nPrevious ޔޫއޭއީން ރާއްޖެއަށް 77.3 މިލިއަން ރުފިޔާގެ ސިއްހީ ސާމާނު ފޮނުވައިފި\nNext ދައުލަތުގެ ހިދުމަތްތައް ދެމެހެއްޓުމަށް 2.7 ބިލިއަން އޯވަޑްރޯ ކޮށްދީފި


އެކުވެރިކަމުގެ ބަށި މެޗް ވާދޫ ޓީމް ކާމިޔާބުކޮށްފި | Vaadhoo Beevaa\nއިޒަފް |3ފެބްރުއަރީ 2017 | 1 އަހަރު ކުރިން | 1 ޚިޔާލު\nމިއަދު ބައްދަލުކުރި ދެޓީމުގެ ކުޅުންތެރިން\n“ފަސްޓް ލޭޑީ ބަށިބޯޅަ ޗެމްޕިއަންޝިޕް 2017” އަށް ތައްޔާރުވަމުން އަންނަ ވާދޫ ބަށި ޓީމު އެކުވެރިކަމުގެ މެޗެއްގައި މިއަދު ތިނަދޫ ބަށި ޓީމާ ބައްދަލުކޮށް ކާމިޔާބުކޮށްފިއެވެ.\nވާދޫ ބަށި ކޯޓުގައި ކުޅެވުނު ފޯރިގަދަ މިމެޗްގެ ފުރަތަމަ އިނިންގްސް ގަައި ވާދޫ ވަނީީ 14 ލަނޑު3ފޯލި ހަދާފައެވެ. މި އިނިންގްސް ގައި ތިނަދޫ ޓީމަށް ހެދިފައިވަނީ9ލަނޑާއި 11 ފޯއްޔެވެ. ވާދޫގެ ގިނަ ޢަދަދެއްގެ ސަޕޯޓަރުން ހުއްޓުމެއްނެތި ދެމެދުންދިޔަ ސަޕޯޓާއެކު ދެވަނަ އިނިންގްސް ނިމުނުއިރު ވާދޫ ޓީމު ވަނީ 27 ލަނޑު ހަދާފައެވެ. މި އިނިންގްސް ނިމުނުއިރު ތިނަދޫ ޓީމަށް ހެދިފައިވަނީ 20 ލަނޑާއި 11 ފޯއްޔެވެ.\nމިމެޗު ޝަރަފްވެރި ކޮށްދެއްވާފައިވަނީ ތިނަދޫގައި ދިރިއުޅެމުންދާ އަދި މިމެޗު އިންތިޒާމްކޮށްދިނުމުގައި އިސްކޮށް ޙަރަކާތްތެރިވި އެއްފަރާތް ކަމުގައިވާ ޢައިޝަތު ސަލްމާއެވެ. މި މެޗަށް ވާދޫގެ ވަރަށްގިނަ ފަރާތްތަކުގެ އެހީތެރިކަމާއި އެއްބާރުލުން ލިބިފައިވާކަން ބަށިޓީމުގެ މެނޭޖްމަންޓުން ޝުކުރުވެރިކަމާއެކު ފާހަގަކޮށްފައިވެއެވެ.\nފަސްޓް ލޭޑީ ބަށި ބޯޅަ ޗެމްޕިއަންޝިޕަށް ވާދޫ ބަށި ޓީމް ތައްޔާރުވަމުން އަންނައިރު، މިމުބާރާތް މިއަދު ވަނީ ނ. ލަންދޫގައި ރަސްމީކޮށް ފަށާފައެވެ. މިމުބާރާތުގައި ގދ. އަތޮޅުން ބައިވެރިވެފައިވަނީ ވާދޫ ޓީމުގެ އިތުރުން ގދ. މަޑަވެލީގެ ބަށި ޓީމެވެ. ހޯމް އެންޑް އަވޭގެ އުޞޫލުން ކުޅޭ ދެ މެޗުން ކުރި ހޯދާ ޓީމަކަށް އަތޮޅު މުބާރާތުގެ ޗެމްޕިއަންކަން ލިބޭއިރު އެޓީމު ދެން ވާދަކުރަންޖެހޭނީ ގއ. އޮތޮޅު މުބާރާތުގެ ޗެމްޕިއަން ޓީމާއެވެ. މާލޭގައި ކުޅެވޭ ފަހު ބުރަށް ހޮވޭނީ ޒޯން ޗެމްޕިއަންކަން ހޯދާ ޓީމެވެ.\nމަރުހަބާ ވާދޫ ބަޝިރޫހަށް


Visit Maldives in Poland ah Amaazu koggen Raaje Ishthihaaru kurani | Atoll News\nވިޒިޓް މޯލްޑިވްސްއިން ޕޮލެންޑަށް އަމާޒުކޮށްގެން ރާއްޖެ އިޝްތިހާރު ކުރަނީ\nޝާއިޢުކުރީ: މުޙައްމަދު އަފްރާޙް ޖޫން 5, 2021, 07:25\nވިޒިޓް މޯލްޑިވްސްއިން ޕޮލެންޑަށް އަމާޒުކޮށްގެން ރާއްޖެ އިޝްތިހާރު ކުރުމުގެ މަސައްކަތް ފަށައިފި އެވެ.\nމި ކެމްޕެއިންގެ ބޭނުމަކީ ރާއްޖޭގެ ރީތި ނަން ދަމަހައްޓާ ފަތުރުވެރިން ދަތުރުކުރަން އެންމެ ރައްކާތެރި އެއްމަންޒިލުގެ ގޮތުގައި ޕޯލޭންޑްގައި ރާއްޖެ އިޝްތިހާރުކުރުމެވެ.\nޕޮލޭންޑްގެ އެންމެ މަގުބޫލު އެއް ޓުއަރ އޮޕަރޭޓަރ ކަމުގައިވާ އިޓާކާ އާއިއެކު ޖޮއިންޓް ކެމްޕެއިނެއްގެ ގޮތުގައި ފަށާފައިވާ މި ކެމްޕެއިންގައި އިޝްތިހާރުތަކާއި ޑިޖިޓަލް ހަރަކާތްތައް ކުރިއަށްގެންދިއުމަށް ވަނީ ނިންމާފަ އެވެ. އަދި އައުޓްޑޯ އިޝްތިހާރުކުރުމުގެ ހަރަކާތްތައް ވެސް ކުރިއަށްދާނެއެވެ.\nޕޮލޭންޑުން ރާއްޖެއަށް އިޓާކާގެ ފަރާތުން ޗާޓަރ ފްލައިޓްތައް ފެށުމާއި ގުޅުވައިގެންނާއެކު ކުރިއަށް ގެންދާ މި ކެމްޕެއިނުގައި އިޝްތިހާރުކުރެވޭ ކޮންޓެންޓް ލަފާ ކުރެވޭގޮތުގައި 25 މިލިޔަނެއްހާ މީހުނަށް ފޯރާނެ ކަމަށް ވެސް ވިޒިޓް މޯލްޑިވްސް އިން ބުނެފައި ވެއެވެ.\nވިޒިޓް މޯލްޑިވްސްއިން ބުނީ މިފަދަ ކެމްޕެއިންތަކަކީ ރާއްޖޭގެ ފަތުރުވެރިކަން ޕްރޮމޯޓްކޮށް ފެށޭ ޗާޓަރ ފްލައިޓްތައް ހުއްޓުމެއްނެތި ކުރިއަށް ގެންދިއުމަށް އެޅޭ ވަރަށް މުހިންމު ފިޔަވަޅެއްކަމަށެވެ.\nއިޓާކާ އަކީ 30 އަހަރުގެ ތަޖުރިބާއާއެކު ޕޮލޭންޑް ގެ އެންމެ މަގުބޫލު އަދި މަޝްހޫރު އެއް ޓުއަރ އޮޕަރޭޓަރެވެ. 2018 ވަނަ އަހަރުގައި އިޓާކާއިން 915,00 ކްލައިންޓުންނަށް 100 އަށްވުރެން ގިނަ މަންޒިލްތަކަށް ޚިދުމަތް ފޯރުކޮށްދީފައިވެއެވެ.


ތިރީގައި މިދަންނަވަނީ ދިވެހިރާއްޖޭގެ އިސްލާމީ ޔުނިވަރސިޓީގެ ކުންފުނި "އައި.ޔޫ.އެމް ހޯލްޑިންގްސް ޕްރައިވެޓް ލިމިޓެޑް" އިން ހުޅުވާލެވިފައިވާ ވަޒީފާގެ ފުރުޞަތުތަކެވެ.\nމަހަކު 10،000.00 ރުފިޔާ\n1. ސާރވިސް އެލަވަންސް: މަހަކު 3,480.00 ރުފިޔާ\n2. ވަޒީފާއަށް ނިކުންނަ ކޮންމެ ދުވަހަކަށް ދޭ އެލަވަންސް: ދުވާލަކަށް 135.00 ރުފިޔާ\n3. ޕްރޮފެޝަނަލް އެލަވަންސް: މަހަކު 4,000.00 ރުފިޔާ\n4. ފޯން އެލަވަންސް: މަހަކު 300.00 ރުފިޔާ\n5. އިތުރު ގަޑީގައި މަސައްކަތްކުރާނަމަ ހަމަޖެހިފައިވާ އުސޫލުން އިތުރު ގަޑީގެ އެލަވަންސް ލިބޭނެ.\nއެކައުންޓިންގ / ފައިނޭންސް ދާއިރާއިން ލެވެލް 8/7 ގެ ސަނަދެއް ހާސިލްކުރުމަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުން ކުރުމަށް އެނގުމަށް ނުވަތަ އިތުރަށް ދެނެގަތުމަށް މަދުވެގެން4އަހަރު ދުވަހުގެ ތަޖުރިބާ، ގުޅޭ ދާއިރާއިން ހާސިލްކޮށްފައިވުން.\nއެކައުންޓިންގ / ފައިނޭންސް ދާއިރާއިން ލެވެލް9ގެ ޕޯސްޓް ގްރެޖުއޭޓް ސަނަދެއް ހާސިލްކުރުމަށްފަހު، ދަސްކުރި ތިއަރީތަކާއި ޢުޞޫލުތައް ހަރުދަނާކޮށް ބޭނުން ކުރުމަށް އެނގުމަށް ނުވަތަ އިތުރަށް ދެނެގަތުމަށް މަދުވެގެން2އަހަރު ދުވަހުގެ ތަޖުރިބާ، ގުޅޭ ދާއިރާއިން ހާސިލްކޮށްފައިވުން.\nމަތީގައި ބަޔާން ކުރެވުނު ހުނަރާއި ތަޢުލީމުގެ ފެންވަރަށް، ޢިލްމާއި ޤާބިލްކަން، އެހެން ކޮމްބިނޭޝަންތަކުން ލިބިފައިވުން.\nއައިޔޫއެމް ހޯލްޑިންގްސް ކުންފުނީގެ ފައިސާއާއި ހިސާބުތައް ބެލެހެއްޓުމުގައި ޢަމަލުކުރާނެ ސިޔާސަތުތަކާއި، އުސޫލުތަކާއި، މިންގަނޑުތައް އެކުލަވައިލުން.\nކުންފުނީގެ ފައިސާގެ މުއާމަލާތުތައް ހިނގާނުހިނގާގޮތް ބަލައި، އެންމެހާ މުޢާސަލާތްތައް ހިނގަނީ ކަނޑައެޅިފައިވާ ސިޔާސަތުތަކާއި ހަމަތަކާއި މިންގަޑުތަކުގެ ތެރެއިންކަން ޔަގީންކުރުން.\nކުންފުނިން އަމަލުކުރާ އިންޓަރނަލް ކޮންޓްރޯލްތަކަކީ ފައިސާގެ މުއާމަލާތުތަކަށް ކަނޑައެޅިފައިވާ ސިޔާސަތުތަކާއި ހަމަތަކާއި މިންގަޑުތަކާއި އެއްގޮތަށް ކުރިއަށްދިއުމަށް ބާރުއަޅާ ކޮންޓްރޯލްތަކެއްކަން ޔަގީންކުރުން.\nކުންފުނީގެ ހިސާބުތައް ބެލެހެއްޓުމާއި، ރިޕޯޓްތައްޔާރުކުރުމާއި، ބަޖެޓް ތައްޔާރުކުރުމާއި، މިނިވަން އޮޑިޓަރަކު ހިސާބުތައް އޮޑިޓްކުރުމަށް އެކަށޭނެ ސިސްޓަމްތައް އެކުލަވައިލައި ބެލެހެއްޓުން.\nކުންފުނިން އޮޑިޓަރުންނަށް ބޭނުންވާނެ އެންމެހާ މައުލޫމާތުތައް ފޯރުކޮށްދިނުމާއެކު، ކުންފުނިން ތައްޔާރުކުރާ ހިސާބުތަކަކީ ފާއިތުވެދިޔަ އަހަރު ކުންފުނި ހިންގާފައިވާ ގޮތް ދައްކުވައިދޭ ޞައްޙަ ހިސާބުތަކެއްކަން ޔަގީންކުރުން.\nކުންފުނީގެ ފައިސާގެ މުއާމަލާތުތައް ކުންފުންޏަށް އެންމެ ފައިދާހުރިގޮތުގައި ކުރިއަށްގެންދިއުމަށް ބޭނުންވާ ފަންނީ ލަފާ، މެނޭޖްމަންޓަށް ދިނުން.\nކުންފުނިން ހިންގާ އެންމެހާ ޕްރޮގްރާމްތަކުގެ ހިސާބުތައް ބެލެހެއްޓުމާއި، ޕްރޮގްރާމްތަކުގެ ޚަރަދުތައް، ކަނޑައަޅާފައިވާ ބަޖެޓްތަކުގެ ތެރޭގައި ކުރިއަށްގެންދާކަން ޔަގީންކުރުން.\nކުންފުނީގެ ސްޓްރެޓެޖިކް ޕްލޭންގެ ލަނޑުދަނޑިތައް ހާސިލްކުރުމަށް ކުންފުނީގެ ފައިނޭންޝަލް ޕްލޭން ތައްޔާރުކުރުން.\nމެނޭޖްމަންޓް ޑިސިޝަންތައް ނެގުމަށް ބޭނުންވާ ފައިނޭންޝަލް ފޯކާސްޓްތައް ތައްޔާރުކުރުމާއި، އެނަލެޓިކަލް ރިޕޯރޓްތައް ތައްޔާރުކުރުމާއި، އިންވެސްޓްމަންޓް އެޕްރެއިސަލްތައް ތައްޔާރުކުރުމާއި އަދި އިންވެސްޓްމަން ރިކޮމެންޑޭޝަންތައް އެކުލަވާލުން.\nކުންފުނީގެ ފައިނޭންސް ޑިޕާރޓްމަންޓް ދުވަހުން ދުވަހަށް ހިނގުމާއި، މުވައްޒަފުންނަށް ބޭނުންވާ ތަމްރީން ދިނުމާއި، ފަންނީ ލަފާ ފޯރުކޮށްދިނުމާއި، މަސައްކަތް ކުރިއަށް ގެންދިއުމަށް އެކަށޭނަ މާޙައުލެއް ގާއިމްކޮށްދިނުން.\nމާގާމާއި ގުޅިގެން ފައިނޭންސް ޑިޕާރޓްމަންޓްގެ މަސައްކަތްތަކުގެ ތެރެއިން މެނޭޖިންގ ޑިރެކްޓަރ ޙަވާލުކުރާ މަސައްކަތްތައް ކުރުން\nވަޒީފާއަށް ކުރިމަތިލާ ފަރާތްތަކުން ސީވީ އަދި ސެޓްފިކެޓް ތަކުގެ (އެކްރިޓެޑް އަދި އެޓެސްޓް ކުރެވިފައިވާ) ކޮޕީ jobs@iumholdings.com.mv އީމެއިލްއަށް 18 ފެބްރުއަރީ 2019 ދުވަހުގެ 12:00 ގެ ކުރިން އީމެއިލް ކުރަންވާނެއެވެ. މިކަމާބެހޭ އިތުރު މަޢުލޫމާތު ހޯއްދެވުމަށް، ރަސްމީ ދުވަސްދުވަހު 14:00–08:00 ދެމެދު 3022161 ފޯނަށް ގުޅުއްވުން އެދެމެވެ.